CELEX: 52011PC0370
Language: hu
Date: 2011-06-22
Title: Javaslat AZ EURÓPAI PARLAMENT ÉS A TANÁCS IRÁNYELVE az energiahatékonyságról, valamint a 2004/8/EK és a 2006/32/EK irányelv hatályon kívül helyezéséről

|
			
		
		
		52011PC0370
		
			Javaslat AZ EURÓPAI PARLAMENT ÉS A TANÁCS IRÁNYELVE az energiahatékonyságról, valamint a 2004/8/EK és a 2006/32/EK irányelv hatályon kívül helyezéséről /* COM/2011/0370 végleges - 2011/0172 (COD) */
			
				
		
		
			
			   	INDOKOLÁS

1.                      
A JAVASLAT HÁTTERE
1.1.                
A javaslat okai és céljai

Az Európai Unió célul
tűzte ki, hogy 2020-ig 20 % megtakarítást érjen el a
primerenergia-felhasználás területén,[1]
és ez a célkitűzés bekerült az intelligens, fenntartható és inkluzív
növekedést célzó Európa 2020 stratégia[2]
öt kiemelt célkitűzése közé. 
A
Bizottság legutóbbi becslései arra mutatnak, hogy – tekintettel a tagállamok
által az Európa 2020 stratégia keretében 2020-ra kitűzött nemzeti
energiahatékonysági célelőirányzatokra – az Unió a 20 %-os
célkitűzésnek csak a felét teljesíti 2020-ig.[3] Az Európai Tanács[4] és az Európai Parlament[5] sürgette a Bizottságot, hogy
fogadjon el új, ambiciózus energiahatékonysági stratégiát, amely határozott
fellépést tesz lehetővé a rendelkezésre álló jelentős potenciálok
kihasználása érdekében.
Az energiahatékonyság
ügyének fellendítése érdekében a Bizottság 2011. március 8-án új
energiahatékonysági tervre tett javaslatot, amely intézkedéseket határoz meg
annak érdekében, hogy további megtakarításokat lehessen elérni az
energiaellátás és -felhasználás terén. 
A
jogalkotási javaslat az energiahatékonysági terv bizonyos elemeit jogilag
kötelező erejű intézkedésekké alakítja át. A javaslat fő célja,
hogy jelentős mértékben hozzájáruljon az Unió 2020. évi
energiahatékonysági célkitűzéseinek teljesítéséhez. A javaslat csak úgy
lehet sikeres, ha azt mihamarabb elfogadják és végrehajtják a tagállamokban. 
A
javaslat túllép a 20 %-os célkitűzésen, és az uniós energiahatékonyság
2020 utáni előmozdítását célzó közös keret létrehozására törekszik. A
javaslat a 2011. évi bizottsági munkaprogram egyik stratégiai prioritása.

1.2.                
Háttér-információk

Mivel
az Unió egyre több energiát importál egyre magasabb áron, az energiaforrásokhoz
való hozzáférés középtávon fontosabb szerepet játszik majd, hiszen az ellátás
esetleges zavara komolyan akadályozhatja az Unió gazdasági növekedését. Ez
magyarázattal szolgál arra, miért az energiahatékonyság az Európa
erőforrás-hatékonyságának növelését célzó Európa 2020 kiemelt
kezdeményezés[6]
egyik legfontosabb eleme. Az energiahatékonyság jelenti a legköltséghatékonyabb
és leggyorsabb megoldást az ellátás biztonságának növelésére, és hatékonyan
hozzájárul az éghajlatváltozásért felelős üvegházhatásúgáz-kibocsátások
csökkentéséhez. Amint „Az alacsony szén-dioxid-kibocsátású, versenyképes
gazdaság 2050-ig történő megvalósításának ütemterve” című bizottsági
közlemény[7]
felvázolja, az energiahatékonyság segíthet az Uniónak az üvegházhatású gázok
kibocsátásának csökkentésével kapcsolatos célkitűzésének teljesítésében,
sőt túlszárnyalásában. 
Ha
sikerül az uniós gazdaságot energiahatékonyabbá tenni, az a gazdasági növekedés
és a munkahelyteremtés szempontjából is jótékony hatású lesz. Az
energiamegtakarítás olyan pénzügyi forrásokat szabadít fel, amelyek azután
máshol fektethetők be a gazdaságban, és segítségükkel könnyíteni lehet a
nyomás alatt álló állami költségvetések helyzetén. Ami az egyes embereket
illeti, az energiahatékonyság számukra alacsonyabb energiaszámlákat jelent. Az
energiahatékonyság javítását célzó intézkedésekkel az energiaszegénység stratégiai
szinten kezelhető. Végül ha az Unió kevesebb energiával több árut tud
megtermelni, azáltal javul iparának versenyképessége, és ágazatai vezető
szerephez juthatnak az energiahatékonysági technológiák világpiacán. Az
energiahatékonyság és az energiatakarékosság az uniós gazdaság egésze, a
közszféra, a vállalkozások és a polgárok számára egyaránt előnyökkel jár.
Mindezen okoknál fogva a 2020. évi európai energiastratégia az
energiahatékonyságot az Unió egyik kulcsfontosságú energiapolitikai prioritásaként
határozta meg az elkövetkező időszakra nézve.

1.3.                
Meglévő rendelkezések 

A
két irányelv tárgyi hatálya: a kapcsolt energiatermelésről szóló irányelv
(a 2004/8/EK irányelv) és az energetikai szolgáltatási irányelv (a 2006/32/EK
irányelv)[8]
átfedésben van ezzel a javaslattal. Ezen irányelvek egyikének sem sikerült
teljes mértékben kiaknáznia az energiamegtakarítási potenciált. Ezért az új
irányelv hatálybalépésével egyidejűleg javasolják a két irányelv hatályon
kívül helyezését, kivéve az energetikai szolgáltatási irányelv 4. cikkének (1)
és (4) bekezdését, valamint I., III. és IV. mellékletét. Az említett
rendelkezések az energetikai szolgáltatásokról szóló irányelv végrehajtását
megelőző 5 évben a végső tagállami energiafogyasztás 9%-ának
megfelelő nemzeti indikatív energiamegtakarítási célelőirányzat
2017-re vállalt teljesítését érintik. Ez a célelőirányzat – noha
hatályában és a vállalás szintjében különbözik – hozzájárul az EU 2020-ra
teljesítendő 20%-os energiahatékonysági céljának teljesüléséhez, ezért
indokolt 2017-ig hatályban maradnia.
Az
új irányelv rendelkezéseivel átfedésben van az energiacímkézésről szóló
2010/30/EU irányelv[9]
9. cikkének (1) és (2) bekezdése is, amelyeket az új irányelv hatálybalépésével
egyidejűleg hatályon kívül helyeznek. 

1.4.                
Összhang az Unió egyéb szakpolitikáival és
célkitűzéseivel

A
javaslat az intelligens, fenntartható és inkluzív növekedést célzó Európa 2020
stratégiában[10]
gyökerezik, mivel az energiahatékonyság 20 %-os növelésével kapcsolatos
uniós célkitűzés e stratégia öt kiemelt célkitűzésének részét képezi.
Azon javaslatok egyikéről van szó, amelyek a tervek szerint 2011-ben
hozzájárulhatnak a stratégia hét kulcsfontosságú kezdeményezése egyikének, az
Európa erőforrás-hatékonyságának növelését célzó Európa 2020 kiemelt
kezdeményezésnek a teljesítéséhez. A javaslat konzisztens az uniós éghajlat-politikával
és kiegészíti azt. 
A
javaslat által célzott energiafogyasztás-csökkentés várhatóan hozzájárul ahhoz
is, hogy a tagállamok teljesíteni tudják a megújuló energiaforrásból
előállított energia támogatásáról szóló 2009/28/EK irányelvben[11] a megújuló energiaforrásból
származó energia részaránya tekintetében előírt célelőirányzataikat.

2.                      
Konzultáció az érdekelt felekkel és hatásvizsgálat
2.1.                
Konzultáció, adatgyűjtés és a szakértői
vélemények felhasználása

A
javaslatot a tagállamoknak és az érdekelt feleknek a különféle fórumokon,
például általános nyilvános online konzultáció során tett számos észrevétele
alapján[12]
alakították ki. A fenntartható energiával foglalkozó bukaresti fórum
munkacsoportjai (amelyekben a tagállamok képviselői és érdekelt felei is
részt vettek) 2011 januárjában újabb széles körű konzultációs folyamatot
indítottak el.[13]
Három modell és számos tanulmány eredményeinek felhasználásával átfogóan
elemezték a javasolt lehetőségek hatásait. Az elemzés során megvizsgálták
a lehetőségek gazdasági, társadalmi és környezeti hatásait, figyelemmel a
szubszidiaritás és az arányosság elvére. 

2.2.                
Hatásvizsgálat

A
hatásvizsgálat három szintre lebontva elemez néhány lehetőséget.
– Az első szintű szakpolitikai
lehetőségek a jelenlegi szakpolitikai keret javításának
lehetőségeit vizsgálják. Az elemzés elsősorban olyan kérdésekre
összpontosít, hogy az energetikai szolgáltatási irányelvben a célkitűzések
megállapítása tekintetében alkalmazott jelenlegi megközelítést ki kell-e
terjeszteni 2020-ig, valamint hogy szükséges-e tagállami energiamegtakarítási
célelőirányzatok kitűzése a 20 %-os uniós cél teljesítéséhez, és
ha igen, azoknak kötelező erejűeknek vagy csupán irányadónak kell-e
lenniük. 
Az elemzés azt a következtetést vonja le,
hogy az energetikai szolgáltatási irányelv célkitűzéseit a végfelhasználói
ágazatok tekintetében a 2016. évi határidőig fenn kell tartani, azonban a
20 %-os energiahatékonysági célelőirányzat teljesítéséhez azokat
ambiciózusabb energiamegtakarítási célokkal kell kiegészíteni az Európa 2020
folyamat keretében. Az elemzés szerint ezeknek a célelőirányzatoknak
egyelőre nem kell kötelező erejűeknek lenniük, mindamellett a
kötelező erejű intézkedésekkel ugyanolyan vagy jobb eredmények érhetők
el. Ezek a kötelező erejű intézkedések a jelenlegi szakpolitikai
kerettel együttesen feltehetőleg elégségesek lesznek a 20 %-os uniós
célkitűzés 2020-ig történő teljesítéséhez. Az előrehaladást
azonban nyomon kell követni, és ha az előrehaladás mégsem lenne
kielégítő, időben meg kell tenni a megfelelő korrekciós
intézkedéseket annak biztosítására, hogy a 20 %-os célkitűzés 2020-ra
teljesüljön. 
– A
második szintű szakpolitikai lehetőségek a keresleti és kínálati
oldalon fennmaradó gazdasági potenciál kiaknázását célzó különféle
intézkedéseket vizsgálnak. 
A hatásvizsgálat
az energiamegtakarítási kötelezettséghez kapcsolódó rendszerekre olyan
lehetőségként tekint, amely energiamegtakarítást eredményezhet a
végfelhasználói ágazatokban. Arra a következtetésre jut, hogy az
energiamegtakarítási kötelezettségekkel adott esetben jelentős
megtakarítás érhető el, ehhez azonban meg kell erősíteni az
energetikai szolgáltatási irányelv jelenlegi rendelkezéseit (hiszen ezek
értelmében a kötelezettségek csupán az egyik lehetőséget jelentik a
tagállamoknak annak biztosítása érdekében, hogy az energetikai közszolgáltatók
megtakarításokat érjenek el a végfelhasználói ágazatokban). Ennek kapcsán
felmerül két kérdés: milyen szintű energiamegtakarítást írnak elő az
energetikai közszolgáltatók számára, és ezeknek a kötelezettségi rendszereknek
a megtervezését teljes egészében a tagállamokra kell-e bízni, vagy szükség
van-e a kialakítás kulcsfontosságú jellemzőinek bizonyos mértékű
harmonizációjára. A hatásvizsgálat azt javasolja, hogy minden tagállamban
vezessenek be nemzeti energiahatékonysági kötelezettségi rendszereket, és ezek
célja 1,5 %-os éves összesített energiacsökkentés elérése legyen. Noha
bizonyos kulcsfontosságú jellemzőket (a célzott ágazatok, a célérték
szintje és a számítási módszerek) uniós szinten harmonizálni kell, a
tagállamoknak messzemenően lehetőséget kell biztosítani arra, hogy
ezeket a rendszereket a saját nemzeti körülményeikhez igazítsák, vagy
fenntartsák jelenlegi rendszereiket. Mérlegelték kereskedelmi forgalomba
hozható fehér bizonyítványok bevezetésének lehetőségét is, azonban azt
elvetették, ugyanazon okoknál fogva, mint a rendszer összes jellemzője
teljes harmonizációjának lehetőségét. 
Egy
sor másik szakpolitikai lehetőség a közszféra bevonását célzó
intézkedéseket vizsgálja. Az elemzés eredménye szerint két intézkedés lehetne
előnyös. Egyrészt a közintézmények tulajdonában lévő épületek
3 %-át kellene évente költségoptimális szintre felújítani, ami a jelenlegi
felújítási arány megkétszerezésével járna. Másrészt elő kell írni, hogy a
közintézmények a rendelkezésre álló energiacímkék és tanúsítványok alapján jó
energiahatékonyságú termékekbe és épületekbe ruházzanak be. 
A
költségükhöz képest jelentős kedvező hatást gyakorló lehetőségek
közé tartoznak továbbá azok, amelyek célja az energetikai szolgáltatási piac
előmozdítása, a háztartások és vállalkozások – energiaszámláik és
intelligens fogyasztásmérés útján történő – jobb és gyakoribb
tájékoztatása a tényleges energiafogyasztásukról, valamint az energiaauditok
kötelező előírása a nagyvállalatok számára. A hatásvizsgálat
azt mutatja, hogy mindezek az intézkedések hozzájárulhatnak a hatékonyság
tekintetében komoly akadályt jelentő információs szakadék csökkentéséhez,
így jelentős energiamegtakarítást tennének lehetővé. Az
energiahatékonyság önkéntes intézkedések útján történő előmozdítását
célzó többi lehetőség – az elemzés értékelése szerint – nem lenne
elégséges a megtakarítási potenciál teljes kiaknázásához.
A
hatásvizsgálat azt is elemzi, milyen intézkedések segíthetnék elő az
energiaátalakításban és -elosztásban rejlő energiahatékonysági potenciál
kihasználását. Elutasítja a jelenlegi kapcsolt energiatermelésről szóló
irányelv rendelkezéseinek folytatólagos alkalmazására épülő változatokat,
mert azok nem az energiaellátási ágazat egészében, csupán a kapcsolt energia
tekintetében ösztönzik az energiahatékonyságot, továbbá nem biztosítják a
kapcsolt energiatermelés tényleges megvalósítását (a tagállamoknak csak
információgyűjtési és a Bizottság irányában jelentéstételi kötelezettségük
van). Az elemzés szerint az energia-termelésre vonatkozó
teljesítmény-minimumkövetelmények bevezetése (többek között az új
villamosenergia-termelő létesítményekre vonatkozó kötelező kapcsolt
energiatermelési és távfűtési/távhűtési előírások, valamint a
nagy hatásfokú kapcsolt energiatermelés útján előállított energiának a
hálózatra való kötelező csatlakoztatása és annak elsőbbségi
hozzáférés biztosítása) jelentősen javítaná a termelés energiahatékonyságát.
Amennyiben az energetikai szabályozó hatóságok számára is előírnának
energiahatékonysági kötelezettségeket, ez szintén kedvező lenne az
energiaátvitel és -elosztás hatékonyságának javítása szempontjából.
A
hatásvizsgálat elemzi a végrehajtás nyomon követése és a vonatkozó nemzeti
jelentéstétel terén választható lehetőségeket is. Az adminisztratív teher
csökkentése, mindamellett az előrehaladás megfelelő nyomon
követésének biztosítása érdekében az elemzés az éves nemzeti reformprogramokba
integrálható, kiválasztott energiahatékonysági és -megtakarítási mutatókon
alapuló, könnyített formátumú éves jelentéstételt javasol. Ezt az
energiahatékonysági intézkedésekkel és programokkal kapcsolatos részletesebb
információszolgáltatás egészítené ki, amelyet a tagállamoknak csak háromévente
kellene benyújtaniuk. 
– A harmadik
szintű szakpolitikai lehetőségek a kiválasztott első és második
szintű intézkedések jogi formáját értékelik. A következtetés szerint az
ambiciózus 20 %-os uniós energiahatékonysági célkitűzés
teljesítéséhez az uniós szakpolitikának minden egyes ágazatban – így az
energetikai szolgáltatási irányelv hatálya alá nem tartozó ágazatokban is – ki
kell aknáznia az energiamegtakarítási potenciált. Ezért az elemzés egy olyan új
jogalkotási javaslat elfogadását javasolja, amely kiterjed a két irányelv hatókörére
és kiterjeszti azt az összes energiamegtakarítási potenciállal rendelkező
ágazatra. A két irányelv egyetlen jogi aktusban történő egyesítése
ítélhető a legjobb lehetőségnek a meglévő jogi keret
összefogására és koherenciájának növelésére. 
A
jogszabály típusát illetően az elemzés korántsem jutott ilyen határozott
eredményre. Mindamellett ahogy körvonalazódtak a jogalkotási javaslat különös
rendelkezései, egyértelművé vált, hogy tekintettel a tartalomra és további
végrehajtási intézkedések nemzeti szinten történő elfogadásának
szükségességére, a legmegfelelőbb jogi forma az irányelv.
A
kiválasztott szakpolitikai lehetőségek átfogó hatásának értékelését célzó
modellezési folyamat eredménye arra utal, hogy a 27 tagú Európai Unióban a
javasolt intézkedések nettó hatása teljesíti a 20 %-os primerenergia-megtakarítási
célkitűzést. A hatásvizsgálat továbbá arra mutat, hogy az átfogó
20 %-os célkitűzésnek a kiválasztott intézkedések útján történő
megvalósításával járó többletköltség az előnyökhöz képest alacsony. Az
intézkedések átfogó gazdasági, társadalmi és környezeti hatásai jelentős
mértékben hozzájárulnak majd az uniós szakpolitikák sikeréhez, és támogatják az
Európa 2020 stratégiát.
Az
energiahatékonyság az alacsony szén-dioxid-kibocsátású, versenyképes gazdaság
2050-ig történő megvalósításának ütemtervében foglalt célok elérésének
egyik legfőbb eszköze. Az ETS kibocsátási egységek ára jelentős
ösztönzőerőt képvisel az üvegházhatásúgáz-kibocsátás csökkentésére. Bár
a javaslat előkészületeként elvégzett modellezés alapján arra lehetett
számítani, hogy az intézkedések minden bizonnyal az üvegházhatású gázkibocsátás
további csökkentéséhez vezetnek, az ETS kibocsátási egységek árára gyakorolt
lehetséges hatásokkal kapcsolatban abból nem lehetett minden esetre vonatkozóan
következtetéseket levonni. Az energiahatékonyság 20%-os javítására irányuló
célkitűzés megvalósítása során a Bizottságnak figyelemmel kell kísérnie az
új intézkedéseknek az üvegházhatást okozó gázok kibocsátási egységei Közösségen
belüli kereskedelmi rendszerének létrehozásáról szóló 2003/87/EK irányelvre
gyakorolt hatását, hiszen meg kell őrizni a kibocsátáskereskedelmi
rendszerben az alacsony szén-dioxid-kibocsátást szolgáló beruházások számára
nyújtott ösztönzőket, és fel kell készíteni a kibocsátáskereskedelmi
rendszer hatálya alá tartozó ágazatokat a jövőben megvalósítandó
innovációra. Ebben a tekintetben meg kell vizsgálni a célnak leginkább
megfelelő eszközöket, köztük – amennyiben a politikai döntéshozók így
határoznak – a kibocsátáskereskedelmi rendszer oly módon való átalakítását,
hogy a 2013–2020-as időszakban árverésen kiosztandó kibocsátási egységek
egy része e célra elkülönítésre kerüljön.

3.                      
A javaslat jogi elemei
3.1.                
A javaslat összefoglalása

A
javasolt irányelv közös keretrendszert hoz létre az energiahatékonyságnak az
Unió egészében történő előmozdítására a primerenergia-felhasználás
2020-ig 20 %-kal történő csökkentésével kapcsolatos célkitűzés
teljesítése érdekében, valamint azzal a céllal, hogy az ezt követő
időszakban további előrelépést lehessen elérni az energiahatékonyság
terén. Az irányelv szabályokat állapít meg az energiaellátás és -felhasználás
hatékonysága előtt álló akadályok és piaci hiányosságok megszüntetésére. 
A
végfelhasználói ágazatok tekintetében a javasolt irányelv olyan intézkedésekre
összpontosít, amelyek a közszférára vonatkozó követelményeket állapítanak meg
mind a tulajdonában lévő épületek felújítása, mind az épületek, termékek
és szolgáltatások megvásárlása során alkalmazandó szigorú energiahatékonysági
normák tekintetében. A javaslat nemzeti energiahatékonysági kötelezettségi
rendszerek bevezetésére kötelezi a tagállamokat. Kötelezően előírja
továbbá a rendszeres energiaauditokat a nagyvállalatok számára, és az
energetikai vállalatok tekintetében megállapít számos fogyasztásmérési és
számlázási követelményt.
Az
energiaellátási ágazat tekintetében a nagy hatékonyságú termelés és a hatékony
távfűtés/távhűtés biztosítása terén meglévő potenciál
fejlesztése érdekében a javaslat nemzeti fűtési és hűtési tervek
elfogadására kötelezi a tagállamokat, egyben azt is előírva számukra, hogy
területfejlesztési jogszabályaik legyenek összhangban ezekkel a tervekkel. A
tagállamoknak olyan engedélyezési kritériumokat kell elfogadniuk, amelyek
biztosítják, hogy a létesítmények a hőkeresleti pontok közelében
helyezkedjenek el, és hogy minden új vagy jelentős felújításon áteső
régebbi villamosenergia-termelő létesítményt magas hatékonyságú kapcsolt
energiatermelő egységekkel kelljen felszerelni. Mindamellett a
tagállamoknak lehetőséget kell biztosítani arra, hogy bizonyos körülmények
esetén az általuk meghatározott feltételek mellett mentességet biztosítsanak e
kötelezettség alól. A javaslat továbbá előírja a tagállamok számára a
tüzelőanyag égetésével vagy ásványolaj és gáz finomításával foglalkozó
létesítmények energiahatékonysági adatait rögzítő nyilvántartás
létrehozását, valamint követelményeket ír elő a hálózathoz való
elsőbbségi/garantált hozzáférést, az elosztás során a nagy hatásfokú
kapcsolt energiatermelésből származó villamos energia elsőbbségét és
a hulladékhőt termelő új ipari üzemek távfűtési/távhűtési
hálózatokhoz történő csatlakoztatását illetően.
A
javasolt intézkedések között vannak továbbá a nemzeti energetikai szabályozó
hatóságokra vonatkozó hatékonysági követelmények, felvilágosító és
figyelemfelkeltő fellépések, a tanúsítási rendszerek rendelkezésre
állásával kapcsolatos követelmények, az energetikai szolgáltatások
fejlesztésének ösztönzését célzó fellépések, valamint az energiahatékonyság
útjában álló akadályok elmozdításának kötelezettsége a tagállamok számára, különös
tekintettel az ösztönzőknek az épületek tulajdonosai és bérlői,
illetve a több épülettulajdonos közötti megosztására.
Végezetül
a javaslat 2020-ig teljesítendő nemzeti energiahatékonysági
célelőirányzatok megállapítását írja elő, és kötelezi a Bizottságot
arra, hogy 2014-ben megvizsgálja: elérheti-e az Unió a 2020-ig terjedő
időszakban a primerenergia-felhasználás 20 %-os csökkentésével
kapcsolatos célkitűzését. A Bizottságnak értékelését, melyet adott esetben
egy kötelező nemzeti célelőirányzatokat előíró jogalkotási
javaslat követhet, be kell nyújtania az Európai Parlamentnek és a Tanácsnak is.

3.2.                
Jogalap

A
javaslat az Európai Unió működéséről szóló szerződés 194.
cikkének (2) bekezdésén alapul. A 194. cikk (1) bekezdése értelmében „a
belső piac létrehozása, illetve működése keretében, valamint a
környezet megőrzésének és javításának szükségességére tekintettel az Unió
energiapolitikájának céljai – a tagállamok közötti szolidaritás szellemében – a
következők: […] c) az energiahatékonyság és az energiatakarékosság,
valamint az új és megújuló energiaforrások kifejlesztésének előmozdítása.”
E javaslat célja pontosan egy, az Unióban az energiahatékonyság
előmozdítását célzó közös keret létrehozása. 

3.3.                
A szubszidiaritás elve

Mivel
az energiapolitika nem tartozik az Unió kizárólagos hatáskörébe, a javaslat
tekintetében érvényesül a szubszidiaritás elve. 
Az
Európai Unió azt a célt tűzte ki maga elé, hogy 2020-ig 20 %-os
primerenergia-megtakarítást valósít meg, és ezt az Európa 2020 stratégia öt
kiemelt célkitűzése közé emelte. A jelenlegi energiahatékonysági keret –
különösen az energetikai szolgáltatási irányelv és a kapcsolt
energiatermelésről szóló irányelv – nem tette lehetővé a meglévő
energiamegtakarítási potenciál kiaknázását. A tagállami szinten jelenleg hatályos
intézkedések a fennmaradó piaci és szabályozási korlátok megszüntetéséhez
szintén nem elégségesek.
A
javaslat által megcélzott energetikai kihívások (az energiaellátás biztonsága,
a fenntarthatóság és az éghajlatváltozás, valamint az uniós versenyképesség) az
Unió egésze számára problémát jelentenek. Ezért egységes, uniós szintű
reakcióra van szükség annak biztosítása érdekében, hogy a fellépések
koordináltak legyenek és a közös célokat eredményesebben lehessen elérni.
Az
új irányelv javasolt intézkedései hozzájárulnak annak biztosításához, hogy
minden tagállam megfelelő módon hozzájáruljon a 20 %-os
célkitűzés eléréséhez szükséges erőfeszítésekhez és egyenlő
esélyeket biztosítson minden piaci szereplő számára, különösen az
energiahatékonyságra vonatkozó minimumkövetelmények előírásával (például a
közbeszerzési piacokhoz való hozzáférés, a vállalatok
energiaaudit-kötelezettségei, az energetikai közszolgáltatók
energiamegtakarítási kötelezettségei és a kapcsoltenergia-előállítók
hálózathoz való hozzáférése tekintetében). A javaslat biztonságot nyújt a
beruházóknak az uniós célkitűzés elérését, valamint az energiahatékonyság
javítását célzó intézkedések (például a nagy hatásfokú kapcsolt energiatermelés
és a távfűtés/távhűtés) támogatását illetően.

3.4.                
Az arányosság elve és a jogi eszköz megválasztása

A
javaslat kizárólag az energiahatékonysági célkitűzések eléréséhez
szükséges intézkedésekre korlátozódik. Szigorú energiahatékonysági normákat
állapít meg számos területen, mindamellett jelentős mozgásteret hagy a
tagállamoknak arra, hogy a nemzeti körülményeiknek leginkább megfelelő
intézkedésekkel támogassák az energiahatékonyság javítását. 
A
választott eszköz a tagállamok által nemzeti jogukba átültetendő irányelv.
Az irányelv meghatározza az elérendő végső eredményt és az általános
követelményeket, azonban elegendő rugalmasságot hagy a tagállamoknak
ahhoz, hogy a végrehajtást a nemzeti sajátosságaikhoz igazítsák. Ebben a
sajátos esetben az irányelv elégséges a javaslat célkitűzéseinek
eléréséhez. A kirótt kötelezettségek mértéke tehát arányban van a
célkitűzéssel.

4.                      
Költségvetési vonzatok

Az irányelvet kísérő pénzügyi
kimutatásban meghatározottak szerint az irányelvet a meglévő költségvetés
alapján hajtják végre és nem lesz hatással a többéves pénzügyi keretre. 

5.                      
Kiegészítő információk
5.1.                
A vívmányok egyszerűsítése

A
javaslat hozzájárul a „vívmányok” egyszerűsítéséhez, noha nem szerepel az
egyszerűsítési munkaterv intézkedésjegyzékében. A javaslat elfogadásának
eredményeképpen az energetikai szolgáltatási irányelv és a kapcsolt
energiatermelésről szóló irányelv helyébe egyetlen irányelv lép, amely
integráltabb megközelítést tesz lehetővé az energiahatékonyság és
energiatakarékosság tekintetében. Az adminisztratív folyamatokat bizonyos fokig
az is egyszerűbbé teszi, hogy két irányelv helyett csak egyet kell
átültetni.
Jelenleg
mindkét irányelv meghatároz jelentéstételi kötelezettségeket. Ezeket egyetlen
éves jelentéscsomag (és háromévente egy mélyrehatóbb jelentés) váltja fel,
amely az Európa 2020 stratégia jelentéstételi folyamatára épül. 
Ezen
túlmenően a javaslat leegyszerűsíti az energiamegtakarítások mérése
tekintetében a meglévő energetikai szolgáltatási irányelvben előírt
követelményeket is. Ebben a vonatkozásban a javaslat feltehetőleg
nagymértékben hozzájárul a tagállamokra nehezedő jelenlegi adminisztratív
terhek csökkentéséhez. 

5.2.                
Meglévő jogszabályok hatályon kívül helyezése

A
javaslat elfogadása meglévő jogszabályok hatályon kívül helyezését
eredményezi. Az érintett rendelkezések a 2010/30/EU irányelv 9. cikkének (1) és
(2) bekezdése, valamint a 2004/8/EK irányelv és a 2006/32/EK irányelv. A
2006/32/EK irányelv 4. cikk (1)–(4) bekezdését, valamint I., III. és IV.
mellékletét csak 2017. január 1-jei hatállyal helyezik hatályon kívül. 

5.3.                
Felülvizsgálatra/módosításra/megszüntetésre vonatkozó
rendelkezés 

A
javaslat több felülvizsgálati záradékot tartalmaz.

5.4.                
Jogszabály-átdolgozás

A
javaslat nem vonja maga után jogszabály átdolgozását.

5.5.                
Megfelelési táblázat

Az
irányelvet átültető nemzeti rendelkezések szövegét, valamint a
rendelkezések és az irányelv közötti megfelelést bemutató táblázatot a
tagállamok megküldik a Bizottságnak.

5.6.                
Európai Gazdasági Térség (EGT)

A
javaslat EGT vonatkozású, ezért az EGT-re alkalmazandó.
2011/0172 (COD)
Javaslat
AZ EURÓPAI PARLAMENT ÉS A TANÁCS
IRÁNYELVE
az energiahatékonyságról, valamint a
2004/8/EK és a 2006/32/EK irányelv hatályon kívül helyezéséről
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Unió működéséről
szóló szerződésre és különösen annak 194. cikke (2) bekezdésére,
tekintettel az Európai Bizottság javaslatára,[14]
a jogalkotási aktus tervezetének a nemzeti
parlamentek számára való megküldését követően,
tekintettel az Európai Gazdasági és Szociális
Bizottság véleményére,[15]
tekintettel a Régiók Bizottságának
véleményére,[16]
rendes jogalkotási eljárás keretében,
mivel:
(1)              
Az energiaimporttól való függőség és az
energiaforrások apadása, valamint az éghajlatváltozás korlátok között
tartásának és a gazdasági válság legyőzésének szükségessége következtében
az Európai Unió eddig soha nem tapasztalt kihívásokkal szembesül. Az
energiahatékonyság értékes eszköz ezeknek a kihívásoknak a kezelésében.
Segítségével – a primerenergia-fogyasztás és az energiaimport csökkentésén
keresztül – javul az Unió ellátásbiztonsága. Az energiahatékonyság hozzájárul
az üvegházhatásúgáz-kibocsátás költséghatékony csökkentéséhez, ezáltal az
éghajlatváltozás visszaszorításához is. Az energiahatékonyabb gazdaságra való
áttérés ezenkívül várhatóan felgyorsítja az innovatív technológiai megoldások
elterjedését az Unióban és javítja az uniós ipar versenyképességét, ezáltal
előmozdítja a gazdaság növekedését és minőségi munkahelyeket teremt
az energiahatékonysághoz kapcsolódó számos ágazatban.
(2)              
A 2007. március 8–9-i Európai Tanács elnökségi
következtetései hangsúlyozták az Unióban az energiahatékonyság fokozásának
szükségességét ahhoz, hogy 2020-ra el lehessen érni az Unió
primerenergia-fogyasztásának – a 2020. évi várható értékekhez viszonyított –
20 %-os csökkentésével kapcsolatos célkitűzést. Ez az Unió primerenergia-fogyasztásának
368 Mtoe-vel történő csökkentését jelentené 2020-ban.[17] 
(3)              
A 2010. június 17-i Európai Tanács elnökségi
következtetései a foglalkoztatást és az intelligens, fenntartható és inkluzív
növekedést célzó új uniós stratégia (az Európa 2020 stratégia) egyik kiemelt
célkitűzéseként megerősítette az energiahatékonysági
célkitűzést. E folyamat részeként és a célkitűzés nemzeti szintű
megvalósítása érdekében, a Bizottsággal folytatott szoros párbeszéd keretében a
tagállamoknak nemzeti célelőirányzatokat kell meghatározniuk és nemzeti
reformprogramjaikban fel kell tüntetniük, milyen módon kívánják elérni azokat.
(4)              
Az „Energia 2020” című bizottsági közlemény[18] az energiahatékonyságot az
Unió 2020. évi energiaügyi stratégiájának középpontjába helyezi, és vázolja egy
olyan új energiahatékonysági stratégia szükségességét, amely minden tagállam
számára lehetővé teszi az energiafelhasználás függetlenítését a gazdasági
növekedéstől. 
(5)              
Az Európai Parlament az energiahatékonysági
cselekvési terv felülvizsgálatáról szóló, 2010. december 15-i állásfoglalásában[19] felszólította a Bizottságot,
hogy felülvizsgált energiahatékonysági cselekvési tervébe foglaljon bele a
2020. évi átfogó uniós energiahatékonysági célelőirányzatok elérése terén
tapasztalható lemaradás behozását célzó intézkedéseket is. 
(6)              
Az Európa 2020 stratégia egyik kiemelt
kezdeményezése a Bizottság által 2011. január 26-án elfogadott, Európa
erőforrás-hatékonnyá tételét célzó kezdeményezés.[20] A dokumentum az
energiaforrások fenntartható felhasználásának biztosítása szempontjából
meghatározó szerepet tulajdonít az energiahatékonyságnak.
(7)              
A 2011. február 4-i Európai Tanács elnökségi
következtetései elismerték, hogy az uniós energiahatékonysági célkitűzés
megvalósulása nem halad a kijelölt pályán, és határozott fellépésre van szükség
az épületek, a közlekedés, a termékek és a folyamatok terén elérhető
jelentős energiamegtakarítás kiaknázásához. 
(8)              
A Bizottság 2011. március 8-án elfogadta a 2011.
évi energiahatékonysági tervet.[21]
A terv megerősítette, hogy az Unió nem halad megfelelő ütemben az
energiahatékonysági célkitűzéseinek elérése felé. E helyzet orvoslása
érdekében egy sor energiahatékonysági politikát és intézkedést vett számba,
amelyek kiterjednek a teljes energiaellátási láncra – beleértve az energiatermelést,
-átvitelt és -elosztást –, a közszféra által az energiahatékonyság terén
betöltendő vezető szerepet, az épületeket és berendezéseket, az
ipart, valamint annak szükségességét, hogy a végső fogyasztókat képessé
tegyék energiafogyasztásuk kézben tartására. A közlekedési ágazat
energiahatékonyságával ezzel párhuzamosan a közlekedésről szóló, 2011.
március 28-án elfogadott fehér könyv[22]
is foglalkozott. A fehér könyv 26. kezdeményezése különösen felszólít a
járművekre vonatkozó megfelelő szén-dioxid-kibocsátási szabványok
rögzítésére valamennyi közlekedési mód esetében, és szükség esetén azok
energiahatékonysági követelményekkel történő kiegészítésére valamennyi
meghajtórendszerre vonatkozóan. 
(9)              
A Bizottság 2011. március 8-án elfogadta az
alacsony szén-dioxid-kibocsátású, versenyképes gazdaság 2050-ig történő
megvalósításának ütemtervét[23]
is, amely ebből a szemszögből is rámutatott arra, hogy jobban a
középpontba kell helyezni az energiahatékonyságot.
(10)          
Ebben az összefüggésben naprakésszé kell tenni az
energiahatékonyság uniós jogi keretét, nevezetesen egy, az Unió
primerenergia-fogyasztásának 2020-ig történő, 20 %-os csökkentésére
vonatkozó átfogó energiahatékonysági célkitűzés elérését, valamint a 2020
utáni időszakban további energiahatékonysági fejlesztések megvalósítását
célzó irányelv útján. Ennek érdekében közös keretrendszert kell létrehozni az
energiahatékonyság Unión belüli ösztönzésére, és konkrét fellépéseket kell
előírni a 2011. évi energiahatékonysági tervben foglalt bizonyos
javaslatok végrehajtására, valamint az abban leírt jelentős kihasználatlan
energiamegtakarítási potenciál kiaknázására. 
(11)          
A vállaláselosztási 406/2009/EK határozat[24] arra kötelezi a Bizottságot,
hogy 2012-ig felmérést és jelentést készítsen a Közösség és tagállamai által az
energiafogyasztás 2020-ra az előrejelzésekhez képest 20 %-kal való
csökkentésére vonatkozó célkitűzés megvalósítása felé tett
előrelépésről. A határozat kijelenti azt is, hogy a Bizottságnak
2012. december 31-ig az energiahatékonyság fejlesztésének felgyorsítására irányuló
megerősített vagy új intézkedésekre kell javaslatot tennie,
elsősorban azzal a céllal, hogy segítse a tagállamokat az
üvegházhatásúgáz-kibocsátás csökkentésére vonatkozó közösségi
kötelezettségvállalások megvalósításában. Ez az irányelv ennek a követelménynek
tesz eleget. Hozzájárul továbbá az alacsony szén-dioxid-kibocsátású,
versenyképes gazdaság 2050-ig történő megvalósításának ütemtervében
foglalt célok eléréséhez – nevezetesen az energetikai ágazat
üvegházhatásúgáz-kibocsátásának csökkentése által –, valamint a
kibocsátásmentes villamosenergia-termelés 2050-ig történő megvalósításához
is.
(12)          
Az energiaellátási és végfelhasználói ágazat
megtakarításait átfogó, integrált megközelítésre van szükség az összes
meglévő energiamegtakarítási potenciál kiaknázásához. Ugyanakkor meg kell
erősíteni a hasznos hőigényen alapuló kapcsolt energiatermelés
belső energiapiacon való támogatásáról szóló 2004/8/EK irányelv[25] és az energia-végfelhasználás
hatékonyságáról és az energetikai szolgáltatásokról szóló 2006/32/EK irányelv[26] rendelkezéseit. 
(13)          
Kedvezőbb lenne, ha a 20 %-os
energiahatékonysági célkitűzést az energiahatékonyságot különböző
területeken ösztönző különös nemzeti és uniós intézkedések halmozott
végrehajtásának eredményeképpen lehetne elérni. Ha azonban ez a megközelítés
nem jár sikerrel, akkor a szakpolitikai keretet egy sor kötelező
erejű célelőirányzat hozzáadásával lenne szükséges megerősíteni.
Ezért első lépésben a tagállamokat nemzeti energiahatékonysági
célelőirányzatok, rendszerek és programok előírására kell kötelezni.
A tagállamok maguk dönthetik el, hogy a területükön ezek a
célelőirányzatok kötelező erejűek vagy csupán irányadóak
legyenek. Második lépésben a Bizottságnak értékelnie kell az egyes tagállamok
ilyen célelőirányzatait és egyéni erőfeszítéseit és az elért
előrehaladással kapcsolatos adatokat annak értékelése érdekében, hogy
mekkora a valószínűsége az átfogó uniós célkitűzés elérésének,
illetve mennyire elégségesek az egyéni erőfeszítések a közös cél
eléréséhez. A Bizottságnak ezért felülvizsgált jogi kerete útján és az Európa
2020 folyamat keretében szorosan figyelemmel kell követnie a nemzeti
energiahatékonysági programok végrehajtását. Ha ez az értékelés arra mutat,
hogy az átfogó uniós célt valószínűleg nem sikerül elérni, a Bizottságnak
2020-ra vonatkozó kötelező nemzeti célelőirányzatokat kell
javasolnia, figyelembe véve az egyes tagállamok kiindulási helyzetét, gazdasági
teljesítményét és korábban tett fellépéseit.
(14)          
A vonatkozó közkiadások teljes összege az Unió
bruttó hazai termékének 19 %-át teszi ki. Emiatt a közszféra fontos
hajtóerőt jelent a piac hatékonyabb termékek, épületek és szolgáltatások
irányába történő elmozdulásának ösztönzésében, valamint a polgárok és
vállalkozások energiafogyasztási szokásainak megváltoztatásában. Ezen
túlmenően az energiafogyasztásnak az energiahatékonyságot javító
intézkedések miatti csökkenése közforrásokat szabadíthat fel egyéb célokra. A
nemzeti, regionális és helyi szintű közintézményeknek példamutató szerepet
kell játszaniuk az energiahatékonyság terén.
(15)            
Növelni kell az épületek felújítási arányát, mivel
a meglévő épületállomány rendelkezik messze a legnagyobb
energiamegtakarítási potenciállal. Az épületek ráadásul kiemelt fontossággal
bírnak azon uniós célkitűzés elérése szempontjából, amely szerint 2050-re
1990-hez képest 80–95 %-kal csökkenteni szükséges az üvegházhatást okozó
gázok kibocsátását. A közintézmények tulajdonában lévő épületek az
épületállomány jelentős részét teszik ki, és különösen szem előtt
vannak. Ezért helyénvaló egy éves felújítási arány meghatározása az összes
közintézmény tulajdonában lévő épület tekintetében, azok
energiahatékonyságának javítása érdekében. Ez a felújítási arány nem okozhatja
a közel nulla energiaigényű épületek tekintetében az épületek energiahatékonyságáról
szóló, 2010. május 19-i 2010/31/EU európai parlamenti és tanácsi irányelvben[27] előírt kötelezettségek
sérelmét. A középületek felújítására vonatkozó kötelezettség kiegészíti a fenti
irányelv azon rendelkezéseit, amelyek értelmében a tagállamoknak biztosítaniuk
kell, hogy amennyiben a meglévő épületeken jelentős felújítást
hajtanak végre, azok energiahatékonyságát fokozni kell oly módon, hogy az
épületek megfeleljenek az energiahatékonyságra vonatkozó
minimumkövetelményeknek.
(16)          
A tagállamokban számos települési önkormányzat és
más közintézmény már integrált energiatakarékossági és energiaellátási
megközelítéseket vezetett be például a fenntartható energiát célzó cselekvési
tervek útján (ilyenek többek között a Polgármesterek Szövetsége kezdeményezés
keretében kidolgozott fellépések) vagy az épületekkel vagy közlekedési módokkal
összefüggő egyedi intézkedéseken túllépő integrált városi
megközelítések formájában. A tagállamoknak bátorítaniuk kell a települési
önkormányzatokat és más közintézményeket arra, hogy fogadjanak el integrált és
fenntartható, egyértelmű célkitűzéseken alapuló energiahatékonysági
terveket, vonják be a lakosságot azok kidolgozásába és végrehajtásába, valamint
megfelelően tájékoztassák őket e tervek tartalmáról és a
célkitűzések elérése felé tett előrehaladásról. Az ilyen tervek
jelentős energiamegtakarítást eredményezhetnek, különösen ha azokat olyan
energiagazdálkodási rendszerek keretében hajtják végre, amelyek lehetővé
teszik az érintett közintézményeknek a hatékonyabb energiagazdálkodást. Ösztönözni
kell a városok, települések és különféle közintézmények közötti, az
innovatívabb megoldásokkal kapcsolatos tapasztalatcserét. 
(17)          
A bizonyos termékek és szolgáltatások beszerzése,
valamint épületek vásárlása és bérlése tekintetében a munkálatokat,
beszerzéseket vagy szolgáltatásokat közbeszerzési szerződések útján
odaítélő közintézményeknek példát kell mutatniuk és döntéseik során szem
előtt kell tartaniuk a beszerzések energiahatékonyságát. Mindamellett be
kell tartani az uniós közbeszerzési irányelvek rendelkezéseit. 
(18)          
Az uniós szintű „fehér bizonyítvány”-rendszer
bevezetésével kapcsolatos lehetőség értékelése arra mutatott, hogy a
jelenlegi helyzetben egy ilyen rendszer túlzott adminisztratív költségekkel
járna, valamint fennáll annak a kockázata, hogy az energiamegtakarítás az Unió
egésze helyett bizonyos számú tagállamban összpontosulna. Ez utóbbi
célkitűzés – legalábbis ebben a szakaszban – nemzeti energiahatékonysági
kötelezettségi rendszerek, illetve azonos mennyiségű energiamegtakarítást
eredményező egyéb alternatív intézkedések útján jobban elérhető. A
Bizottságnak mindamellett felhatalmazáson alapuló jogi aktus útján meg kell
határoznia azokat a feltételeket, amelyek mellett a tagállamok a jövőben
elismerhetnék a valamely más tagállamban elért energiamegtakarítást. Az ilyen
rendszerek fontossága indokolja, hogy azokat uniós szintű közös
keretrendszerben hozzák létre, miközben jelentős rugalmasságot
biztosítanak a tagállamoknak ahhoz, hogy teljes mértékben figyelembe vehessék a
piaci szereplők nemzeti szerveződését, az energiaágazat sajátos
hátterét és a végső fogyasztók szokásait. A közös keretrendszernek
biztosítania kell az energetikai közszolgáltatók számára a lehetőséget
arra, hogy minden végső fogyasztónak kínálhassanak energetikai
szolgáltatásokat, ne csak azoknak, akiknek energiát értékesítenek. Ez fokozza
az energiapiaci versenyt, mivel az energetikai közszolgáltatók kiegészítő
energiaszolgáltatások nyújtásával különböztethetik meg magukat más
szolgáltatóktól. A közös keretrendszernek ezenkívül lehetővé kell tennie a
tagállamok számára, hogy nemzeti rendszerükbe társadalmi célú követelményeket
foglalhassanak, különösen annak biztosítása érdekében, hogy a kiszolgáltatott
helyzetben lévő ügyfelek is részesüljenek a jobb energiahatékonyság
előnyeiből. Azt is lehetővé kell tennie a tagállamok számára,
hogy a kisvállalkozásokat mentesítsék az energiahatkonysági kötelezettségek
alól. Az „európai kisvállalkozói intézkedéscsomag”[28] című bizottsági közlemény
meghatározza azokat az elveket, amelyeket figyelembe kell venniük az ezzel a
lehetőséggel élni nem kívánó tagállamoknak.
(19)          
A bizonyos olyan piaci szegmensekben rejlő
energiamegtakarítási potenciál kihasználása érdekében, amelyekben általában a
piacon nem kínálnak energiaauditot (például a háztartásokban vagy kis- és
középvállalkozásokban), a tagállamoknak biztosítaniuk kell az energiaaudit
elérhetőségét. Az energiaaudit rendszeres elvégzését kötelezővé kell
tenni a nagyvállalatok számára, mivel ezzel jelentős energiamegtakarítás
érhető el.
(20)           
Az auditoktat független és költséghatékony módon
szükséges elvégezni. A függetlenség követelménye lehetővé teszi, hogy az
auditokat belső szakértők végezzék, amennyiben azok megfelelő
képesítéssel vagy akkreditációval rendelkeznek, nem foglalkoznak közvetlenül az
auditált tevékenységgel és az adott tagállamban vonatkozásukban
minőségbiztosítási és minőség-ellenőrzési rendszer működik,
valamint szükség esetén szankciók alkalmazására is lehetőség van.
(21)           
Az energiahatékonyságot javító intézkedések
megtervezésekor figyelembe kell venni a költséghatékony technológiai újítások –
például az intelligens fogyasztásmérés – elterjedt használata révén elért
hatékonyságnövekedést és megtakarítást. Az ezen innovációk által elérhető
megtakarítás maximalizálása érdekében a végső fogyasztóknak lehetőséget
kell biztosítani a költségekkel és fogyasztással összefüggő adatok
megismerésére és a tényleges fogyasztás alapján történő rendszeres egyéni
számlázásra.
(22)          
Az energiahatékonyságot javító intézkedések
megtervezésekor a tagállamoknak megfelelő mértékben figyelembe kell
venniük annak szükségességét, hogy az Európai Unió működéséről szóló
szerződés előírásaival összhangban biztosítani kell a belső piac
megfelelő működését és a meglévő vívmányok következetes
végrehajtását. 
(23)          
A nagy hatásfokú kapcsolt energiatermelésben,
valamint a távfűtés/távhűtésben jelentős
primerenergia-megtakarítási potenciál rejlik, amelyet az Unióban még nagy
részben nem használnak ki. A tagállamoknak nemzeti terveket kell kidolgozniuk a
nagy hatásfokú kapcsolt hő- és villamosenergia-termelés, valamint a
távfűtés/távhűtés fejlesztésére. Ezeknek a terveknek kellőképpen
hosszú időszakot kell felölelniük ahhoz, hogy a befektetők elégséges
információt kaphassanak a nemzeti fejlesztési tervekről, és hogy biztosítható
legyen a stabil és támogató beruházási környezet. Az új vagy olyan régebbi
villamosenergia-termelő létesítményeket, amelyek jelentős felújításon
esnek át vagy amelyek engedélyét frissítik, magas hatékonyságú kapcsolt
energiatermelő egységekkel kell felszerelni a villamosenergia-termelés
során termelődő hő visszanyerése érdekében. Ezt a
hulladékhőt ezután a távfűtési hálózatokon keresztül oda lehetne
szállítani, ahol szükség van rá. E célból a tagállamoknak olyan engedélyezési
kritériumokat kell elfogadniuk, amelyek biztosítják, hogy a létesítmények a
hőkeresleti pontok közelében helyezkedjenek el. Mindamellett a
tagállamoknak lehetőséget kell biztosítani arra, hogy bizonyos körülmények
esetén az általuk meghatározott feltételek mellett mentességet biztosítsanak
ezen kötelezettségek alól.
(24)          
A nagy hatásfokú kapcsolt energiatermelést azon
energiamegtakarítás alapján kell meghatározni, amely a kapcsolt termeléssel a
külön hő- és villamosenergia-termeléssel szemben elérhető. A kapcsolt
energiatermelés és a nagy hatásfokú kapcsolt energiatermelés uniós jogban
használt meghatározása nem érinti a nemzeti jogszabályokban szereplő egyéb
meghatározások használatát, ha azokat nem az uniós jogszabályokban
meghatározott célok érdekében alkalmazzák. Az energiamegtakarítás
maximalizálása és az energiamegtakarítási lehetőségek elmulasztásának
elkerülése érdekében fokozott figyelmet kell fordítani a kapcsolt
energiatermeléssel foglalkozó egységek üzemeltetési körülményeire. 
(25)          
A végső fogyasztó általi átláthatóság fokozása
érdekében – hogy az választani tudjon a kapcsolt energiatermelésből
származó és más technológiákkal előállított villamos energia között – a
nagy hatásfokú kapcsolt energiatermelés származását harmonizált hatékonysági
referenciaértékek alkalmazásával garantálni kell. A származásigarancia-rendszerek
önmagukban nem jogosítanak fel a nemzeti támogatási mechanizmusok
igénybevételére. Fontos, hogy a nagy hatásfokú kapcsolt energiatermeléssel
előállított villamos energia minden formájára vonatkozzon származási
garancia. A származási garanciát meg kell különböztetni a becserélhető
bizonyítványoktól. 
(26)          
A számos kis- és középtermelőt is magában
foglaló kapcsolt energiatermelési, illetve távfűtési/távhűtési ágazat
sajátos szerkezetét figyelembe kell venni, különösen a kapcsolt
energiatermelő erőművek vagy kapcsolódó hálózatok építéséhez
szükséges engedélyek megadásával kapcsolatos közigazgatási eljárások
felülvizsgálata során, figyelemmel a „gondolkozz előbb kicsiben” elvre. 
(27)          
A legtöbb uniós üzleti vállalkozás kis- vagy
középvállalkozás (kkv). Ezek hatalmas energiamegtakarítási potenciált
jelentenek az Uniónak. A kkv-k energiahatékonysági intézkedések elfogadásában
való támogatása érdekében a tagállamoknak kedvező keretet kell
létrehozniuk a kkv-k technikai segítségnyújtással és célzott tájékoztatással történő
támogatására. 
(28)          
Az ipari kibocsátásokról szóló, 2010. november 24-i
2010/75/EU európai parlamenti és tanácsi irányelv[29] az energiahatékonyságot
beemeli a hatálya alá tartozó létesítményekre – többek között a legalább 50 MW
teljes névleges bemenő hőteljesítménnyel rendelkező
égetőberendezésekre – irányadó engedélyezési feltételek megállapítása
során referenciaként alkalmazandó elérhető legjobb technikák
meghatározásakor vizsgálandó kritériumok közé. Az irányelv mindamellett
lehetőséget biztosít a tagállamoknak arra, hogy az üvegházhatást okozó
gázok kibocsátási egységei Közösségen belüli kereskedelmi rendszerének
létrehozásáról szóló, 2003. október 13-i 2003/87/EK európai parlamenti és
tanácsi irányelv[30]
I. mellékletében felsorolt tevékenységek tekintetében ne írjanak elő
energiahatékonysági követelményeket az égetőberendezések vagy más, a
telephelyen szén-dioxidot kibocsátó egységek számára. Annak biztosítása
érdekében, hogy jelentős javulás történjen a villamosenergia- és
hőtermelő létesítmények, valamint az ásványolaj és gáz finomításával
foglalkozó létesítmények energiahatékonysága terén, figyelemmel kell követni az
energiahatékonyság tényleges szintjét, és azt össze kell hasonlítani az
elérhető legjobb technikák alkalmazásával járó vonatkozó energiahatékonysági
szintekkel. A Bizottságnak össze kell hasonlítania az energiahatékonysági
szinteket, és amennyiben jelentős eltérés figyelhető meg a tényleges
és az elérhető legjobb technikák alkalmazása melletti energiahatékonysági
szintek között, mérlegelnie kell a kiegészítő intézkedésekre történő
javaslattétel lehetőségét. A tényleges energiahatékonysági értékekről
gyűjtött információt a 2006. december 21-i 2007/74/EK bizottsági
határozatban[31]
a külön hő- és villamosenergia-termelés tekintetében előírt egységes
hatásfok-referenciaértékek felülvizsgálata során is fel kell használni. 
(29)          
A tagállamok tárgyilagos, átlátható és
megkülönböztetésmentes kritériumok alapján szabályokat hoznak létre az újonnan
belépő, nagy hatásfokú kapcsolt energiatermelésből származó villamos
energiát előállító energiatermelők integrációjához szükséges
műszaki átalakítások, így a hálózati csatlakozások és a hálózat
megerősítése költségeinek viselésére és megosztására vonatkozóan,
figyelembe véve a villamos energia határokon keresztül történő
kereskedelme esetén alkalmazandó hálózati hozzáférési feltételekről és az
1228/2003/EK rendelet hatályon kívül helyezéséről szóló, 2009. július 13-i
714/2009/EK európai parlamenti és tanácsi rendelettel[32] és a földgázszállító
hálózatokhoz való hozzáférés feltételeiről és az 1775/2005/EK rendelet
hatályon kívül helyezéséről szóló, 2009. július 13-i 715/2009/EK európai
parlamenti és tanácsi rendelettel[33]
összhangban kidolgozott iránymutatásokat és szabályzatokat. A nagy hatásfokú
kapcsolt energiatermelésből származó villamos energiát előállító
energiatermelők számára lehetővé kell tenni, hogy a hálózathoz való
kapcsolódás munkálatainak elvégzésére ajánlati felhívást tegyenek közzé.
Elő kell segíteni – különösen a kapcsolt energiát termelő kis- és
mikroegységek esetében – a nagy hatásfokú kapcsolt energiatermeléssel
előállított villamos energiának a hálózati rendszerhez való hozzáférését.
(30)          
Kellő számú, az energiahatékonyság terén
jártas, megbízható szakembernek kell rendelkezésre állni az irányelv – például
az energiaauditra vonatkozó követelmények teljesítése és az
energiahatékonyságra vonatkozó kötelezettségi rendszerek megvalósítása terén
történő – eredményes és gyors végrehajtásának biztosítása érdekében. Ezért
a tagállamoknak tanúsítási rendszereket kell létrehozniuk az energetikai
szolgáltatásokat nyújtó, energiaauditokat végző és más
energiahatékonyság-javító intézkedéseket végrehajtó szolgáltatók
minősítésére. 
(31)          
Szükség van az energetikai szolgáltatások piacának
további fejlesztésére az energetikai szolgáltatások keresletének és kínálatának
biztosítása érdekében. Ehhez hozzájárulhat az átláthatóság, amelyet például az
energetikai szolgáltatók jegyzékének létrehozásával lehet biztosítani. A
szerződésminták és iránymutatás-vázlatok (különös tekintettel az energiahatékonyságra
vonatkozó szerződésekre) szintén hozzájárulhatnak a kereslet
ösztönzéséhez. A harmadik fél általi finanszírozásra épülő konstrukciók
más formáihoz hasonlóan az energetikai szolgáltatás kedvezményezettje az
energiahatékonyságra vonatkozó szerződés esetében is úgy igyekszik
csökkenteni a beruházási költségeit, hogy az energiamegtakarítás pénzügyi
értékének egy részét kívánja felhasználni a részben vagy egészben harmadik fél
által kivitelezett beruházás visszafizetésére. 
(32)          
Azonosítani kell és meg kell szüntetni az
energiahatékonyságra vonatkozó szerződéskötés és más, energiamegtakarítást
célzó harmadik fél általi finanszírozási konstrukciók előtt álló
szabályozási és más természetű akadályokat. Ilyen akadályt jelentenek
például azok a számviteli szabályok és gyakorlatok, amelyek nem teszik
lehetővé, hogy az energiahatékonyságot javító intézkedésekkel
összefüggő tőkeberuházások és éves pénzügyi megtakarítások a
beruházások teljes élettartama alatt megfelelően tükröződjenek az
elszámolásokban. A meglévő épületállomány felújításának az ösztönzők
különböző érintett szereplők közötti megosztása miatti akadályait is
nemzeti szinten kell kezelni. 
(33)          
A tagállamokat és a régiókat bátorítani kell arra,
hogy teljes mértékben használják ki a strukturális alapokat és a Kohéziós
Alapot az energiahatékonyság javítását célzó intézkedésekre irányuló
beruházások ösztönzése érdekében. Az energiahatékonyság terén eszközölt
beruházások jelentős potenciállal rendelkeznek a gazdasági növekedés, a
foglalkoztatás és az innováció elősegítésében, valamint a háztartásokban
tapasztalható tüzelőanyag-hiány csökkentésében, ezért kedvező módon
hozzájárulnak a gazdasági, társadalmi és területi kohézióhoz. A potenciális
finanszírozási területek között vannak a középületeket és a lakásokat
érintő energiahatékonysági intézkedések, valamint az energiahatékonysági
ágazatbeli foglalkoztatás ösztönzése érdekében végzett készségfejlesztés.
(34)          
Az energiahatékonyság 20%-os javítására irányuló
célkitűzés megvalósítása során a Bizottságnak figyelemmel kell kísérnie az
új intézkedéseknek az üvegházhatást okozó gázok kibocsátási egységei Közösségen
belüli kereskedelmi rendszerének létrehozásáról szóló 2003/87/EK irányelvre
gyakorolt hatását, hiszen meg kell őrizni a kibocsátáskereskedelmi rendszerben
az alacsony szén-dioxid-kibocsátást szolgáló beruházások számára nyújtott
ösztönzőket, és fel kell készíteni a kibocsátáskereskedelmi rendszer
hatálya alá tartozó ágazatokat a jövőben megvalósítandó innovációra.
(35)          
A 2006/32/EK irányelv értelmében a tagállamoknak
9 %-os átfogó nemzeti indikatív energiamegtakarítási célelőirányzatot
kell elfogadniuk és 2016-ig lehetőség szerint megvalósítaniuk, mégpedig
energetikai szolgáltatások és más energiahatékonyságot javító intézkedések
végrehajtása útján. A szóban forgó irányelv úgy rendelkezik, hogy a tagállamok
által elfogadott második energiahatékonysági tervet adott esetben és szükség
esetén kiegészítő intézkedésekre vonatkozó bizottsági javaslatoknak kell
követniük, beleértve a célelőirányzatok alkalmazási időszakának
kiterjesztését. Amennyiben a jelentés megállapítja, hogy nem történt
elegendő előrelépés az irányelvben előírt nemzeti indikatív
célelőirányzat elérése felé, ezek az ajánlások a célelőirányzatok
szintjére és természetére irányulnak. Az ezt az irányelvet kísérő
hatásvizsgálat megállapításai szerint a tagállamok jó úton haladnak a
9 %-os célkitűzés elérése felé, amely jóval kevésbé ambiciózus, mint
a később 2020 tekintetében elfogadott 20 %-os energiamegtakarítási
célkitűzés, ezért nincs szükség a célelőirányzatok szintjének
kiigazítására. 
(36)          
Noha ez az irányelv hatályon kívül helyezi a
2006/32/EK irányelvet, annak 4. cikkének egészen a 9 %-os
célelőirányzat elérésének határidejéig alkalmazandónak kell maradnia. 
(37)          
Mivel a jelek szerint ezen irányelv célkitűzését
– a primerenergia-felhasználás 2020-ig 20 %-kal történő
csökkentésével kapcsolatos uniós energiahatékonysági célkitűzés
megvalósítását, valamint az ahhoz szükséges feltételek megteremtését, hogy az
ezt követő időszakban további előrelépést lehessen elérni az
energiahatékonyság terén – a tagállamok nem fogják tudni kiegészítő
energiahatékonysági intézkedések bevezetése nélkül teljesíteni, és e
célkitűzések uniós szinten jobban elérhetők, az Európai Unióról szóló
szerződés 5. cikke értelmében az Unió a szubszidiaritás elvével
összhangban intézkedéseket fogadhat el. Az említett cikkben foglalt arányosság
elvével összhangban ezen irányelv nem lépi túl a cél eléréséhez szükséges
mértéket.
(38)          
A technikai előrehaladáshoz való igazodás és
az energiaforrások elosztásában bekövetkező változások lehetővé
tétele érdekében – az Európai Unió működéséről szóló szerződés
290. cikkével összhangban – a Bizottságnak bizonyos kérdésekben felhatalmazást
kell adni jogalkotási aktusok elfogadására. Különösen fontos, hogy a Bizottság
előkészítő munkája során – többek között szakértői szinten –
konzultációt folytasson. 
(39)          
A 2004/8/EK irányelv és a 2006/32/EK irányelv
minden anyagi jogi rendelkezését – kivéve az utóbbi irányelv 4. cikkének
(1)–(4) bekezdését, valamint I., III. és IV. mellékletét – azonnal hatályon
kívül kell helyezni. Hatályon kívül kell helyezni továbbá az energiával
kapcsolatos termékek energia- és egyéb erőforrás-fogyasztásának
címkézéssel és szabványos termékismertetővel történő jelöléséről
szóló, 2010. május 19-i 2010/30/EU irányelv[34]
9. cikkének (1) és (2) bekezdését, amely csupán arra kötelezi a tagállamokat,
hogy törekedniük kell a legmagasabb energiahatékonysági osztályba tartozó
termékek beszerzésére. 
(40)          
Az ezen irányelv nemzeti jogba történő
átültetésére vonatkozó kötelezettség azokra a rendelkezésekre korlátozódik,
amelyek a 2004/8/EK és 2006/32/EK irányelvhez képest lényegi változást
jelentenek. A változatlan rendelkezések átültetésére vonatkozó kötelezettség
korábbi irányelvekből következik.
(41)          
Ez az irányelv nem érinti a 2004/8/EK és a
2006/32/EK irányelv nemzeti jogba történő átültetésére és alkalmazására
vonatkozó határidőkkel kapcsolatos tagállami kötelezettségeket,
ELFOGADTÁK EZT AZ IRÁNYELVET:
I.
FEJEZET
Tárgy, hatály, fogalommeghatározások és energiahatékonysági
célelőirányzatok
1. cikk
Tárgy és hatály
1.           Az irányelv közös keretrendszert hoz
létre az energiahatékonyságnak az Unió egészében történő
előmozdítására úgy a primerenergia-felhasználás 2020-ig 20 %-kal
történő csökkentésével kapcsolatos célkitűzés teljesítése, mint az
ahhoz szükséges feltételek megteremtése érdekében, hogy az ezt követő
időszakban további előrelépést lehessen elérni az energiahatékonyság
terén.    
              Az irányelv szabályokat állapít meg
az energiaellátás és -felhasználás hatékonysága előtt álló akadályok és
piaci hiányosságok megszüntetésére, valamint 2020-ig teljesítendő nemzeti
energiahatékonysági célelőirányzatok megállapítását írja elő.
2.           Az ebben az irányelvben
megállapított követelmények minimumkövetelmények, és nem akadályozzák a tagállamokat
szigorúbb intézkedések fenntartásában vagy bevezetésében. Az ilyen intézkedések
összeegyeztethetők az uniós joggal. A szigorúbb intézkedéseket előíró
nemzeti jogszabályokról értesíteni kell a Bizottságot. 
2. cikk
Fogalommeghatározások
Ezen irányelv alkalmazásában a következő
fogalommeghatározások alkalmazandók:
1.           „energia”: az 1099/2008/EK rendelet[35] meghatározása szerinti
energiatermékek minden formája;
2.           „primerenergia-fogyasztás”: a nem
energiacélú felhasználással csökkentett teljes belső energiafogyasztás;
3.           „energetikai szolgáltatás”: az a
fizikai haszon, vagy azon javak, amelyek az energia és az energiahatékony
technológia vagy cselekvés kombinációjából származnak; e szolgáltatás magában
foglalhatja a szolgáltatás nyújtásához szükséges üzemeltetést, karbantartást és
ellenőrzést; e szolgáltatást szerződés alapján nyújtják, és e
szolgáltatás rendes körülmények között bizonyítottan az energiahatékonyság
igazolható, mérhető vagy felbecsülhető javulásához vagy
elsődleges energiamegtakarításokhoz vezet;
4.           „közintézmények”: a 2004/18/EK
irányelv szerinti „ajánlatkérő szervek”;
5.           „energiagazdálkodási rendszer”: az
energiahatékonysági célelőirányzatot, valamint az annak elérését célzó
stratégiát meghatározó terv egymással összefüggő vagy kölcsönhatásban
lévő elemeinek összessége;
6.           „köteles felek”: a 6. cikkben
említett nemzeti energiahatékonysági kötelezettségi rendszerek hatálya alá
tartozó energiaelosztók vagy kiskereskedelmi energiaértékesítő
vállalkozások; 
7.           „energiaelosztó”: az a természetes
vagy jogi személy, az elosztórendszer-üzemeltetőket is beleértve, aki az
energia végső fogyasztókhoz, illetve a végső fogyasztók számára
energiát értékesítő elosztóállomásokhoz történő szállításáért felel;
8.           „elosztórendszer-üzemeltető”: a
2009/72/EK és a 2009/73/EK irányelv értelmében vett
elosztórendszer-üzemeltető;
9.           „kiskereskedelmi
energiaértékesítő vállalkozás”: az a természetes vagy jogi személy, aki
energiát ad el a végső fogyasztók számára;
10.         „végső fogyasztó”: az a
természetes vagy jogi személy, aki saját végfelhasználásra vásárol energiát;
11.         „energetikai szolgáltató”: az a
természetes vagy jogi személy, aki energetikai szolgáltatásokat nyújt vagy
egyéb energiahatékonyságot javító intézkedéseket hajt végre a végfelhasználók
berendezésein vagy helyiségeiben; 
12.         „energiaaudit”: olyan szisztematikus
eljárás, amelynek révén megfelelő ismereteket gyűjtenek valamely
épület vagy épületcsoport, ipari vagy kereskedelmi művelet vagy
létesítmény, illetve magán- vagy közszolgáltatás aktuális energiafogyasztási
profiljára vonatkozóan, továbbá amely meghatározza és számszerűsíti a
költséghatékony energiamegtakarítási lehetőségeket, és beszámol az
eredményekről;
13.         „energiahatékonyságra vonatkozó
szerződés”: a kedvezményezett és az energiahatékonyságot javító
intézkedést nyújtó szolgáltató között létrejött olyan szerződéses
megállapodás, amelynek értelmében a szolgáltató által eszközölt beruházás
fejében nyújtott kifizetés a szerződésben megállapodott szintű
energiahatékonyság-növekedéssel vagy más, megállapodás szerinti energiahatékonysági
kritériummal (például pénzügyi megtakarítással) összefüggésben történik; 
14.         „átvitelirendszer-üzemeltető”: a
2009/72/EK[36]
és a 2009/73/EK[37]
irányelv értelmében vett átvitelirendszer-üzemeltető;
15.         „kapcsolt energiatermelés”:
hőenergia és villamos és/vagy mozgási energia egyetlen folyamat során,
egyidejűleg történő előállítása;
16.         „gazdaságilag indokolt szükséglet”: a
fűtés vagy hűtés iránti igényt meg nem haladó mértékű kereslet,
amelyet egyébként piaci feltételek mellett, a kapcsolt energiatermeléstől
eltérő egyéb energia-előállító folyamat révén elégítenének ki; 
17.         „hasznos hő”: a kapcsolt
energiatermelés folyamata során valamely, gazdaságilag indokolt hő- vagy
hűtési igény kielégítése érdekében előállított hő;
18.         „kapcsolt energiatermelésből
származó villamos energia”: olyan villamos energia, amelyet hasznos hő
termeléséhez kapcsolt folyamat során állítottak elő, és amelyet az I.
mellékletben megállapított módszer szerint számítottak ki;
19.         „nagy hatásfokú kapcsolt
energiatermelés”: a II. mellékletben foglalt kritériumoknak megfelelő
kapcsolt energiatermelés;
20.         „összhatásfok”: a villamos energia,
illetve mozgási energia, valamint hasznos hő éves összege, osztva a
kapcsolt hőenergia-termeléshez, valamint a bruttó villamosenergia- és
mozgásienergia-termeléshez felhasznált tüzelőanyaggal;
21.         „villamos energia/hő arány”: a
kapcsolt energiatermelésből származó villamos energia és a hasznos hő
aránya teljes kapcsolt energiatermelési üzemmódban, az adott egység
üzemeltetési adatainak felhasználásával számítva;
22.         „kapcsolt energiatermelő
egység”: olyan termelőegység, amely kapcsolt energiatermelésre képes;
23.         „kis kapcsolt energiatermelő
egység”: olyan kapcsolt energiatermelő egység, amelynek beépített
kapacitása 1 MWe alatt marad;
24.         „kapcsolt energiatermelő
mikroegység”: olyan kapcsolt energiatermelő egység, amelynek legnagyobb
kapacitása 50 kWe alatt marad;
25.         „beépítettségi arány”: egy adott
területen a telek területének és az épület alapterületének aránya;
26.         „hatékony távfűtés/távhűtés”:
olyan távfűtési vagy távhűtési rendszer, amely legalább 50 %-ban
megújuló forrásból vagy kapcsolt energiatermelésből származó hő vagy
hulladékhő, illetve ezek kombinációjának felhasználásával működik, és
a 2010/31/EU irányelvben foglaltakkal összhangban legalább 0,8 értékű
primerenergia-tényezővel rendelkezik;
27.         „jelentős felújítás”: olyan
felújítás, amely költségei meghaladják a hasonló új egységnek a 2007/74/EK
határozat szerinti beruházási költsége 50 %-át, vagy amelyhez a 2010/75/EU
irányelv értelmében adott engedély frissítése szükséges. 
3. cikk
Energiahatékonysági célelőirányzatok
1.           A tagállamok a 2020. évi
primerenergia-fogyasztás abszolút mértékében kifejezett nemzeti
energiahatékonysági célelőirányzatokat határoznak meg. E célkitűzések
megállapítása során figyelembe veszik a 20 %-os energiamegtakarításra
vonatkozó uniós célkitűzést, az ezen irányelvben foglalt intézkedéseket, a
2006/32/EK irányelv 4. cikkének (1) bekezdése értelmében a nemzeti
energiamegtakarítási célelőirányzatok megvalósítása érdekében elfogadott
intézkedéseket, valamint az energiahatékonyságnak a tagállamokban és az Unió
szintjén történő előmozdítását célzó egyéb intézkedéseket. 
2.           A Bizottság 2014. június 30-ig
értékeli, hogy az Unió várhatóan megvalósítja-e a primerenergia-felhasználás
2020-ig 20 %-kal történő csökkentésével kapcsolatos
célkitűzését, ami az Unió primerenergia-fogyasztásának 2020-ig 368
Mtoe-vel történő csökkentését teszi szükségessé, figyelembe véve az (1)
bekezdésben említett nemzeti célelőirányzatok összegét és a 19. cikk (4)
bekezdésében említett értékelést.
II.
FEJEZET
Az energiafelhasználás hatékonysága
4. cikk
Közintézmények 
1.           A 2010/31/EU irányelv 7. cikkének
sérelme nélkül a tagállamok biztosítják, hogy 2014. január 1-től a
közintézményeik tulajdonában lévő teljes alapterület évente 3 %-át
oly módon felújítsák, hogy az megfeleljen legalább az érintett tagállam által a
2010/31/EU irányelv 4. cikkének alkalmazásában az energiahatékonyságra
vonatkozóan előírt minimumkövetelményeknek. A 3 %-ot az érintett
tagállam közintézményeinek tulajdonában lévő, 250 m2-nél
nagyobb hasznos alapterületű épületek alapterületének azon összes részére
vetítve kell kiszámítani, amely az adott év január 1-jén nem felel meg a
2010/31/EU irányelv 4. cikkének alkalmazásában az energiahatékonyságra
vonatkozóan előírt nemzeti minimumkövetelményeknek.
2.           A tagállamok lehetőséget
biztosíthatnak a közintézmények számára, hogy egy adott évben úgy számítsák be az
éves épületfelújítási hányadba a többlet felújított alapterületet, mintha a
felújításra valójában az elmúlt vagy következő két évben került volna sor.
3.           Az 1. bekezdés alkalmazásában a
tagállamok 2014. január 1-ig létrehozzák és a nyilvánosság számára
elérhetővé teszik a közintézményeik tulajdonában lévő épületek jegyzékét,
amely feltünteti az alábbiakat:
a)      a négyzetméterben kifejezett alapterület,
és
b)      az egyes épületek energiahatékonysága.
4.           A tagállamok a következőkre
ösztönzik a közintézményeket:
a)      különálló vagy egy szélesebb körű
éghajlat-változási vagy környezetvédelmi terv részét képező, konkrét
energiamegtakarítási célkitűzéseket tartalmazó, az intézmény
energiahatékonyságának folyamatos javítását célzó energiahatékonysági terv
elfogadása;
b)      a tervek végrehajtásának részeként
energiagazdálkodási rendszer létrehozása.
5. cikk
Közintézményi beszerzés
A tagállamok biztosítják, hogy a
közintézmények csak – a III. mellékletben említett – magas energiahatékonysági teljesítményű
termékeket, szolgáltatásokat és épületeket vásároljanak.
6. cikk
Energiahatékonyságra vonatkozó kötelezettségi rendszerek
1.           Minden tagállam energiahatékonysági
kötelezettségi rendszert hoz létre. A rendszer biztosítja, hogy egy adott
tagállam területén működő minden energiaelosztó vagy minden
kiskereskedelmi energiaértékesítő kisvállalkozás olyan éves
energiamegtakarítást érjen el, amely a megelőző naptári évben az
adott tagállamban értékesített – de nem a közlekedésben felhasznált –
energiavolumen 1,5 %-ával egyenlő. Az energiamegtakarítás ezen mennyiségét
a köteles felek a végső fogyasztók körében érik el.
2.           A tagállamok az egyes köteles
felektől elvárt energiamegtakarítás mennyiségét végső
energiafogyasztásként vagy primerenergia-fogyasztásként fejezik ki. A köteles
felek által megvalósított állítólagos megtakarítások kiszámításához is az
elvárt energiamegtakarítás kifejezéséhez választott módszert kell használni. A
IV. mellékletben megállapított átváltási tényezőket kell alkalmazni.
3.           Az V. melléklet 1. bekezdésében
meghatározott, rövid távú megtakarítást célzó intézkedések az egyes köteles
felektől elvárt energiamegtakarításnak legfeljebb 10 %-át tehetik ki, és
csak akkor számíthatók be az 1. bekezdésben előírt kötelezettség
teljesítésébe, ha azokat hosszabb távú megtakarítást eredményező
intézkedésekkel kombinálják.
4.           A tagállamok biztosítják, hogy a
köteles felek által elért állítólagos megtakarításokat az V. melléklet 2.
bekezdésével összhangban számítják ki. A tagállamok olyan ellenőrzési
rendszereket vezetnek be, amelyek keretében a köteles felek által megvalósított
energiahatékonyság-javító intézkedéseknek legalább egy statisztikailag
jelentős részét függetlenül ellenőrzik. 
5.           Az energiahatékonyságot célzó
kötelezettségi rendszer kapcsán a tagállamok: 
(a)     a megállapított megtakarítási
kötelezettségek között támaszthatnak szociális jellegű követelményeket is,
többek között annak előírásával, hogy az intézkedéseket energiaszegény
háztartásokban vagy szociális bérlakásokban kell végrehajtani;
(b)     engedélyezhetik a köteles feleknek, hogy
a kötelezettségük teljesítésébe beszámítsák az energetikai szolgáltatók vagy
más harmadik felek által elért, tanúsított energiamegtakarítást is; ebben az
esetben egyértelmű, átlátható és minden piaci szereplő számára
nyitott, a tanúsítás költségeinek minimalizálására törekvő akkreditációs
folyamatot vezetnek be;
(c)     engedélyezhetik a köteles feleknek, hogy
az egy adott évben elért megtakarítást a megelőző vagy
rákövetkező két évben elért megtakarításként vegyék figyelembe.
6.           A tagállamok közzéteszik az egyes
köteles felek által elért energiamegtakarítás mértékét és a rendszer keretében
megvalósított energiamegtakarítás terén érvényesülő éves tendenciákkal
kapcsolatos adatokat. Az elért energiamegtakarítás közzététele és
ellenőrzése céljából a tagállamok legalább az alábbi adatok benyújtására
kötelezik a köteles feleket: 
a)      az elért energiamegtakarítás; 
b)      a végső fogyasztókkal kapcsolatos
összesített statisztikai információk (az előzőleg benyújtott
információkat érintő jelentős változások feltüntetésével); és
c)      a végfelhasználói fogyasztásról, adott esetben
beleértve a terhelési profilokról, a fogyasztók szegmentációjáról és földrajzi
elhelyezkedéséről szóló aktuális információkat, a vonatkozó európai uniós
jogszabályokkal összhangban a magánjellegű vagy üzleti szempontból
érzékeny információk sértetlenségének és bizalmasságának megőrzése mellett.

7.           A tagállamok biztosítják, hogy a
piaci szereplők ne folytassanak olyan tevékenységeket, amelyek
meggátolhatják az energetikai szolgáltatások és az egyéb energiahatékonyságot
javító intézkedések iránti keresletet és azok teljesítését, illetve amelyek
akadályozhatják az energetikai szolgáltatások és az egyéb energiahatékonyságot
javító intézkedések piacának fejlődését, beleértve a versenytársak piacról
történő kizárását és a piaci erőfölénnyel való visszaélést. 
8.           A tagállamok ezen cikk alkalmazása
alól mentesíthetik azokat a kis energiaelosztó és kiskereskedelmi
energiaértékesítő kisvállalkozásokat, amelyek évente kevesebb mint 75
GWh-nak megfelelő energiát osztanak vagy adnak el, tíznél kevesebb
személyt foglalkoztatnak, vagy amelyek éves árbevétele vagy éves
mérlegfőösszege nem haladja meg a 2 000 000 EUR-t. A saját célokra termelt
energia nem számítható be ezekbe a határértékekbe.
9.           Az (1) bekezdés alternatívájaként a
tagállamok más intézkedéseket is választhatnak a végső fogyasztók körében
elérendő energiamegtakarítás eszközéül. Az alternatív eszközzel elért éves
energiamegtakarításnak meg kell egyeznie az (1) bekezdésben előírt
energiamegtakarítási mennyiséggel.
Ha egy tagállam ezen lehetőséggel élve más intézkedést
választ, arról legkésőbb 2013. január 1-jéig értesítenie kell a
Bizottságot, ismertetve az elfogadni kívánt alternatív intézkedést, valamint a
9. cikkben említett szabályokat és szankciókat, és kifejtve, hogy a kérdéses
intézkedések hogyan vezetnek el az előírt mennyiségű
energiamegtakarításhoz. A Bizottság az értesítést követő 3 hónapon belül
elutasíthatja ezeket az intézkedéseket vagy javaslatot tehet azok módosítására.
Ha ez történik, az érintett tagállam mindaddig nem alkalmazhatja az alternatív
intézkedést, amíg a Bizottság kifejezetten el nem fogadja az intézkedés
ismételten benyújtott vagy módosított tervezetét.
10.         Adott esetben a Bizottság a 18.
cikkel összhangban felhatalmazáson alapuló jogi aktus útján rendszert fogad el
az energiamegtakarítást célzó nemzeti kötelezettségi rendszerek keretében elért
energiamegtakarítás kölcsönös elismerésére. Ez a rendszer lehetővé teszi a
köteles felek számára az egy adott tagállamban elért és tanúsított
energiamegtakarítás beszámítását a valamely más tagállamban fennálló
kötelezettségeik teljesítésébe. 
7. cikk
Energiaaudit és energiagazdálkodási rendszerek
1.           A tagállamok előmozdítják a
képesített vagy akkreditált szakemberek által független módon folytatott,
megfizethető energiaaudit elérhetőségét minden végfelhasználó
számára. 
A tagállamok programokat dolgoznak ki annak
érdekében, hogy a háztartásokat és a kis- és középvállalkozásokat is
energiaaudit elvégeztetésére ösztönözzék. 
A tagállamok olyan konkrét példákat ajánlanak a
kis- és középvállalkozások figyelmébe, amelyek bemutatják, hogyan segíthetik az
energiagazdálkodási rendszerek az üzleti vállalkozásaikat. 
2.           A tagállamok biztosítják, hogy az
(1) bekezdés második albekezdésében nem említett vállalkozások legkésőbb
2014. június 30-ig, majd azt követően a megelőző energiaaudit
napjától számítva háromévenként képesített vagy akkreditált szakemberekkel
független és hatékony módon energiaauditot végeztessenek. 
3.           Az energiagazdálkodási rendszerekkel
összefüggésben végzett, illetve az érdekelt felek szervezetei és egy kijelölt
testület között létrejött, az érintett tagállam vagy a Bizottság által
felügyelt önkéntes megállapodások keretében független módon lefolytatott
energiaauditokat úgy kell tekinteni, mint amelyek teljesítik a (2) bekezdés
követelményeit.
4.           Az energiaauditok végezhetők
elkülönülten vagy egy szélesebb körű környezetvédelmi ellenőrzés
részeként.
8. cikk
Fogyasztásmérés és informatív számlázás
1.           A tagállamok biztosítják, hogy a
villamosenergia-, földgáz-, távfűtés/távhűtés- és lakossági távmelegvíz-végfelhasználókat
olyan egyéni mérőórával látják el, amely pontosan méri azok tényleges
energiafogyasztását és a VI. melléklettel összhangban lehetővé teszi az
ilyen energiafogyasztásra és a tényleges használati időpontokra vonatkozó információszolgáltatást.
A tagállamok a villamos energia, illetve a gáz
piacáról szóló 2009/72/EK és 2009/73/EK irányelvekben előírt intelligens
mérőberendezések üzembe helyezése során biztosítják, hogy a
fogyasztásmérők minimális funkcióinak és a piaci szereplők tekintetében
előírt kötelezettségeknek a meghatározása során teljes mértékben
figyelembe veszik az energiahatékonysággal és a végső fogyasztók
érdekeivel kapcsolatos célkitűzéseket.
A villamos energia esetében a végső fogyasztó
kérésére a fogyasztásmérők üzemeltetői biztosítják, hogy a
fogyasztásmérők a végső fogyasztók létesítményeiben termelt és a
hálózatba betáplált villamos energiát is figyelembe vegyék. A tagállamok
biztosítják, hogy ha a végső fogyasztók ezt kérik, az azok részéről
eljáró harmadik fél rendelkezésére bocsássák az adott fogyasztók termelésre,
illetve fogyasztásra vonatkozó valós idejű mérési adatait.
Amennyiben az épület fűtését és hűtését
távfűtési hálózatról biztosítják, az épület bemeneti pontjánál
hőmennyiségmérőt kell felszerelni. Többlakásos épületek esetében
egyéni hőfogyasztásmérőket is fel kell szerelni az egyes lakások
fűtő- vagy hűtőenergia-fogyasztásának mérésére. Amennyiben
műszakilag nem kivitelezhető az egyéni hőfogyasztásmérők
használata, a VI. melléklet 1.2. pontjában foglalt előírásokkal
összhangban egyéni fűtési költségelosztók alkalmazandók az egyes
radiátorok hőfogyasztásának mérésére.
A tagállamok szabályokat vezetnek be a központi
fűtéssel vagy hűtéssel felszerelt többlakásos épületek
hőfogyasztásával kapcsolatos költségek elosztása tekintetében. E
szabályoknak a bizonyos épületjellemzőket (így a lakások közötti
hővezetés) tükröző korrekciós tényezőkről szóló
iránymutatásokat is magukban kell foglalniuk.
2.           A 2009/72/EK és a 2009/73/EK
irányelv szerinti számlázási kötelezettségeken túlmenően a tagállamok az
ezen irányelv hatálya alá tartozó összes ágazatban – beleértve az
energiaelosztókat, az elosztói rendszerüzemeltetőket és a kiskereskedelmi
energiaértékesítő vállalkozásokat – legkésőbb 2015. január 1-jéig
gondoskodnak a pontos és tényleges fogyasztáson alapuló számlázásról,
összhangban a VI. melléklet 2.1. pontjában előírt minimális gyakorisággal.
A végső fogyasztók számláin a VI. melléklet 2.2. pontjával összhangban
megfelelő tájékoztatást kell nyújtani annak érdekében, hogy átfogó
elszámolást kapjanak az aktuális energiaköltségekről.
A tagállamok a VI. melléklet 1.1. pontjában
foglaltak szerint biztosítják, hogy a végső fogyasztók választhassanak az
elektronikus és a papíralapú számlázás között, valamint könnyen hozzáférhessen
azokhoz a kiegészítő információkhoz, amelyek segítségével részletesen
ellenőrizheti saját múltbeli fogyasztását.
A tagállamok előírják, hogy a végső
fogyasztó kérésére az általa kijelölt energetikai szolgáltató részére
tájékoztatást nyújtsanak a fogyasztó energiaszámláiról és múltbeli
fogyasztásáról.
3.           Az egyéni energiafogyasztás
méréséből és számlázásából származó információkat, valamint az (1), (2) és
(3) bekezdésben és a VI. mellékletben említett egyéb információkat
térítésmentesen kell biztosítani a végső fogyasztók számára 
9.
cikk
Szankciók
A tagállamok meghatározzák a 6. és 8. cikk
alapján elfogadott nemzeti rendelkezések megsértése esetén alkalmazandó
szankciókra vonatkozó szabályokat, és meghozzák a szükséges intézkedéseket e
szabályok végrehajtásának biztosítása érdekében. Az előírt szankcióknak
hatékonyaknak, arányosaknak és visszatartó erejűeknek kell lenniük. A
tagállamok legkésőbb [ezen irányelv hatálybalépését 12 hónappal
követő dátum]-ig közlik a Bizottsággal e rendelkezéseket, és haladéktalanul
értesítik a Bizottságot valamennyi későbbi, ezeket érintő
módosításról.
III.
FEJEZET
Az energiaellátás hatékonysága
10. cikk
A fűtés és hűtés hatékonyságának előmozdítása
1.           A tagállamok 2014. január 1-jéig a
nagy hatásfokú kapcsolt energiatermelés és a hatékony
távfűtés/távhűtés alkalmazási potenciáljának fejlesztését célzó, a
VII. mellékletben előírt információkat tartalmazó nemzeti fűtési és
hűtési tervet dolgoznak ki, és erről értesítik a Bizottságot. A
terveket ötévente naprakésszé kell tenni és erről a Bizottságot értesíteni
kell. A tagállamok szabályozási keretük útján biztosítják, hogy a nemzeti
fűtési és hűtési terveket a helyi és regionális fejlesztési tervekben
(beleértve a városi és vidéki területfejlesztési terveket is) figyelembe vegyék,
és hogy azok megfeleljenek a VII. mellékletben foglalt tervezési
kritériumoknak.
2.           A tagállamok megteszik a szükséges
intézkedéseket az olyan hatékony távfűtési/távhűtési infrastruktúra
létrehozása érdekében, amely kompatibilis a nagy hatásfokú kapcsolt
energiatermelés fejlesztésével, valamint a hulladékhőből és megújuló
energiaforrásokból származó energiából előállított fűtő- és
hűtőenergia alkalmazásával, az (1), (3), (6) és (7) bekezdéssel
összhangban. A távfűtés/távhűtés fejlesztése során a tagállamok
lehetőség szerint a nagy hatásfokú kapcsolt energiatermelést részesítik
előnyben a kizárólagos hőtermeléssel szemben. 
3.           A tagállamok biztosítják, hogy
minden több mint 20 MW teljes bemenő hőteljesítményű új hő
alapú villamosenergia-termelő létesítmény: 
a)      rendelkezzen olyan berendezéssel, amely
nagy hatásfokú kapcsolt energiatermelő egységen keresztül lehetővé
teszi a hulladékhő visszanyerését;
b)      olyan helyszínen épüljön fel, ahol
rendelkezésre állnak a hulladékhőt felhasználó hőkeresleti pontok.
A tagállamok a 2009/72/EK irányelv 7. cikkében
említett vagy azokkal egyenértékű engedélyezési kritériumokat fogadnak el
annak biztosítása érdekében, hogy teljesülnek az első albekezdés
rendelkezései. Különösen biztosítják, hogy a VIII. melléklettel összhangban az
új létesítmények helyszínének kijelölése során figyelembe veszik a kapcsolt
energiatermeléshez megfelelő hőterhelés rendelkezésre állását.
4.           A tagállamok feltételeket írhatnak
elő a (3) bekezdés rendelkezései alóli mentesítés tekintetében, amennyiben:
a)      a VIII. melléklet 1. pontjában
előírt hőterhelés rendelkezésre állásával kapcsolatos
küszöbfeltételek nem teljesülnek;
b)      a (3) bekezdés b) pontjában a létesítmény
földrajzi helyzetére vonatkozóan előírt követelmény nem teljesíthető,
mert a létesítményt a 2009/31/EK irányelv szerinti geológiai tárolóhelyhez
közel szükséges elhelyezni; vagy
c)      a költség-haszon elemzés szerint az
azonos mennyiségű villamos energia és hő külön fűtés vagy
hűtés útján történő biztosításának (beleértve az infrastruktúra-beruházást
is) teljes életciklus-költségéhez képest az előnyök nem ellensúlyozzák a
költségeket.
A tagállamok az ilyen mentesítési
feltételekről 2014. január 1-jéig értesítik a Bizottságot. A Bizottság az
értesítést követő hat hónapon belül elutasíthatja ezeket a feltételeket
vagy javaslatot tehet azok módosítására. Ha ez történik, az érintett tagállam
mindaddig nem alkalmazhatja a mentességi feltételeket, amíg a Bizottság
kifejezetten el nem fogadja a feltételek ismételten benyújtott vagy módosított
tervezetét.
5.           A tagállamok biztosítják, hogy a
városi és vidéki területfejlesztésre vonatkozó nemzeti szabályozások
igazodjanak a (3) bekezdésben említett engedélyezési kritériumokhoz, és
összhangban legyenek az (1) bekezdésben említett nemzeti fűtési és
hűtési terveikkel. 
6.           A tagállamok biztosítják, hogy
amennyiben jelentős felújítást hajtanak végre egy meglévő, több mint
20 MW teljes névleges bemenő hőteljesítményű új
villamosenergia-termelő létesítményben vagy a 2010/75/EU irányelv 21.
cikkével összhangban frissítik annak engedélyét, az új vagy frissített
engedélyben feltételként elő kell írni az olyan átalakítást, amely
eredményeképpen a létesítmény nagy hatásfokú kapcsolt energiatermelő
létesítményként is működtethető, feltéve, ha a létesítmény
földrajzilag úgy helyezkedik el, hogy a VIII. melléklet 1. pontjával
összhangban lehetőség van a hulladékhő hőkeresleti pontok általi
felhasználására.
A villamosenergia-termelő létesítmények
szén-dioxid-leválasztó vagy -tároló létesítménnyel történő felszerelése e
rendelkezések alkalmazásában nem tekintendő felújításnak. 
7.           A tagállamok feltételeket írhatnak
elő a (6) bekezdés rendelkezései alóli mentesítés tekintetében, amennyiben:
a)      a VIII. melléklet 1. pontjában
előírt hőterhelés rendelkezésre állásával kapcsolatos küszöbfeltételek
nem teljesülnek; vagy
b)      a költség-haszon elemzés szerint az
azonos mennyiségű villamos energia és hő külön fűtés vagy
hűtés útján történő biztosításának (beleértve az
infrastruktúra-beruházást is) teljes életciklus-költségéhez képest az
előnyök nem ellensúlyozzák a költségeket.
A tagállamok az ilyen mentesítési
feltételekről 2014. január 1-jéig értesítik a Bizottságot. A Bizottság az
értesítést követő hat hónapon belül elutasíthatja ezeket a feltételeket
vagy javaslatot tehet azok módosítására. Ha ez történik, az érintett tagállam
mindaddig nem alkalmazhatja a mentességi feltételeket, amíg a Bizottság
kifejezetten el nem fogadja a feltételek ismételten benyújtott vagy módosított
tervezetét. 
8.           A tagállamok engedélyezési
feltételeket vagy azzal egyenértékű kritériumokat fogadnak el annak
biztosítására, hogy a [ezen irányelv hatálybalépésének napja] után épülő
vagy jelentősen felújított, több mint 20 MW teljes bemenő
hőteljesítményű, hulladékhőt termelő ipari létesítmények
különítsék el és hasznosítsák ezt a hulladékhőt.
A tagállamok mechanizmusokat hoznak létre e
létesítményeknek a távfűtési/távhűtési hálózathoz történő
csatlakoztatásának biztosítására. Előírhatják továbbá, hogy ezek a
létesítmények viseljék a csatlakozással, valamint az általuk termelt
hulladékhő fogyasztókhoz történő szállításához szükséges
távfűtési/távhűtési hálózatok kiépítésével összefüggő
költségeket. 
A tagállamok feltételeket írhatnak elő az
első albekezdés rendelkezései alóli mentesítés tekintetében, amennyiben:
a)      a VIII. melléklet 2. pontjában
előírt hőterhelés rendelkezésre állásával kapcsolatos küszöbfeltételek
nem teljesülnek; vagy
b)      a költség-haszon elemzés szerint az
azonos mennyiségű hő külön fűtés vagy hűtés mellett
történő biztosításának (beleértve az infrastruktúra-beruházást is) teljes
életciklus-költségéhez képest az előnyök nem ellensúlyozzák a költségeket.

A tagállamok az ilyen mentesítési
feltételekről 2014. január 1-jéig értesítik a Bizottságot. A Bizottság az
értesítést követő hat hónapon belül elutasíthatja ezeket a feltételeket
vagy javaslatot tehet azok módosítására. Ha ez történik, az érintett tagállam
mindaddig nem alkalmazhatja a mentességi feltételeket, amíg a Bizottság
kifejezetten el nem fogadja a feltételek ismételten benyújtott vagy módosított
tervezetét. 
9.           A Bizottság a 18. cikk szerinti
felhatalmazáson alapuló aktus útján 2013. január 1-jéig módszertant dolgoz ki a
(4) bekezdés c) pontjában, a (7) bekezdés b) pontjában és a (8) bekezdés b)
pontjában említett költség-haszon elemzéshez.
10.         A II. melléklet f) pontjában említett
egységes hatásfok-referenciaértékek alapján a tagállamok biztosítják, hogy a
nagy hatásfokú kapcsolt energiatermelésből származó villamos energia
származása az egyes tagállamokban megállapított objektív, átlátható és megkülönböztetésmentes
kritériumoknak megfelelően szavatolható legyen. Biztosítják továbbá, hogy
ez a származási garancia megfeleljen a követelményeknek és tartalmazza legalább
a IX. mellékletben meghatározott információkat. 
A tagállamok – kizárólag az ebben a bekezdésben
említett információk bizonyítékaként – kölcsönösen elismerik egymás származási
garanciáit. Amennyiben a származási garanciát – különösen a csalások
megelőzésével kapcsolatos okokból – nem ismerik el ilyen bizonyítékként,
azt objektív, átlátható és megkülönböztetésmentes feltételek alapján kell
megtenni. A tagállamok az ilyen megtagadásról és annak indokairól minden
esetben értesítik a Bizottságot. A származási garancia elismerésének
megtagadása esetén a Bizottság olyan határozatot fogadhat el, amellyel az
elutasító felet kötelezi annak elismerésére, különös tekintettel az ezen
elismerés alapjául szolgáló objektív, átlátható és megkülönböztetésmentes
feltételekre.
Első alkalommal 2015. január 1-jén, majd ezt
követően tízévente a Bizottság a 18. cikkel összhangban, felhatalmazáson
alapuló jogi aktusok útján jogosult a hatásfok tekintetében a 2004/8/EK
irányelv alapján a [határozat száma] bizottsági határozatban előírt
összehangolt referenciaértékek felülvizsgálatára.
11.         A tagállamok biztosítják, hogy a
kapcsolt energiatermeléshez nyújtható mindennemű támogatás feltétele
legyen, hogy a nagy hatásfokú kapcsolt energiatermelésből származó
villamos energiát és hulladékhőt ténylegesen primerenergia-megtakarítás
céljára használják fel. Nem tehető különbség a helyszínen fogyasztott és a
hálózatba betáplált villamos energia között. A kapcsolt energiatermeléshez,
valamint a távfűtési célú energia-előállításhoz és hálózatokhoz nyújtandó
állami támogatásokra adott esetben az állami támogatásokra vonatkozó szabályok
alkalmazandók.
11. cikk
Energiaátalakítás
A tagállamok a X. melléklettel összhangban nyilvántartást
készítenek az adatokról minden legalább 50 MW teljes névleges bemenő
hőteljesítményű, tüzelőanyag égetésével foglalkozó létesítmény,
valamint a területükön ásványolaj és gáz finomításával foglalkozó létesítmények
tekintetében. A nyilvántartást háromévente frissítik. Az e nyilvántartásokban
foglalt, létesítményekre lebontott éves adatokat kérésre a Bizottság
rendelkezésére kell bocsátani. A tagállamok a 19. cikk (2) bekezdésében
említett jelentésekhez nem bizalmas jellegű összefoglalót mellékelnek,
amely tartalmazza a nyilvántartások összesített adatait.
12. cikk
Energiaátvitel és -elosztás 
1.           A tagállamok biztosítják, hogy a
nemzeti energetikai szabályozó hatóságok a gáz- és
villamosenergia-infrastruktúra üzemeltetésével kapcsolatos döntéseikben
kellőképpen figyelembe vegyék az energiahatékonyság kérdését. Különösen
biztosítják, hogy a hálózati díjszabások és szabályzatok olyan ösztönzőket
biztosítsanak a hálózatüzemeltetőknek, amelyek célja a hálózathasználók
részére olyan hálózati szolgáltatások nyújtása, amelyek lehetővé teszik
számukra különböző energiahatékonyságot javító intézkedéseknek az
intelligens hálózatok folyamatos fejlesztése keretében történő
végrehajtását.
A tagállamok biztosítják, hogy az energetikai
szabályozó hatóságok által előírt vagy jóváhagyott hálózati szabályzatok
és díjszabások megfeleljenek a XI. mellékletben foglalt kritériumoknak,
figyelembe véve a 714/2009/EK és 715/2009/EK rendelet értelmében kidolgozott
iránymutatásokat és szabályzatokat.
2.           A tagállamok 2013. június 30-ig
elfogadják a következő terveket:
a)      a gáz-, villamosenergia- és távfűtési/távhűtési
infrastruktúrájuk – nevezetesen az átvitellel, az elosztással, a
terhelésszabályozással és interoperabilitással, valamint az energiatermelő
létesítményekhez történő csatlakozással összefüggő –
energiahatékonysági potenciáljának értékeléséről szóló terv;
b)      a hálózati infrastruktúrát érintő
költséghatékony energiahatékonysági fejlesztések megvalósításával
összefüggő konkrét intézkedések és beruházások meghatározásáról szóló
terv, azok bevezetésének részletes ütemtervével.
3.           A hálózatos energiaátvitel és
-elosztás tekintetében a tagállamok engedélyezhetnek a rendszerekben és
díjszabási struktúrákban szociális célú összetevőket, feltéve, hogy az
átviteli és elosztási rendszert károsító hatások a szükséges minimumra
korlátozódnak, és az adott társadalmi célhoz képest nem aránytalan
mértékűek.
4.           A tagállamok biztosítják az átviteli
és elosztási díjszabásban alkalmazott azon ösztönzők megszüntetését,
amelyek szükségtelenül növelik az elosztásra vagy átvitelre kerülő energia
mennyiségét. E tekintetben, a 2009/72/EK irányelv 3. cikkének (2) bekezdésével
és a 2009/73/EK irányelv 3. cikkének (2) bekezdésével összhangban, a tagállamok
az energiahatékonysággal kapcsolatban közszolgáltatási kötelezettségeket
róhatnak a gáz-, illetve a villamosenergia-ágazatban működő
vállalkozásokra.
5.           A tagállamok biztosítják, hogy a
hálózat megbízhatóságának és biztonságosságának fenntartásával összefüggő
követelményekre figyelemmel, az illetékes nemzeti hatóságok által meghatározott
átlátható és megkülönböztetésmentes kritériumok alapján az
átvitelirendszer-üzemeltetők és elosztásirendszer-üzemeltetők saját
területükön:
a)      garantálják a nagy hatásfokú kapcsolt
energiatermelésből származó villamos energia átvitelét és elosztását;
b)      a nagy hatásfokú kapcsolt
energiatermelésből származó villamos energiának elsőbbségi vagy
garantált hozzáférést biztosítanak a hálózathoz;
c)      a villamosenergia-termelő
létesítmények kiszolgálása során elsőbbségi szállítást biztosítanak a nagy
hatásfokú kapcsolt energiatermelésből származó villamos energiának.         
              Az első albekezdésben
előírt kötelezettségeken túlmenően az
átvitelirendszer-üzemeltetőknek és az
elosztásirendszer-üzemeltetőknek meg kell felelniük a XII. mellékletben
foglalt követelményeknek is. 
A tagállamok különösen elősegíthetik a nagy
hatásfokú kapcsolt energiatermelő kis- és mikroegységek által
előállított villamos energia hálózati rendszerhez való csatlakozását.
6.           A tagállamok megfelelő
lépéseket tesznek annak biztosítása érdekében, hogy a nagy hatásfokú kapcsolt
energiatermelő létesítmények az átvitelirendszer-üzemeltetők és az
elosztásirendszer-üzemeltetők szintjén üzemeltetői egyensúlyozási és
más üzemeltetési szolgáltatásokat nyújthassanak, amennyiben ez összhangban van
a nagy hatásfokú kapcsolt energiatermelő létesítmény működési
módjával. Az átvitelirendszer-üzemeltetők és az
elosztásirendszer-üzemeltetők biztosítják, hogy az ilyen szolgáltatások
átlátható és ellenőrizhető szolgáltatási pályázati eljárás részét
képezzék. 
A tagállamok adott esetben előírhatják az
átvitelirendszer-üzemeltetőknek és az
elosztásirendszer-üzemeltetőknek, hogy kedvezményes kapcsolódási és
rendszerhasználati díjakon keresztül ösztönözzék, hogy a nagy hatásfokú
kapcsolt energiatermelő egységek a keresleti pontok közelében helyezkedjenek
el.
7.           A tagállamok engedélyezhetik a
hálózatba bekapcsolódni szándékozó, nagy hatásfokú kapcsolt
energiatermelésből származó villamos energiát előállító termelők
számára, hogy a hálózathoz való kapcsolódás munkálatainak elvégzésére ajánlati
felhívást tegyenek közzé.
IV.
FEJEZET
Horizontális rendelkezések
13. cikk
Tanúsítási rendszerek rendelkezésre állása
1.           A magas szintű technikai
hozzáértés, objektivitás és megbízhatóság elérése céljából a tagállamok 2014.
január 1-jéig biztosítják tanúsítási rendszerek vagy egyenértékű
képesítési rendszerek hozzáférhetőségét az energetikai szolgáltatásokat,
energiaauditokat és energiahatékonyságot javító intézkedéseket nyújtó
szervezetek számára, beleértve a 2010/31/EU irányelv 2. cikkének (9)
bekezdésében meghatározott épületelem-szerelőket.
2.           A tagállamok nyilvánossá teszik az
(1) bekezdésben említett tanúsítási rendszereket vagy egyenértékű
képesítési rendszereket, és egymással és a Bizottsággal együttműködnek a
rendszerek összehasonlítása és elismerése során. 
14. cikk
Energetikai szolgáltatások
A tagállamok az alábbi intézkedésekkel
mozdítják elő az energetikai szolgáltatások piacát és a kis- és
középvállalkozások e piachoz való hozzáférését: 
a)           a rendelkezésre álló energetikai
szolgáltatók és az általuk nyújtott szolgáltatások jegyzékének nyilvánosságra
hozatala, ellenőrzése és rendszeres naprakésszé tétele; 
b)           szerződésminták biztosítása a
közszféra által kötött, energiahatékonyságra vonatkozó szerződésekhez; azoknak
legalább a XIII. mellékletben felsorolt elemeket tartalmazniuk kell;
c)           a rendelkezésre álló energetikai
szolgáltatási szerződésekkel és az ilyen szerződésekbe az
energiamegtakarítás és a végső fogyasztók jogainak garantálása érdekében
befoglalandó záradékokkal kapcsolatos tájékoztatás;
d)           önkéntes minőségi védjegyek
kidolgozásának ösztönzése;
e)           az energetikai szolgáltatások
támogatására rendelkezésre álló pénzügyi eszközökkel, ösztönzőkkel,
támogatásokkal és kölcsönökkel kapcsolatos tájékoztatás.
15. cikk
Az energiahatékonyság előmozdítását célzó egyéb intézkedések
1.           A tagállamok értékelik az
energiahatékonyságot akadályozó szabályozási és nem szabályozási korlátokat, és
megfelelő intézkedéseket tesznek azok elhárítására, különös tekintettel a
következőkre:
a)      az ösztönzőknek az épületek
tulajdonosai és bérlői, illetve a több épülettulajdonos közötti megosztása
annak biztosítása céljából, hogy a felek ne mondjanak le azokról az általuk
egyébként mérlegelt, energiahatékonyságot javító beruházásokról, amelyeket csak
azért nem hajtanak végre, mert nem élveznék az összes kedvezményt, vagy mert
nincsen szabályozva a költségek és hasznok közöttük történő megosztása;
b)      a közbeszerzéssel, valamint az éves
költségvetéssel és számvitellel kapcsolatos jogszabályi és szabályozási
intézkedések és igazgatási gyakorlatok, annak érdekében, hogy azok ne riasszák
el az egyes közintézményeket az energiahatékonyságot javító beruházásoktól. 
Ezek a korlátok elmozdítását célzó intézkedések
magukban foglalhatnak ösztönzőket, jogszabályi és szabályozási
intézkedések hatályon kívül helyezését vagy módosítását, illetve útmutatók és
értelmező közlemények elfogadását is. Ezek az intézkedések az
energiahatékonysággal kapcsolatos képzés, különös információk és technikai
segítségnyújtás biztosításával is kombinálhatók. 
2.           Az (1) bekezdésben említett korlátok
és intézkedések értékeléséről a Bizottságot a 19. cikk (2) bekezdésében
említett első kiegészítő jelentésben értesíteni kell.
16. cikk
Átváltási tényezők
Az energiamegtakarítás összehasonlításához és
összevethető mértékegységre történő átváltásához a IV. mellékletben
foglalt átváltási tényezők alkalmazandók, kivéve, ha más átváltási
tényezők használata indokolt.
V.
FEJEZET
Záró rendelkezések
17. cikk
Felhatalmazáson alapuló aktusok és a mellékletek kiigazítása
1.           A Bizottság jogosult arra, hogy a 6.
cikk (9) bekezdésében említett nemzeti energiahatékonysági kötelezettségi
rendszerek keretében elért energiamegtakarítások kölcsönös elismerési
rendszerének létrehozása céljából a 18. cikkel összhangban felhatalmazáson alapuló
jogi aktusokat fogadjon el.
A Bizottság jogosult arra, hogy a 10. cikk (9)
bekezdésében említett költség-haszon elemzés módszertanának kidolgozása
céljából a 18. cikkel összhangban felhatalmazáson alapuló jogi aktusokat
fogadjon el.
A Bizottság jogosult arra, hogy a 10. cikk (10)
bekezdésének harmadik francia bekezdésében említett egységes
hatásfok-referenciaértékek felülvizsgálata céljából a 18. cikkel összhangban
felhatalmazáson alapuló jogi aktust fogadjon el.
2.           A Bizottság jogosult arra, hogy az
I–XV. mellékletben foglalt értékeknek, számítási módszereknek, az alapul vett
primerenergia-együtthatónak és a követelményeknek a technikai fejlődéshez
történő igazítása céljából, valamint a versenyfeltételeknek a III.
mellékletben foglalt teljesítménykövetelményekhez való igazítása céljából a 18.
cikkel összhangban felhatalmazáson alapuló jogi aktusokat fogadjon el.
18. cikk
A felhatalmazás gyakorlása 
1.           A felhatalmazáson alapuló jogi
aktusok elfogadására vonatkozó, Bizottságra ruházott hatáskör gyakorlásának
feltételeit ez a cikk határozza meg. 
2.           A Bizottság 17. cikkben említett
felhatalmazása [ezen irányelv hatálybalépésének időpontjától] határozatlan
időre szól. 
3.           Az Európai Parlament vagy a Tanács
bármikor visszavonhatja a 17. cikkben említett felhatalmazást. A visszavonásról
szóló határozat megszünteti az említett határozatban meghatározott
felhatalmazást. A határozat az Európai Unió Hivatalos Lapjában való
kihirdetését követő napon vagy a benne megjelölt későbbi
időpontban lép hatályba. A határozat nem érinti a már hatályban lévő
felhatalmazáson alapuló jogi aktusok érvényességét. 
4            Amint a Bizottság elfogad egy
felhatalmazáson alapuló jogi aktust, arról egyidejűleg értesíti az Európai
Parlamentet és a Tanácsot. 
5.           A 17. cikk alapján elfogadott,
felhatalmazáson alapuló jogi aktus csak akkor lép hatályba, ha az Európai
Parlament vagy a Tanács az értesítést követő két hónapos időtartamon
belül nem emel ellene kifogást, vagy ha az Európai Parlament és a Tanács az
időtartam leteltét megelőzően egyaránt arról tájékoztatta a
Bizottságot, hogy nem emel kifogást. Az Európai Parlament vagy a Tanács
kezdeményezésére ezen időtartam 2 hónappal meghosszabbodik.
19. cikk
A végrehajtás felülvizsgálata és nyomon követése 
1.           A tagállamok minden év április 30-ig
a XIV. melléklet 1. részével összhangban jelentést tesznek a nemzeti
energiahatékonysági célelőirányzatok felé tett előrelépésről. 
2.           A tagállamok 2014. április 30-ig és
azután háromévente kiegészítő jelentést nyújtanak be a nemzeti, regionális
vagy helyi szinten a 3. cikk (1) bekezdésében említett nemzeti
energiahatékonysági célelőirányzatok teljesítése érdekében az
energiahatékonyság javítása céljából végrehajtott vagy tervezett nemzeti
energiahatékonysági politikákkal, cselekvési tervekkel, programokkal és
intézkedésekkel kapcsolatos információkról. A jelentéseket a 2020. évi teljes
primerenergia-fogyasztásra vonatkozó, naprakész becslések, valamint a XIV.
melléklet 1. részében megjelölt ágazatok primerenergia-fogyasztására vonatkozó
becslések kísérik.
A Bizottság legkésőbb 2014. január 1-jéig iránymutatásként
sablont biztosít a kiegészítő jelentésekhez. A sablont a 20. cikk (2)
bekezdésében említett tanácsadó bizottsági eljárással összhangban kell
elfogadni. A kiegészítő jelentések minden esetben tartalmazzák a XIV.
mellékletben meghatározott információkat.
3.           Az (1) bekezdésben említett
jelentések a 2010/410/EU tanácsi ajánlásban említett nemzeti reformprogramok
részét képezhetik.
4.           A Bizottság értékeli az éves
jelentéseket és kiegészítő jelentéseket, valamint azt, milyen mértékű
előrelépést tettek a tagállamok a 3. cikk (1) bekezdésében előírt
nemzeti energiahatékonysági célelőirányzatok teljesítése, valamint ezen
irányelv végrehajtása irányában. A Bizottság az értékelést megküldi az Európai
Parlamentnek és a Tanácsnak. A jelentések értékelése alapján a Bizottság
ajánlásokat tehet a tagállamoknak.
5.           A Bizottság által az első
kiegészítő jelentésről készített értékelés magában foglalja a
legalább 50 MW teljes névleges bemenő hőteljesítményű,
tüzelőanyag égetésével foglalkozó, meglévő és új létesítmények,
valamint az ásványolaj és gáz finomításával foglalkozó létesítmények
energiahatékonysági szintjének értékelését a 2010/75/EU és a 2008/1/EK
irányelvvel összhangban kidolgozott, vonatkozó elérhető legjobb technikák
figyelembevételével. Amennyiben ez az értékelés arra mutat, hogy jelentős
eltérések vannak az ilyen létesítmények tényleges energiahatékonysági szintje
és a vonatkozó elérhető legjobb technikák alkalmazásával járó
energiahatékonysági szintek között, a Bizottság adott esetben javaslatot tesz
az ilyen létesítmények energiahatékonysági szintjének javítását célzó
követelményekre vagy arra, hogy e technikák alkalmazását a jövőben
feltételként írják elő az új létesítmények engedélyezésekor és a
meglévő létesítmények engedélyének időszakos felülvizsgálatakor.
A Bizottság emellett figyelemmel kíséri ezen
irányelv végrehajtásának a 2003/87/EK, a 2009/28/EK, valamint a 2010/31/EK
irányelvre gyakorolt hatását.
6.           A tagállamok minden évben november
30-ig benyújtják a Bizottságnak a nagy és kis hatásfokú kapcsolt
energiatermelésen keresztüli nemzeti villamosenergia- és
hőtermelésről és annak a teljes hő- és
villamosenergia-kapacitáshoz viszonyított arányáról szóló, az I. mellékletben
bemutatott módszertan szerint elkészített statisztikákat. Ezenfelül éves
statisztikai jelentést nyújtanak be a kapcsolt energiatermelésből származó
energia- és villamosenergia-kapacitásról és a kapcsolt energiatermeléshez
használt tüzelőanyagokról, valamint a
távfűtés/távhűtés-előállításról és -kapacitásról, a teljes
hő- és villamosenergia-kapacitás arányában. A tagállamok a II.
mellékletben ismertetett módszer szerinti statisztikai jelentést nyújtanak be a
kapcsolt energiatermeléssel elért primerenergia-megtakarításról is. 
7.           A Bizottság 2014. június 30-ig
benyújtja a 3. cikk (2) bekezdésében említett értékelést az Európai
Parlamentnek és a Tanácsnak, amelyet adott esetben kötelező nemzeti
célelőirányzatokat előíró jogalkotási javaslat követ. 
8.           A Bizottság 2018. június 30-ig
jelentést készít az Európai Parlamentnek és a Tanácsnak a 6. cikk
végrehajtásáról. A jelentést adott esetben az alábbi célok egyikét vagy közülük
többet célzó jogalkotási javaslat követi:
a)      a 6. cikk (1) bekezdésében megállapított
megtakarítási arány módosítása;
b)      kiegészítő közös követelmények
megállapítása, különösen a 6. cikk (5) bekezdésében említett kérdéssel
összefüggésben.
9.           A Bizottság 2018. június 30-ig
értékeli a tagállamok által a 15. cikk (1) bekezdésében említett szabályozási
és nem szabályozási korlátok csökkentése terén elért előrehaladást; az
értékelést adott esetben jogalkotási javaslat követi.
10.         A Bizottság az (1) és (2) bekezdés
szerinti jelentéseket elérhetővé teszi a nyilvánosság számára.
20.
cikk
Bizottsági eljárás
1.           A Bizottság munkáját egy bizottság
segíti.
2.           Az e bekezdésre történő
hivatkozás esetén a 182/2011/EU rendelet 3., 4. és 9. cikkét kell alkalmazni,
11. cikkének rendelkezéseire is figyelemmel.
21. cikk
Hatályon kívül helyezés
A 2006/32/EK irányelv [ezen irányelv nemzeti
jogba való átültetésének határnapjától] kezdődő hatállyal, 4. cikke
(1)–(4) bekezdésének és I., III. és IV. mellékletének kivételével, a nemzeti
jogba történő átültetésére meghatározott határidővel kapcsolatos
tagállami kötelezettségek sérelme nélkül hatályát veszti. A 2006/32/EK irányelv
4. cikkének (1)–(4) bekezdése, valamint I., III. és IV. melléklete 2017. január
1-jei hatállyal veszti hatályát.
A 2004/8/EK irányelv [ezen irányelv nemzeti
jogba való átültetésének határnapjától], a nemzeti jogba történő
átültetésére meghatározott határidővel kapcsolatos tagállami
kötelezettségek sérelme nélkül hatályát veszti.
A 2010/30/EU irányelv 9. cikkének (1) és (2)
bekezdése [ezen irányelv nemzeti jogba való átültetésének határnapjától] veszti
hatályát.
A 2006/32/EK és 2004/8/EK irányelvre való
hivatkozásokat ezen irányelvre történő hivatkozásként kell értelmezni, a
XV. mellékletben található megfelelési táblázattal összhangban 
22. cikk
Átültetés
1.           A tagállamok hatályba léptetik
azokat a törvényi, rendeleti és közigazgatási rendelkezéseket, amelyek szükségesek
ahhoz, hogy ennek az irányelvnek legkésőbb [a hatálybalépésétől
számított 12 hónapon belül] megfeleljenek. E rendelkezések szövegét, valamint
az e rendelkezések és az irányelv közötti megfelelést bemutató táblázatot
haladéktalanul megküldik a Bizottság számára.
A tagállamok által elfogadott rendelkezéseknek
hivatkozniuk kell erre az irányelvre, vagy hivatalos kihirdetésük alkalmával
ilyen hivatkozással együtt kell megjelenniük. A hivatkozás módját a tagállamok
határozzák meg.
2.           A tagállamok közlik a Bizottsággal
nemzeti joguk azon főbb rendelkezéseit, amelyeket az ezen irányelv által
szabályozott területen fogadnak el.
23. cikk
Hatálybalépés
Ez az irányelv az Európai Unió Hivatalos
Lapjában való kihirdetését követő huszadik napon lép hatályba.
24. cikk
Címzettek
Ezen irányelvnek a tagállamok a címzettjei.
Kelt Brüsszelben, […]-án/én. 
Az Európai Parlament részéről                     a
Tanács részéről
az elnök                                                          az
elnök
                                                                       
I. MELLÉKLET
A kapcsolt energiatermelésből származó energia kiszámításának általános
elvei
I. RÉSZ: Általános elvek
A kapcsolt energiatermelésből származó
villamos energia kiszámításához felhasznált értékek meghatározása az adott
egység várható vagy tényleges rendeltetésszerű használata során
tapasztaltak alapján történik. A mikroegységek esetében a számítást hiteles
értékekre lehet alapozni.
a)           A kapcsolt energiatermelésből
származó villamos energia mennyiségét a következő esetekben az adott
egységnek a főgenerátorok generátorkapcsán mért teljes évi
villamosenergia-termelésével azonosnak kell tekinteni:
i.        a II. részben említett b), d), e), f),
g), valamint h) típusú, kapcsolt energiatermelő egységek esetében,
amelyeknek a tagállamok által megállapított éves összhatásfoka legalább
75 %, és
ii.       a II. részben említett a) és c) típusú
kapcsolt energiatermelő egységek esetében, amelyeknek a tagállamok által
megállapított éves összhatásfoka legalább 80 %.
b)           Azon kapcsolt energiatermelő
egységek esetében, amelyek nem érik el az a) pont i. alpontjában megállapított
éves összhatásfokot (a II. részben említett b), d), e), f), g), valamint h)
típusú, kapcsolt energiatermelő egységek), illetve azon kapcsolt
energiatermelő egységek esetében, amelyek nem érik el az a) pont ii.
alpontjában megállapított éves összhatásfokot (a II. részben említett a) és c)
típusú, kapcsolt energiatermeléssel foglalkozó egységek), a kapcsolt
energiatermelést a következő képlet szerint kell kiszámítani:
ECHP=HCHP*C
ahol:
ECHP a kapcsolt energiatermelésből
származó villamos energia mennyisége,
C a villamos energia/hő arány.
HCHP a kapcsolt energiatermelésből
származó hasznos hő mennyisége (e célból úgy kell számítani, hogy a teljes
hőtermelésből kivonjuk a külön kazánokban termelt hőmennyiséget
vagy azt a frissgőzelvételt, amelyet a gőztermelés során vesznek le a
turbina előtt).
A kapcsolt energiatermelésből származó
villamos energia számításához a tényleges villamos energia/hő arányt kell
felhasználni. Amennyiben valamely, kapcsolt energiatermelő egység
tényleges villamos energia/hő aránya nem ismert, a következő
alapértékekkel kell számolni, különösen statisztikai számítások céljából, a II.
részben említett a), b), c), d) és e) típusú, kapcsolt energiatermelő
egységek esetében, feltéve, hogy a számított kapcsolt energiatermelésből
származó villamos energia értéke kisebb az egység tényleges
összvillamosenergia-termelésénél, vagy megegyezik azzal:
 Egység típusa   || Alapértelmezett villamos energia/hő arány (C)   
 Gázturbinás erőmű kombinált ciklussal   || 0,95   
 Ellennyomású gőzturbina   || 0,45   
 Kondenzációs megcsapolásos (elvételes) gőzturbina   || 0,45   
 Gázturbinás erőmű   || 0,55 
 Belső égésű motor || 0,75   
Ha a tagállamok a II. részben említett f), g), h),
i), j) és k) típusú, kapcsolt energiatermelő egységek esetében a villamos
energia/hő arányra standardértékeket vezetnek be, ezeket a
standardértékeket közzé kell tenni és közölni kell Bizottsággal.
d)           Amennyiben a kapcsolt
energiatermeléshez felhasznált tüzelőanyag energiatartalmának egy részét
vegyi anyagok formájában visszanyerik és azokat újra felhasználják, ezt a részt
le kell vonni a felhasznált tüzelőanyag mennyiségéből, mielőtt
az a) és b) pontban említett összhatásfok kiszámítását elvégeznék.
e)           A tagállamok a villamos energia/hő
arányt az alacsonyabb kapacitású üzemmódban végzett kapcsolt
energiatermelésből származó villamos energia és hasznos hő arányaként
is meghatározhatják az adott energiatermelő egység üzemeltetési adatainak
felhasználásával.
f)            A tagállamok az a) és b) pont
szerinti számítások céljából az egyévestől eltérő jelentéstételi
időszakot is alkalmazhatnak.
II. RÉSZ: Az ezen irányelv hatókörébe tartozó kapcsolt
energiatermelési technológiák
a)           Gázturbinás erőmű
kombinált ciklussal.
b)           Ellennyomású gőzturbina.
c)           Kondenzációs megcsapolásos
(elvételes) gőzturbina.
d)           Gázturbinás erőmű.
e)           Belső égésű motor.
f)            Mikroturbinák.
g)           Stirlingmotorok.
h)           Üzemanyagcellák.
i)            Gőzgépek.
j)            Organikus „Rankine” ciklusok.
k)         Bármely egyéb típusú technológia vagy ezek
kombinációja, amely a 2. cikk (19) bekezdésében megfogalmazott meghatározás alá
tartozik.
III. RÉSZ: Részletes elvek
A kapcsolt energiatermelésből származó
villamos energia mennyiségének kiszámításához használandó általános elvek
végrehajtása és alkalmazása során a tagállamok a 2008/952/EK határozattal[38] létrehozott részletes
útmutatókat követik.
II. MELLÉKLET
A kapcsolt energiatermelési folyamat hatásfokának meghatározására szolgáló
módszer
A kapcsolt energiatermelés hatásfoka és a
primerenergia-megtakarítás kiszámításához felhasznált értékek meghatározása az
adott egység várható vagy tényleges, rendeltetésszerű használata során
tapasztaltak alapján történik.
a)           Nagy hatásfokú kapcsolt
energiatermelés
Ezen irányelv alkalmazásában a nagy hatásfokú
kapcsolt energiatermelésnek a következő követelményeknek kell megfelelnie:
–                        
a kapcsolt energiatermelő egységekből
származó kapcsolt energiatermelésnek a b) pont szerint számítva legalább
10 %-os primerenergia-megtakarítást kell elérnie a külön
hőtermelésre, illetve külön villamosenergia-termelésre vonatkozó
referenciaértékekhez képest,
–                        
a primerenergia-megtakarítást biztosító, kapcsolt
energiatermelő kis- és mikroegységek termelése nagy hatásfokú kapcsolt
energiatermelésnek minősíthető.
b)           A primerenergia-megtakarítás
számításának módja
Az I. melléklettel összhangban meghatározott
kapcsolt energiatermelésből származó primerenergia-megtakarítás kiszámítását
a következő képlet alapján kell elvégezni:
ahol:
PES a primerenergia-megtakarítás,
CHP Hη a kapcsolt energiatermelés
hőtermelési hatásfoka, amelyet az éves hasznos hőtermelésnek a
kapcsolt energiatermelésből származó hasznos hő és villamos energia
előállítására felhasznált tüzelőanyag mennyiségével történő
elosztásával lehet meghatározni,
Ref Hη a külön hőtermelés
hatásfokának referenciaértéke,
CHP Eη a kapcsolt energiatermelésből
származó villamosenergia-termelés hatásfoka, amelyet a kapcsolt energiatermelésből
származó éves villamos energiának a kapcsolt energiatermelésből származó
hasznos hő és villamos energia előállítására felhasznált
tüzelőanyag mennyiségével történő elosztásával lehet meghatározni. Ha
a kapcsolt energiatermelő egység mozgási energiát is előállít, a
kapcsolt energiatermelésből származó éves villamos energia mennyiségét meg
lehet növelni egy olyan kiegészítő értékkel, amely a mozgási energia
mennyiségével egyenértékű villamos energiának felel meg. Ez a kiegészítő
elem azonban nem jogosít fel arra, hogy az 10. cikk (10) bekezdésének
megfelelően származási garanciát állítsanak ki.
Ref Eη a külön villamosenergia-termelés
hatásfokának referenciaértéke.
c)           Az energiamegtakarítás alternatív
számítási módszerrel történő kiszámítása 
A tagállamok a kapcsolt hő- és villamos-,
valamint mozgásienergia-termelésből származó primerenergia-megtakarítást
az alábbi módon számíthatják ki anélkül, hogy az ugyanazon eljárásnak a nem
kapcsolt energiatermelése keretében termelt hő és villamos energiarészek
levonása érdekében az I. mellékletet alkalmaznák. Az ilyen termelést nagy
hatásfokú kapcsolt energiatermelésnek lehet tekinteni, feltéve hogy az megfelel
az e melléklet a) pontjában meghatározott hatásfok-követelményeknek, valamint
ha a 25 MW-ot meghaladó teljesítményű kapcsolt energiatermelő
egységek összhatásfoka nagyobb, mint 70 %. Mindazonáltal az ilyen termelés
során a kapcsolt energiatermelésből származó villamos energia
mennyiségének származási garancia kiállítása céljából, illetve statisztikai célokból
történő meghatározását az I. melléklettel összhangban kell végezni.
Amennyiben egy folyamat
primerenergia-megtakarítását a fenti alternatív számítási módszerrel számítják
ki, a primerenergia-megtakarítást az e melléklet b) pontjában ismertetett képlet
alapján kell kiszámítani az alábbi behelyettesítésekkel: CHPHη helyett
Hη és CHPEη helyett Eη, ahol:
Hη a folyamat hőtermelési hatásfoka,
amelyet úgy határoznak meg, hogy az éves hőtermelést elosztják a hő
és villamos energia előállításához felhasznált tüzelőanyaggal,
Eη a folyamat villamos energia hatásfoka,
amelyet úgy határoznak meg, hogy az éves hőtermelést elosztják a hő
és villamos energia előállításához felhasznált tüzelőanyaggal. Ha a
kapcsolt energiatermelő egység mozgási energiát is előállít, a
kapcsolt energiatermelésből származó éves villamos energia mennyiségét meg
lehet növelni egy olyan kiegészítő értékkel, amely a mozgási energia
mennyiségével egyenértékű villamos energiának felel meg. Ez a
kiegészítő elem azonban nem jogosít fel arra, hogy az 10. cikk (10)
bekezdésének megfelelően származási garanciát állítsanak ki.
d)           A tagállamok az e melléklet b) és c)
pontja szerinti számítások elvégzéséhez az egyévestől eltérő más
jelentéstételi időszakot is alkalmazhatnak.
e)           A mikroegységek esetében a
primerenergia-megtakarításra vonatkozó számítást hiteles értékekre lehet
alapozni.
f)            Hatásfok-referenciaértékek
számítása külön hőtermelésre és villamosenergia-előállításra
Ezek az egységes hatásfok-referenciaértékek a
vonatkozó tényezőkkel differenciált értékek mátrixából állnak, beleértve a
létesítmény építésének évét, valamint a tüzelőanyag típusát is, és
megfelelően dokumentált elemzésen kell alapulniuk, amely többek között
figyelembe veszi a valóságos üzemi körülmények között végzett használatból
származó adatokat, a tüzelőanyag-keveréket és az éghajlati tényezőket
éppúgy, mint az alkalmazott kapcsolt energiatermelési technológiát.
A külön hőtermelésre és
villamosenergia-előállításra vonatkozó, a b) pontban meghatározott
képlettel összhangban számított hatásfok-referenciaértékek alakítják ki annak a
külön hőtermelésnek és villamosenergia-előállításnak a működési
hatásfokát, amelyek helyettesítésére a kapcsolt energiatermelési módszert
szánják.
A hatásfok-referenciaértékeket a
következő alapelvek szerint kell kiszámítani:
1.           A 2. cikk (24) bekezdésében
meghatározott kapcsolt energiatermelő egységek esetében a külön
villamosenergia-termeléssel való összehasonlítás alapja az az elv, hogy azonos
tüzelőanyag-kategóriákat hasonlítanak össze.
2.           Az egyes kapcsolt
energiatermelő egységeket az egység építésének évében a piacon
rendelkezésre álló legjobb és gazdaságilag indokolható, külön hőtermelésre
és villamosenergia-előállításra alkalmas technológiával hasonlítják össze.
3.           A 10 évnél régebbi kapcsolt energiatermelő
egységek hatásfok-referenciaértékeit a 10 éves egységek referenciaértékeinek
szintjén kell rögzíteni.
4.           A külön hőtermelésre és
villamosenergia-előállításra vonatkozó hatásfok-referenciaértékeknek
tükrözniük kell az egyes tagállamok közötti éghajlati eltéréseket.
III. MELLÉKLET
Termékek, szolgáltatások és épületek közintézmények általi beszerzése során
alkalmazandó energiahatékonysági követelmények
A termékeket, szolgáltatásokat vagy épületeket
beszerző közintézmények:
a)           amennyiben valamely termék a
2010/30/EU irányelv vagy a 92/75/EGK irányelv végrehajtásáról szóló bizottsági
irányelv értelmében elfogadott felhatalmazáson alapuló jogi aktus hatálya alá
tartozik, csak olyan termékeket szereznek be, amelyek megfelelnek a legmagasabb
energiahatékonysági osztályba való tartozásra vonatkozó kritériumnak, a
költséghatékonyság, a gazdasági megvalósíthatóság, a műszaki alkalmasság,
valamint a verseny kellő érvényesülésének szempontját is figyelembe véve;
b)           amennyiben valamely, az a) pontba
nem tartozó termék az ezen irányelv hatálybalépését követően, a
2009/125/EK irányelv értelmében elfogadott végrehajtási intézkedés hatálya alá
tartozik, csak olyan termékeket szereznek be, amelyek megfelelnek az említett
végrehajtási intézkedésben foglalt energiahatékonysági referenciaértékeknek;
c)           csak olyan, a 2006/1005/EK tanácsi
határozat[39]
hatálya alá tartozó irodai berendezéseket szereznek be, amelyek legalább az e
határozathoz csatolt megállapodás C. mellékletében felsoroltakkal
egyenértékű energiahatékonysági követelményeknek felelnek meg; 
d)           csak olyan gumiabroncsokat szereznek
be, amelyek megfelelnek az 1222/2009/EK rendeletben[40] meghatározott legmagasabb
üzemanyag-hatékonysági osztályba történő besorolás kritériumainak. Ez a
követelmény nem akadályozza meg a közintézményeket abban, hogy amennyiben azt
biztonsági vagy közegészségügyi okok indokolják, a nedves tapadás vagy
külső gördülési zaj szempontjából a legmagasabb osztályba tartozó
gumiabroncsokat szerezzenek be;
e)           a szolgáltatási szerződésekre
kiírt pályázataikban előírják, hogy a szóban forgó szolgáltatások nyújtása
céljából a szolgáltatók csak az a)–d) pontokban említett követelményeknek
megfelelő termékeket használhatnak a szolgáltatások nyújtásakor;
f)            csak olyan épületeket vásárolnak
vagy bérelnek, amelyek megfelelnek legalább a 4. cikk (1) bekezdésében
említett, az energiahatékonyságra vonatkozó minimumkövetelményeknek. Az e
követelményeknek való megfelelőséget a 2010/31/EU irányelv 11. cikkében
említett energiahatékonysági-tanúsítvány útján ellenőrzik.
IV. MELLÉKLET
Egyes végfelhasználásra szánt tüzelőanyagok energiatartalma – átváltási
táblázat[41]
 Energiahordozó || kJ (nettó fűtőérték) || kgoe (nettó fűtőérték) || kWh (nettó fűtőérték) 
 1 kg koksz || 28500 || 0,676 || 7,917 
 1 kg kőszén || 17200 — 30700 || 0,411 — 0,733 || 4,778 — 8,528 
 1 kg barnaszénbrikett || 20000 || 0,478 || 5,556 
 1 kg fekete lignit || 10500 — 21000 || 0,251 — 0,502 || 2,917 — 5,833 
 1 kg barnaszén || 5600 — 10500 || 0,134 — 0,251 || 1,556 — 2,917 
 1 kg olajpala || 8000 — 9000 || 0,191 — 0,215 || 2,222 — 2,500 
 1 kg tőzeg || 7800 — 13800 || 0,186 — 0,330 || 2,167 — 3,833 
 1 kg tőzegbrikett || 16000 — 16800 || 0,382 — 0,401 || 4,444 — 4,667 
 1 kg fűtőolaj (nehézolaj) || 40000 || 0,955 || 11,111 
 1 kg könnyű fűtőolaj || 42300 || 1,010 || 11,750 
 1 kg motorbenzin (benzin) || 44000 || 1,051 || 12,222 
 1 kg paraffin || 40000 || 0,955 || 11,111 
 1 kg LPG (cseppfolyósított propán-bután gáz) || 46000 || 1,099 || 12,778 
 1 kg földgáz [1] || 47200 || 1,126 || 13,10 
 1 kg LNG (cseppfolyósított földgáz) || 45190 || 1,079 || 12,553 
 1 kg fa (25 %-os nedvességtartalmú) [2] || 13800 || 0,330 || 3,833 
 1 kg pellet/fabrikett || 16800 || 0,401 || 4,667 
 1 kg hulladék || 7400 — 10700 || 0,177 — 0,256 || 2,056 — 2,972 
 1 MJ származtatott hő || 1000 || 0,024 || 0,278 
 1 kWh villamos energia || 3600 || 0,086 || 1 [3] 
Forrás: Eurostat.
[1]              93 %
metán.
[2]              A
tagállamok más értékeket is alkalmazhatnak attól függően, hogy mely fafajta
a leginkább használatos az adott tagállamban. 
[3]              Akkor
alkalmazandó, amennyiben az energiamegtakarítást a primer energia
viszonylatában számítják ki a végső energiafogyasztáson alapuló, alulról
építkező módszer alkalmazásával. A kWh-ban kifejezett villamosenergia-megtakarítások
esetében a tagállamok alapértelmezett 2,5-ös együtthatót alkalmazhatnak. A
tagállamok eltérő együtthatót alkalmazhatnak, amennyiben azt meg tudják
indokolni.
V. MELLÉKLET
Energiahatékonyságra vonatkozó kötelezettségi rendszerek
1.         Rövid
távú megtakarításokat célzó intézkedések
A
következő intézkedések rövid távú megtakarításokat célzónak
tekintendők:
a) energiahatékony kompakt fluoreszkáló
villanykörték elosztása vagy beszerelése;
b) energiahatékony zuhanyfejek elosztása vagy
beszerelése;
c) energiaauditok;
d) felvilágosító kampányok. 
2.           Az energiamegtakarítás
kiszámításának módja 
Az energiamegtakarítás nemzeti
energiahatékonysági kötelezettségi rendszerek keretében történő
kiszámítása során figyelembe kell venni az intézkedések élettartamát.
Amennyiben nincsenek meghatározva az élettartamra vonatkozó nemzeti értékek, a
4. pontban foglalt alapértelmezett értékek alkalmazandók.
A köteles felek az alábbi módszerek egyikét
vagy mindegyikét használhatják az energiamegtakarítás 6. cikk (2) bekezdésének
alkalmazásában történő kiszámításához: 
a)           műszaki becslések;
b)           mérés;
c)           a tagállamok által egyértelmű
és megalapozott módon elfogadott standard értékek és élettartamok. A
Bizottságot értesítik ezekről az értékekről. A Bizottság kérheti ezen
értékek módosítását, amennyiben azok valószínűleg torzítanák a versenyt,
vagy a 3. és 4. pontban foglalt alapértelmezett értékeknél alacsonyabb célokat
tűznek ki; 
d)           a 3. és 4. pontban foglalt
alapértelmezett értékek és élettartamok, amennyiben nem állapítottak meg
nemzeti standard értékeket és élettartamokat. 
3.           A berendezések típusa szerinti
európai alapértelmezett értékek
3.1. Háztartási gépek és készülékek
a) FAGYASZTÓK ÉS KOMBINÁLT
HŰTŐSZEKRÉNYEK (ELKÜLÖNÜLŐ ÉRTÉKEK)
   || Kombinált hűtőszekrények || Fagyasztók 
 *A+ osztály: várható energiamegtakarítás (kWh/év) || 64 || 62 
 **A+ osztály: várható energiamegtakarítás (kWh/év) || 76 || 73 
 A++ osztály: várható energiamegtakarítás (kWh/év) || 129 || 123 
 A+++ osztály: várható energiamegtakarítás (kWh/év) || 193 || 185 
b) FAGYASZTÓK ÉS KOMBINÁLT
HŰTŐSZEKRÉNYEK (ÖSSZEVONT ÉRTÉKEK)
   || Fagyasztók és kombinált hűtőszekrények ||   
 *A+ osztály: várható energiamegtakarítás (kWh/év) || 64 ||   
 **A+ osztály: várható energiamegtakarítás (kWh/év) || 75 ||   
 A++ osztály: várható energiamegtakarítás (kWh/év) || 128 ||   
 A+++ osztály: várható energiamegtakarítás (kWh/év) || 191 ||   
c) HÁZTARTÁSI MOSÓGÉPEK
 *2013. november 30-ig ||   
 A+ osztály: várható energiamegtakarítás (kWh/év) || 26 
 A++ osztály: várható energiamegtakarítás (kWh/év) || 46 
 A+++ osztály: várható energiamegtakarítás (kWh/év) || 63 
   *2013. december 1-től || 
 A++ osztály: várható energiamegtakarítás (kWh/év) || 20 || 
 A+++ osztály: várható energiamegtakarítás (kWh/év) || 37 || 
*2013. december 1-től a legalább 4 kg
előírt kapacitással rendelkező háztartási mosógépek esetében az
energiahatékonysági mutató (EEI) kisebb, mint 59 (lásd az 1015/2010/EU
bizottsági rendelet I. mellékletét).
d) HÁZTARTÁSI MOSOGATÓGÉPEK
 **2013. november 30-ig ||   
 A+ osztály: várható energiamegtakarítás (kWh/év) || 37 
 A++ osztály: várható energiamegtakarítás (kWh/év) || 69 
 A+++ osztály: várható energiamegtakarítás (kWh/év) || 97 
   **2013. december 1-től || 
 A++ osztály: várható energiamegtakarítás (kWh/év) || 32 || 
 A+++ osztály: várható energiamegtakarítás (kWh/év) || 60 || 
**2013. december 1-től a legalább 11
terítékes előírt kapacitással rendelkező, valamint a 10 terítékes
előírt kapacitással rendelkező és 45 cm-nél szélesebb háztartási
mosogatógépek esetében az energiahatékonysági mutató (EEI) kisebb, mint 63
(lásd az 1016/2010/EU bizottsági rendelet I. mellékletét).
3.2.        Lakóépületek világítása
Egységenkénti energiamegtakarítás GLS[42] CFL-lel történő
helyettesítése esetén:            16 kWh/év
Egységenkénti energiamegtakarítás GLS[43] LED-del történő
helyettesítése esetén:           17 kWh/év
4.           Alapértelmezett élettartamok
 A rendszerelemek cseréjén keresztül megvalósított energiahatékonyság-javító intézkedés || Alapértelmezett élettartam (év) ||   
 Vízmelegítő – kondenzációs || 20 ||   
 Vízmelegítő – átfolyós || 20 ||   
 Olaj- vagy gázkazán || 10 ||   
 Hőfokszabályozó berendezés || 15–20 ||   
 Hőfokszabályozó rendszer – központi || 15–25 ||   
 Hőfokszabályozó rendszer – helyiségenkénti || 15–25 ||   
 Fűtésszabályozás: szabályozószelepek, automatikus || 10 ||   
 Fogyasztásmérők || 10 ||   
VI. MELLÉKLET
Az egyéni energiafogyasztás mérésére és a tényleges fogyasztáson alapuló
számlázás gyakoriságára vonatkozó minimumkövetelmények
1.           Az egyéni energiafogyasztás
mérésére vonatkozó minimumkövetelmények
1.1.        Egyéni fogyasztásmérők 
A tagállamok biztosítják, hogy amennyiben
egyéni fogyasztásmérőt szerelnek fel, az csatlakozik egy olyan
interfészhez, amely biztonságos kommunikációt tesz lehetővé a végső
fogyasztó irányába, és amely útján a fogyasztásmérő magánjellegű
mérési adatokat továbbíthat a végső fogyasztónak vagy egy általa megjelölt
harmadik félnek.
Az interfész olyan magánjellegű
információkat szolgáltat, amelyek segítségével a végső fogyasztó jobban
ellenőrizni tudja saját energiafogyasztását, és amelyeket az esetleges
későbbi elemzések céljára felhasználhat. Az ilyen információknak ki kell
térniük legalább a jelenlegi fogyasztás (például kWh-ban, kJ-ban vagy m3-ben
megadott) mértékére és a vonatkozó költségekre, és azokat olyan formában kell
közölni, amely a fogyasztókat energiahatékonysági lépésre ösztönzi.
A nemzeti szabályozó hatóság biztosítja, hogy
az interfész olyan nyilvános adatokat is szolgáltasson, amelyek segítségével a
végső fogyasztó megtekintheti és használhatja az alkalmazandó
időszakos díjszabásokat, beleértve a valós idejű és
csúcsidőszaki árszabást és a csúcsidőn kívül nyújtott kedvezményeket.
Az interfészen keresztül továbbított
magánjellegű adatok lehetőséget biztosítanak a végső
fogyasztónak a (helyi valutában és kWh-ban, kJ-ban vagy m3-ben
kifejezett) múltbeli fogyasztási szintjei megtekintésére az alábbi
viszonylatokban:
a)           az elmúlt hét nap, naponként;
b)           az elmúlt hét egésze;
c)           az elmúlt hónap egésze; 
d)           a megelőző év azonos
hónapjának egésze;
e)           az elmúlt év egésze.
A háztartási számlákkal való
összevethetőség érdekében a számlatörténeti időszakoknak meg kell
egyezniük a számlázási időszakokkal.
A múltbeli fogyasztással kapcsolatos (az
intelligens fogyasztásmérés kezdete óta bármely napra, hétre, hónapra, évre
vonatkozó) kiegészítő információkat és a fogyasztó önellenőrzését
lehetővé tevő más hasznos információkat (például az egyéni fogyasztás
grafikusan ábrázolt tendenciáit, referenciainformációkat, az egyes
szerződések kezdetétől számított összesített
fogyasztást/megtakarítást/kiadásokat, az egyéni fogyasztás megújuló
energiaforrásból származó részének arányát és a vonatkozó
szén-dioxid-kibocsátáscsökkenést stb.) közvetlenül az interfészen vagy az
interneten keresztül könnyen hozzáférhetővé kell tenni.
1.2.        Fűtési költségelosztók
A fűtési költségelosztókat könnyen
olvasható kijelzővel kell ellátni, amely segítségével a végső
fogyasztó megtekintheti az aktuális fogyasztási szintet és a múltbeli
fogyasztási adatokat. A fűtési költségelosztó által kijelzett múltbeli
időszakoknak egybe kell esniük a számlázási időszakokkal.
2.           A számlázásra vonatkozó
minimumkövetelmények 
2.1         A tényleges fogyasztáson alapuló
számlázás gyakorisága
Annak lehetővé tétele érdekében, hogy a
végső fogyasztók szabályozhassák saját energiafogyasztásukat, a tényleges
fogyasztáson alapuló számlázást az alábbi gyakorisággal kell végezni:
a)           a
villamosenergia-fogyasztás esetében havonta;
b)           a
földgázfogyasztás esetében legalább kéthavonta. Amennyiben a földgázt egyedi
fűtésre használják, a számlázás havonta történik;
c)           központi
fűtés/hűtés esetében a fűtési/hűtési idényben havonta; 
d)           a meleg víz számlázása esetében
legalább kéthavonta.
A hőfogyasztás fűtési költségelosztók
használatával történő mérésén alapuló számlázást a fűtési
költségelosztó kijelzőjén leolvasható számokra vonatkozó magyarázatnak
kell kísérnie, a fűtési költségelosztók standard jellemzőit véve
figyelembe (EN 834).[44]
2.2.        A számlán feltüntetendő minimális
információk
A tagállamok biztosítják, hogy a számlákon,
szerződésekben, tranzakcióikban vagy az elosztóállomásokon adott nyugtákon
vagy azokhoz csatoltan, világos, érthető módon a végső fogyasztók
rendelkezésére bocsássák az alábbi információkat:
(a)          a
tényleges aktuális árak és a tényleges energiafogyasztás;
(b)          a
fogyasztó aktuális energiafogyasztásának és az előző év ugyanezen
időszakában mért fogyasztásnak az összehasonlítása, lehetőleg
grafikus formában;
(c)          egy
átlagos normál vagy viszonyítási alapként figyelembe vett, ugyanazon
felhasználói kategóriába tartozó energiafelhasználóval történő
összehasonlítás;
(d)          a végső fogyasztói szervezetek,
energiaügynökségek vagy egyéb hasonló szervek kapcsolatfelvételhez szükséges
adatai, beleértve a weboldalak címeit is, ahol hozzáférhetők a
rendelkezésre álló energiahatékonyságot javító intézkedésekre, az
összehasonlításhoz használható végfelhasználói profilokra és az
energiafelhasználó berendezések objektív, részletes műszaki leírására
vonatkozó információk.
2.3         A számlákhoz csatolva a végső
fogyasztóval közölt, energiahatékonyságot célzó tanácsok és egyéb
visszajelzések
Az energiaelosztók, az elosztói
rendszerüzemeltetők és a kiskereskedelmi energiaértékesítő
vállalkozások a szerződések és szerződésmódosítások megküldésekor, a
fogyasztóknak küldött számlákon, illetve az egyéni fogyasztókat megszólító
internetes oldalakon keresztül világos és érthető módon közlik a
fogyasztóikkal a független fogyasztói tanácsadó központok, energiaügynökségek
vagy hasonló intézmények elérhetőségeit (beleértve azok internetes címét
is), amelyeken a fogyasztók tanácsot kérhetnek a lehetséges energiahatékonysági
intézkedésekről, az energiafogyasztásukra vonatkozó
referenciaértékekről és az energiát használó készülékek fogyasztáscsökkentést
eredményező műszaki specifikációiról.    

VII. MELLÉKLET
A fűtés és hűtés hatékonyságának megtervezése
1.           A 10. cikk
(1) bekezdésében említett nemzeti fűtési és hűtési tervek
a következőket tartalmazzák: 
a)      a fűtési és hűtési igény
leírása;
b)      ezen igény elkövetkezendő tíz évben
várható változásának előrejelzése, különös figyelemmel az épületekkel
összefüggő, valamint a különböző ipari ágazatokban felmerülő
igények alakulására;
c)      az ország térképe az alábbiak
megjelölésével:
i.        fűtési és hűtési keresleti
pontok, beleértve az alábbiakat:
–              
legalább 30 %-os beépítettségi arányú
települések és városhalmazok;
–              
20 GWh-t meghaladó teljes éves
fűtési/hűtési igényű ipari övezetek;
ii.       meglévő és tervezett
távfűtési/távhűtési infrastruktúra;
iii.      potenciális fűtési és hűtési
elosztópontok, beleértve az alábbiakat:
–              
20 GWh-t meghaladó teljes éves
villamosenergia-termelést biztosító villamosáram-termelő létesítmények;
–              
hulladék-égetőművek;
–              
meglévő és tervezett, a VII. melléklet szerint
osztályozott kapcsolt energiatermelő létesítmények, valamint
távfűtési létesítmények;
d)      a nagy hatásfokú kapcsolt
energiatermeléssel (beleértve a lakossági kapcsolt energiatermelő
mikroegységeket), valamint távfűtéssel/távhűtéssel kielégíthető
fűtési és hűtési igény meghatározása;
e)      a kiegészítő nagy hatásfokú kapcsolt
energiatermelési potenciál meghatározása, beleértve a meglévő termelő
és ipari létesítmények vagy más hulladékhőt termelő létesítmények
felújítását és újak építését is;
f)       az e) pontban leírt potenciálnak a d)
pontban leírt igény kielégítése céljából történő realizálásához 2020-ig,
illetve 2030-ig elfogadandó intézkedések, köztük az alábbiak:
i.        a kapcsolt energiatermelésnek a fűtő- és
hűtőenergia-előállításon, valamint a villamosenergia-termelésen
belüli részaránya növelését célzó intézkedések;
ii.       olyan hatékony távfűtési/távhűtési infrastruktúra
kifejlesztését célzó intézkedések, amely kompatibilis a nagy hatásfokú kapcsolt
energiatermelés fejlesztésével, valamint a hulladékenergiából és megújuló
energiaforrásokból származó energiából előállított fűtő- és
hűtőenergia alkalmazásával;
g)      a nagy hatásfokú kapcsolt energiatermelés
részaránya és a 2004/8/EK irányelv értelmében meghatározott potenciál és elért
előrehaladás;
h)      a szükséges primerenergia-megtakarítás
becslése;
i)       a fűtéshez és hűtéshez
nyújtandó esetleges állami támogatási intézkedésekre vonatkozó becslés, a
vonatkozó éves költségvetéssel és a potenciális támogatási elem
meghatározásával. Ez nem okozhatja az állami támogatások értékelése céljából az
állami támogatási rendszerekről szóló külön értesítésre vonatkozó
kötelezettség sérelmét. 
2.           A terv megfelelő mértékben
regionális vagy helyi tervek összességéből is állhat.
3.           A városi területfejlesztési terveket
úgy kell kialakítani, hogy: 
a)      a hulladékhőt előállító új,
hő alapú villamosenergia-termelő létesítmények és ipari üzemek olyan
helyszínen épüljenek fel, ahol a rendelkezésre álló hulladékhő a
lehető legnagyobb arányban visszanyerhető a meglévő vagy várható
hűtési és fűtési igény kielégítésére;
b)      az új lakóövezetek vagy a termelési
folyamataik során hőt fogyasztó új ipari üzemek olyan helyszínen épüljenek
fel, ahol hőigényük lehető legnagyobb részét a rendelkezésre álló
hulladékhőből lehet fedezni, a nemzeti fűtési és hűtési
tervekben foglaltak szerint. A fűtési és hűtési kereslet és kínálat
optimális összehangolása érdekében a területfejlesztési tervekben előnyben
kell részesíteni több ipari létesítmény egymás közelében történő
elhelyezését;
c)      a hulladékhőt előállító hő
alapú villamosenergia-termelő létesítményeket, ipari üzemeket,
hulladék-égetőműveket és más hulladékból energiát előállító
üzemeket csatlakoztatni kell a helyi távfűtési/távhűtési hálózatra;
d)      az új lakóövezeteket vagy a termelési
folyamataik során hőt fogyasztó új ipari üzemeket csatlakoztatni kell a
helyi távfűtési/távhűtési hálózatra.
VIII. MELLÉKLET
Hőalapú villamosenergia-termelő és ipari létesítmények elhelyezésére
vonatkozó iránymutatások
1. A hő alapú
villamosenergia-termelő létesítmények elhelyezése a 10. cikk (3) és (6)
bekezdése szerint
A C oszlopban megadott kapacitású, létező
vagy potenciális hőkeresleti pontok megléte esetén az erőművet
az A oszlopban megadott vonatkozó távolságon belül kell elhelyezni. Potenciális
hőkeresleti pont alatt olyan helyszín értendő, amely esetében
igazolható, hogy ott – például távfűtési hálózat kiépítésével –
ésszerűen hőkeresleti pont létesíthető. Ahol például standard
becslési technikák alkalmazásával igazolható a 15 MW/km2-t meghaladó
összesített hőterhelés megléte, az a helyszín hőkeresleti pontnak
tekintendő. Az ilyen összekapcsolható négyzetkilométerenkénti
hőterhelések végösszege tekintendő az ilyen hőkeresleti pontok
kapacitásigényének.
Az A távolság a vezeték azon nyomvonalát
(tehát nem egyenes vonalat) jelzi, amely mentén a gépészeti szakértők
standard becslési technikák – például mennyiségfelmérés –alkalmazásával
megvalósíthatónak ítélik az adott méretű vízvezető cső mérsékelt
költségek melletti megépítését. Ez kizárja olyan akadályok meglétét, mint
hegységek, városközpontok, folyókon vagy tengereken keresztüli bonyolult
átvezetések stb.
 A || B || C 
 A javasolt villamosenergia-termelő létesítmény és a hőkeresleti pont közötti legnagyobb távolság ||   Az erőmű villamosenergia-termelő kapacitása || A hőkeresleti pont becsült éves fogyasztása   
 < 100 km || > 1999* MWe   || > 7500 TJ/év 
 < 65 km || > 500 || > 1875 TJ/év 
 < 15 km || > 20 MW || > 50 TJ/év 
*Az új
erőmű jellemzően 90 %-os terhelési tényezővel
működik.

2. Az ipari
hulladékhőforrások elhelyezése a 10. cikk (8) bekezdése szerint
 A || B || C 
 A javasolt ipari létesítmény és a hőkeresleti pont közötti legnagyobb távolság || Kapacitás || A hőkeresleti pont becsült éves fogyasztása 
 < 75 km || > 75 MW (60–70 %-os terhelés mellett) || > 1600 TJ/év 
 < 60 km ||   > 50 MW 60 %-os terhelési tényező mellett || > 1000 TJ/év 
 < 25 km || > 50 MW (> 85 % terhelési tényező) || > 400 TJ/év 
 < 15 km || > 20 MW || > 100 TJ/év 
IX. MELLÉKLET
A nagy hatásfokú kapcsolt energiatermelésből származó villamos energia
származási garanciája
a)           A tagállamok intézkedéseket tesznek
annak biztosítása érdekében, hogy
i.        a nagy hatásfokú kapcsolt
energiatermelésből származó villamos energia származási garanciája:
–              
lehetővé tegye a termelők számára annak
igazolását, hogy az általuk értékesített villamos energia nagy hatásfokú
kapcsolt energiatermelésből származik, és azt a
villamosenergia-termelő kérésére e célból kiállítsák; 
–              
pontos, megbízható és csalás ellen védett legyen; 
–              
kiadása, átruházása és törlése elektronikus úton
történjen; 
ii.       egyazon nagy hatásfokú kapcsolt
energiatermelésből származó energiaegységet csak egyszer vegyenek
figyelembe.
b)           A 10. cikk (7) bekezdésében említett
származási garanciának legalább az alábbi információkat kell tartalmaznia:
–              
az energiatermelő létesítmény neve, helye,
típusa és (hő- és villamosenergia-) kapacitása;
–              
a termelési időpontok és helyszínek;
–              
a villamosenergia-termelés
tüzelőanyag-forrásának alsó (nettó) fűtőértéke; 
–              
a villamos energiával együtt termelt hő
mennyisége és felhasználása; 
–              
a garancia tárgyát képező, a II. melléklet
szerinti nagy hatásfokú kapcsolt energiatermelésből származó
villamosenergia-mennyiség;
–              
a II. melléklettel összhangban, a II. melléklet f)
pontjában feltüntetett egységes hatásfok-referenciaértékek alapján kiszámított
primerenergia-megtakarítás;
–              
az erőmű névleges villamosenergia- és
hő-termelési hatásfoka;
–              
annak megjelölése, hogy a létesítmény részesült-e
beruházási támogatásban és ha igen, milyen mértékben; 
–              
annak megjelölése, hogy az energiaegység valamely
nemzeti támogatási rendszer kedvezményezettje volt-e és ha igen, milyen típusú
volt ez a rendszer és milyen mértékű a támogatás;
–              
a létesítmény üzembe helyezésének dátuma; és
–              
a kiállítás dátuma és országa és az
egyedi azonosító szám.
A származási garancia szabványos mérete 1 MWh,
ami az állomás határánál mért és a hálózatba betáplált nettó villamosenergia-mennyiségnek
felel meg.
X. MELLÉKLET
Az energiaátalakító létesítmények energiahatékonysági adatait rögzítő
nyilvántartás
A 11. cikkben említett éves
nyilvántartások a következőket tartalmazzák:
a)           a legalább 50 MW névleges
bemenő hőteljesítményű, csak villamos energiát termelő
létesítmények név nélküli felsorolása, minden egyes tétel mellett az alábbiak
megjelölésével: 
–              
a létesítmény éves átlagos elektromos teljesítménye
(MWe) és teljes névleges bemenő hőteljesítménye (MWth);
–              
adott esetben az éves átlagos elsődlegestüzelőanyag-
és tüzelőanyagkeverék-fogyasztás;
–              
az erőmű típusa és a létesítményben
alkalmazott technológia;
–              
a tervezett hatékonyság és annak feltételei;
–              
az üzemeltetés megkezdésének időpontja;
–              
a legutolsó jelentős felújítás időpontja;
–              
éves átlagos üzemóraszám;
–              
éves átlagos nettó működési hatékonyság.
b)           a legalább 50 MW névleges
bemenő hőteljesítményű, csak hőenergiát termelő
létesítmények név nélküli felsorolása, minden egyes tétel mellett az alábbiak
megjelölésével:
–              
a létesítmény éves átlagos hőteljesítménye és
teljes névleges bemenő hőteljesítménye (MWth);
–              
adott esetben az éves átlagos
elsődlegestüzelőanyag- és tüzelőanyagkeverék-fogyasztás; 
–              
az erőmű típusa és a létesítményben
alkalmazott technológia;
–              
a tervezett hatékonyság és annak feltételei;
–              
a hőterhelés konfigurációja;
–              
az üzemeltetés megkezdésének időpontja;
–              
a legutolsó jelentős felújítás időpontja;
–              
éves átlagos üzemóraszám;
–              
éves átlagos nettó működési hatékonyság.
c)           a legalább 50 MW névleges
bemenő hőteljesítményű kapcsolt energiatermelő létesítmények
név nélküli felsorolása, minden egyes tétel mellett az alábbiak megjelölésével:
–              
a létesítmény éves átlagos elektromos és
hőteljesítménye (MWe és MWth) és teljes névleges
bemenő hőteljesítménye (MWth);
–              
adott esetben az éves átlagos elsődlegestüzelőanyag-
és tüzelőanyagkeverék-fogyasztás az egységes referenciaértékek
megállapításáról szóló 2007/74/EK határozattal összhangban; 
–              
az erőmű típusa és a létesítményben
alkalmazott technológia a VII. melléklettel összhangban;
–              
a tervezett hatékonyság és annak feltételei;
–              
a tervezett hatékonyság csak villamosenergia- és
csak hőtermelés esetén;
–              
éves átlagos hő-/villamos energia arány;
–              
az üzemeltetés megkezdésének időpontja;
–              
a legutolsó jelentős felújítás időpontja;
–              
éves átlagos üzemóraszám; 
–              
éves átlagos nettó működési hatékonyság.
d)           az ásványolaj és gáz finomításával
foglalkozó létesítmények név nélküli felsorolása, minden egyes tétel mellett az
alábbiak megjelölésével:
–              
a létesítmény éves átlagos energiabevitele (MWth);
–              
a létesítmény éves átlagos energiateljesítménye (a
tüzelőanyag-keverék energiatartalma, MWth); 
–              
a betáplált alapanyag éves átlagos mennyisége;
–              
az erőmű típusa és a létesítményben
alkalmazott technológia;
–              
a tervezett (elméleti) hatékonyság;
–              
az üzemeltetés megkezdésének időpontja;
–              
a legutolsó jelentős felújítás időpontja;
–              
éves átlagos üzemóraszám;
–              
éves átlagos nettó működési hatékonyság.
XI. MELLÉKLET
Az energetikai szabályozó hatóságok által előírt vagy jóváhagyott
energiahálózati szabályzatokra és hálózati díjszabásokra vonatkozó
energiahatékonysági kritériumok
1.           A hálózati díjszabás megfelelően
tükrözi a hálózatokon a kereslet oldali intézkedések és kereslet oldali
válaszintézkedések, valamint az elosztott generált energiamennyiség útján elért
villamosenergia- és költségmegtakarítást, beleértve a szállítás vagy a hálózati
beruházások költségének csökkentésén és a hálózat optimálisabb működésén
keresztül elért megtakarításokat is.
2.           A hálózati szabályzatok és
díjszabások lehetővé teszik a hálózatüzemeltetők számára
rendszerszintű szolgáltatások nyújtását és rendszerszintű díjak
szabását a kereslet oldali válaszintézkedések, a kereslet oldali gazdálkodás és
a villamosenergia-termelés szervezett villamosenergia-piacon történő
megosztása tekintetében, különös tekintettel az alábbiakra: 
a)      a végső fogyasztók általi
terhelésnek a csúcsidőről a csúcsidőn kívülre tolódása,
figyelembe véve a megújuló energia, a kapcsolt energiatermelésből származó
energia és a megosztott villamosenergia-termelés rendelkezésre állását;
b)      a kiszolgált fogyasztók kereslet oldali válaszintézkedései
(áramfejlesztők) útján elért energiamegtakarítás; 
c)      az energetikai szolgáltatók által tett
energiahatékonysági intézkedések útján elért igénycsökkenés, beleértve az
energetikai szolgáltató vállalkozásokat is;
d)      a termelési források alacsonyabb
feszültségszinten történő összekapcsolása és elosztása;
e)      a fogyasztási helyhez a közelebb
elhelyezkedő termelési források hozzákapcsolása; és
f)       az energia tárolása.
E rendelkezés értelmezésében a „szervezett
villamosenergia-piac” kifejezés magában foglalja a bármely időkeretben
energiával, kapacitással, kiegyensúlyozással és járulékos szolgáltatásokkal
kereskedő tőzsdén kívüli piacokat és villamosenergia-tőzsdéket
is, beleértve a határidős, a következő napra vonatkozó és a napon
belüli piacokat is.
3.           A végső fogyasztók általi kereslet
oldali válaszintézkedéseket célzó dinamikus árszabást támogató hálózati
díjszabásokat kell biztosítani, többek között az alábbiakat: 
a)      a használat időpontján alapuló
díjszabást;
b)      a kritikus csúcsidőszakokra
vonatkozó árszabást;
c)      valós idejű árszabást; valamint 
d)      csúcsidőn kívül nyújtott
kedvezményeket.
XII. MELLÉKLET
A szállításirendszer-üzemeltetőkre és elosztórendszer-üzemeltetőkre
alkalmazandó energiahatékonysági követelmények
A szállításirendszer- és elosztórendszer-üzemeltetők:
a)      megalkotják és nyilvánosságra hozzák
saját szabályzatukat az újonnan belépő, nagy hatásfokú kapcsolt
energiatermelésből származó energiát előállító
energiatermelőknek az összekapcsolt hálózatba történő bekapcsolásához
szükséges műszaki átalakítások (pl. hálózati csatlakozások és a hálózat
megerősítése, a hálózat működésének javítása) költségeinek viselésére
és megosztására, valamint a hálózati szabályzat megkülönböztetésmentes
végrehajtására vonatkozóan;
b)      az újonnan belépő, nagy hatásfokú
kapcsolt energiatermelésből származó energiát előállító, a rendszerre
csatlakozni kívánó energiatermelők számára biztosítják a szükséges átfogó
tájékoztatást, beleértve az alábbiakat: 
i.        átfogó, részletes becslés a
csatlakozással kapcsolatos költségekről;
ii.       a hálózathoz való csatlakozás iránti
kérelem fogadásának és feldolgozásának ésszerű és pontos menetrendje;
iii.      a hálózathoz való javasolt csatlakozás
ésszerű, előirányzott menetrendje. A hálózathoz történő
csatlakozás teljes folyamata legfeljebb 12 hónapot vehet igénybe;
c)      szabványosított és egyszerűsített
eljárások bevezetése a nagy hatásfokú kapcsolt energiatermelésből származó
megosztott energiát előállító energiatermelők hálózathoz történő
csatlakozásának megkönnyítésére.
Az a) pontban említett szabályzat objektív,
átlátható és megkülönböztetésmentes feltételekre épül, különös tekintettel
valamennyi olyan költségre és haszonra, amely az új termelőknek a
hálózatra történő rákapcsolásával függ össze. A szabályzat többfajta hálózati
kapcsolatot is meghatározhat.
XIII. MELLÉKLET
A közszférával kötendő, energiahatékonyságra vonatkozó szerződések
minimális tartalma
·              
A végrehajtandó hatékonysági intézkedések
egyértelmű és átlátható felsorolása. 
·              
A szerződésben foglalt intézkedések végrehajtása
révén várható garantált megtakarítás.
·              
A szerződés időtartama és mérföldkövei,
valamint tárgyi és időbeni felmondási feltételei.
·              
Az egyes szerződő felek
kötelezettségeinek egyértelmű és átlátható felsorolása.
·              
Az elért megtakarítások megállapításának
referenciaidőpontja(i).
·              
Az egyes intézkedések végrehajtása érdekében
szükséges lépések és a kapcsolódó költségek egyértelmű és átlátható
felsorolása.
·              
A szerződésben foglalt intézkedések teljes
körű végrehajtására és a projekt során végzett mindennemű módosítás
dokumentálására vonatkozó kötelezettség.
·              
A harmadik felek (alvállalkozók) bevonását
szabályozó rendelkezések.
·              
A projekt pénzügyi vonzatainak egyértelmű és
átlátható bemutatása és az elért pénzügyi megtakarítások két fél közötti
megoszlása és elosztása (azaz a szolgáltató jutalmazása).
·              
Az elért garantált megtakarítások mérésére és
ellenőrzésére, a minőségellenőrzésre és a garanciákra vonatkozó,
egyértelmű és átlátható rendelkezések.
·              
A keretfeltételekben bekövetkező, a
szerződés tartalmát és kimenetelét befolyásoló változások (például az
energiaárak, a létesítmények használata intenzitásának változása) kezelésére
irányuló eljárásokat tisztázó rendelkezések.
·              
Az egyes szerződő felek kötelezettségeinek
részletes leírása.
XIV. MELLÉKLET 
A jelentéstétel általános kerete
1. RÉSZ:         Az éves jelentések
általános kerete
A 19. cikk (1) bekezdésében említett éves
jelentések szolgálnak alapul a 2020. évi nemzeti célelőirányzatok felé
történő előrehaladás nyomon követéséhez. A tagállamok biztosítják,
hogy a jelentések tartalmazzák legalább a következő információkat:
a)      az alábbi megelőző évi
mutatókra vonatkozó becslés:
i.        a 2. cikk (2) bekezdésében említett
primerenergia-fogyasztás,
ii.       a teljes végső  energiafogyasztás,
iii.      az ágazatonkénti végső
energiafogyasztás: 
·              
ipar,
·              
közlekedés (megosztva a személyszállítás és a
teherszállítás között),
·              
háztartások, 
·              
szolgáltatások, 
iv.      a szektoronkénti bruttó hozzáadott
érték:
·              
ipar,
·              
szolgáltatások,
v.       az egy háztartásra jutó felhasználható
jövedelem,
vi.      a bruttó hazai termék (GDP),
vii.     a hőtermelésből származó
villamosenergia-termelés,
viii.     a hőenergia-termelésből
származó hőtermelés,
ix.      a hőtermelés során felhasznált
tüzelőanyag,
x.       utaskilométer (pkm),
xi.      tonnakilométer (tkm),
xii.     népesség.
Azon ágazatok vonatkozásában, amelyek
energiafogyasztása azonos szinten marad vagy nő, a tagállamok elemzik
ennek a jelenségnek az okait, és értékelésüket csatolják a becslésekhez;
b)      beszámoló a megelőző évben
végrehajtott olyan jelentősebb jogalkotási és nem jogalkotási intézkedésekről,
amelyek hozzájárulnak a 2020. évi átfogó nemzeti energiahatékonysági
célelőirányzatok teljesítéséhez;
c)      az érintett tagállam közintézményeinek
tulajdonában lévő, 250 m2-nél nagyobb hasznos alapterületű
épületek teljes olyan alapterülete, amely a jelentés esedékessége szerinti év
január 1-jén nem felel meg 4. cikk (1) bekezdésében említett,
energiahatékonyságra vonatkozó követelményeknek; 
d)      az érintett tagállam közintézményeinek
tulajdonában lévő épületek teljes olyan alapterülete, amelyet a megelőző
évben felújítottak; 
e)      a 6. cikk (1) bekezdésében említett
nemzeti energiahatékonysági kötelezettségi rendszerek, illetve a 6. cikk (9)
bekezdésének alkalmazásával elfogadott alternatív intézkedések révén elért
energiamegtakarítás.
Az első jelentés magában foglalja a 3.
cikk (1) bekezdésében említett nemzeti célelőirányzatot is.
2. RÉSZ:         A kiegészítő jelentések
általános kerete
A 19. cikk (2) bekezdésében említett
jelentések keretet biztosítanak a nemzeti energiahatékonysági stratégiák
kidolgozásához. 
A jelentések kitérnek a jelentősebb
energiahatékonyság-javító intézkedésekre és a várható, illetve elért
energiamegtakarításokra, beleértve az energiaellátás, -továbbítás és -elosztás,
valamint az energia végfelhasználása terén elért megtakarításokat is. A
tagállamok biztosítják, hogy a jelentések tartalmazzák legalább a
következő információkat:
1.         Célelőirányzatok és
stratégiák
–            A 3. cikk (1) bekezdésében
előírt 2020. évi nemzeti energiahatékonysági célelőirányzat.
–            A 2006/32/EK irányelv 4. cikkének
(1) bekezdésében előírt nemzeti indikatív energiamegtakarítási
célelőirányzat.
–            A teljes gazdaságra vagy különös
ágazatokra vonatkozó egyéb meglévő energiahatékonysági
célelőirányzatok. 
2.         Intézkedések és
energiamegtakarítás 
A jelentések információkat közölnek az ezen
irányelv fő elemeinek végrehajtása céljából elfogadott vagy a tervek
szerint elfogadandó intézkedésekről és az azokkal összefüggő
megtakarításokról. 
a)         Primerenergia-megtakarítás
A jelentések felsorolják az összes gazdasági
ágazatban a primerenergia-megtakarítás érdekében tett jelentős
intézkedéseket és fellépéseket. Minden egyes intézkedés vagy intézkedés-,
illetve fellépéscsomag esetében meg kell adni a 2020-ra vonatkozó várható
megtakarítások, valamint a jelentéstétel időpontjáig elért megtakarítások
mértékét.
Amennyiben ilyen rendelkezésre áll, meg kell
adni az intézkedések egyéb hatásaival, illetve előnyeivel (az
üvegházhatást okozó gázok kibocsátásának csökkentése, a levegő
minőségének javulása, munkahelyteremtés stb.) kapcsolatos információkat és
a végrehajtás költségvetését is.
b)         Teljes energiamegtakarítás
Az első és második kiegészítő
jelentésnek tartalmaznia kell a 2006/32/EK irányelv 4. cikkének (1) és (2)
bekezdésében előírt teljes energiamegtakarítási célelőirányzat
teljesítésével összefüggő eredményeket. Ha nem áll rendelkezésre az
intézkedésenkénti megtakarításokkal kapcsolatos számítás vagy becslés, az
intézkedések (vagy intézkedéskombinációk) következtében elért ágazatonkénti
energiafogyasztás-csökkenést kell feltüntetni.
Az első és második jelentésnek ezenkívül
be kell mutatnia az energiamegtakarítások kiszámításához használt mérési,
illetve számítási módszertant is. Ha az „ajánlott módszertant”[45] alkalmazzák, arra a
jelentésnek hivatkoznia kell. 
3.         Az ezen irányelv rendelkezéseivel
összefüggő különös információk
3.1.      Közintézmények (4. cikk)
A kiegészítő jelentések tartalmazzák a 4.
cikk (3) bekezdésével összhangban energiahatékonysági tervet kidolgozó
közintézmények felsorolását.
3.2.      Az energiahatékonyságra
vonatkozó kötelezettségek (6. cikk)
A kiegészítő jelentések tartalmazzák a
IV. melléklettel összhangban megválasztott nemzeti együtthatókat.
Az első kiegészítő jelentés
tartalmazza a 6. cikk (1) bekezdésében említett nemzeti rendszer, illetve a 6.
cikk (9) bekezdésének alkalmazásával elfogadott alternatív intézkedések rövid
leírását.
3.3.      Energiaauditok és
energiagazdálkodási rendszerek (7. cikk)
A kiegészítő jelentések tartalmazzák:
a)           a megelőző hároméves
időszakban végzett energiaauditok számát; 
b)           a megelőző hároméves időszakban
a nagyvállalatoknál végzett energiaauditok számát; 
c)           a tagállam területén található
nagyvállalatok számát, azok számának feltüntetésével, amelyekre a 7. cikk (3)
bekezdése alkalmazandó.
3.4.      A hatékony fűtés és
hűtés előmozdítása (10. cikk)
A kiegészítő jelentések tartalmazzák a
10. cikk (1) bekezdésében említett nemzeti fűtési és hűtési terv
végrehajtása terén elért előrehaladás értékelését.
3.5.        Energiaátalakítás (11. cikk)
–            A kiegészítő jelentések
tartalmazzák a 11. cikkben említett adatnyilvántartások nem bizalmas
jellegű összefoglalóját, a X. mellékletben előírt követelményekkel
összhangban. 
3.6.        Energiaátvitel és -elosztás
(12. cikk)
–            Az első kiegészítő
jelentés és az ezután tízévente esedékes következő jelentések tartalmazzák
a 12. cikk (2) bekezdésében említett, a gáz- és villamosenergia-infrastruktúra
energiahatékonysági potenciáljáról szóló terveket. 
3.7.      Tanúsítási rendszerek
rendelkezésre állása (13. cikk)
A kiegészítő jelentések tartalmazzák az
energetikai szolgáltatásokat, energiaauditokat és energiahatékonyságot javító
intézkedéseket nyújtó szervezetek számára hozzáférhető tanúsítási
rendszerekre vagy egyenértékű képesítési rendszerekre vonatkozó
információkat.
3.8.      Energetikai szolgáltatások
(14. cikk)
A kiegészítő jelentések tartalmazzák az
azon internetes oldalra mutató hiperhivatkozást, ahol elérhetők az
energetikai szolgáltatók 14. cikkben említett nemzeti jegyzékei és
nyilvántartásai.
3.9.      Az energiahatékonyság
előmozdítását célzó egyéb intézkedések (15. cikk)
Az első kiegészítő jelentés
tartalmazza a 15. cikk (2) bekezdésében említett intézkedések jegyzékét.
XV. MELLÉKLET
Megfelelési táblázat
 2006/32/EK irányelv || Ez az irányelv 
 1. cikk || 1. cikk 
 2. cikk || 1. cikk 
 3. cikk, a) pont || 1. cikk, 1. pont 
 3. cikk, b) pont || -- 
 3. cikk, c) pont || -- 
 3. cikk, d) pont || -- 
 -- || 2. cikk, 2. pont 
 3. cikk, e) pont || 2. cikk, 3. pont 
 3. cikk, f) pont || -- 
 3. cikk, g) pont || -- 
 3. cikk, h) pont || -- 
 3. cikk, i) pont || -- 
 -- || 2. cikk, 4. pont 
 -- || 2. cikk, 5. pont 
 -- || 2. cikk, 6. pont 
 3. cikk, j) pont || 2. cikk, 13. pont 
 3. cikk, k) pont || -- 
 3. cikk, l) pont || 2. cikk, 12. pont 
 3. cikk, m) pont || -- 
 3. cikk, n) pont || 2. cikk, 10. pont 
 3. cikk, o) pont || 2. cikk, 7. pont 
 3. cikk, p) pont || 2. cikk, 8. pont 
 3. cikk, q) pont || 2. cikk, 9. pont 
 3. cikk, r) pont || -- 
 3. cikk, s) pont || -- 
 -- || 2. cikk, 11. pont 
 -- || 2. cikk, 14. pont 
 -- || 3. cikk 
 4. cikk || -- 
 5. cikk || 4. cikk, 5. cikk 
 6. cikk, (1) bekezdés a) pont || 6. cikk, (6) bekezdés b) és c) pont 
 6. cikk, (1) bekezdés b) pont || 6. cikk, (7) bekezdés 
 6. cikk, (2) bekezdés || 6. cikk (1), (2), (3), (4), (5), (6) bekezdés a) pontja, (8), (9) és (10) bekezdés 
 7. cikk, (1) bekezdés || -- 
 7. cikk, (2) bekezdés || 15. cikk, (1) bekezdés, utolsó francia bekezdés 
 7. cikk, (3) bekezdés || -- 
 8. cikk || 13. cikk, (1) bekezdés 
 -- || 13. cikk, (2) bekezdés 
 9. cikk, (1) bekezdés || -- 
 9. cikk, (2) bekezdés || 14. cikk, b), c) és e) pont 
 10. cikk, (1) bekezdés || 12. cikk, (4) bekezdés 
 10. cikk, (2) bekezdés || 12. cikk, (3) bekezdés 
 11. cikk || -- 
 12. cikk, (1) bekezdés || 7. cikk, (1) bekezdés 
 12. cikk, (2) bekezdés || -- 
 -- || 7. cikk, (2) bekezdés 
 12. cikk, (3) bekezdés || 7. cikk, (3) bekezdés 
 13. cikk, (1) bekezdés || 8. cikk, (1) bekezdés 
 13. cikk, (2) bekezdés || 8. cikk, (2) bekezdés 
 -- || 9. cikk 
 -- || 11. cikk 
 -- || 12. cikk, (1) és (2) bekezdés 
 -- || 14. cikk, a) és d) pont 
 -- || 15. cikk, (1) bekezdés, a) és b) pont 
 -- || 15. cikk, (2) bekezdés 
 -- || 16. cikk 
 14. cikk, (1) és (2) bekezdés || 19. cikk, (1), (2), (3) bekezdés 
 14. cikk, (3) bekezdés || -- 
 14. cikk, (4) és (5) bekezdés || 19. cikk, (4) és (5) bekezdés 
 -- || 17. cikk, (1) bekezdés 
 15. cikk, (1) bekezdés || 17. cikk, (2) bekezdés 
 15. cikk, (2) bekezdés || -- 
 15. cikk, (3) bekezdés || -- 
 15. cikk, (4) bekezdés || -- 
 -- || 18. cikk 
 -- || 19. cikk, (7) bekezdés 
 -- || 19. cikk, (8) bekezdés 
 -- || 19. cikk, (9) bekezdés 
 -- || 19. cikk, (10) bekezdés 
 16. cikk || 20. cikk 
 17. cikk || 21. cikk 
 18. cikk || 22. cikk 
 19. cikk || 23. cikk 
 20. cikk || 24. cikk 
 I. melléklet || -- 
 II. melléklet || IV. melléklet 
 III. melléklet || -- 
 IV. melléklet || -- 
 V. melléklet || -- 
 VI. melléklet || III. melléklet 
 -- || V. melléklet 
 -- || VI. melléklet 
 -- || VII. melléklet 
 -- || VIII. melléklet 
 -- || IX. melléklet 
 -- || X. melléklet 
 -- || XI. melléklet 
 -- || XII. melléklet 
 -- || XIII. melléklet 
 -- || XIV. melléklet 
 -- || XV. melléklet 
 2004/8/EK irányelv || Ez az irányelv 
 1. cikk || 1. cikk 
 2. cikk || 1. cikk 
 3. cikk, a) pont || 2. cikk, 15. pont 
 3. cikk, b) pont || 2. cikk, 17. pont 
 3. cikk, c) pont || 2. cikk, 16. pont 
 3. cikk, d) pont || 2. cikk, 18. pont 
 3. cikk, e) pont || -- 
 3. cikk, f) pont || -- 
 3. cikk, g) pont || 2. cikk, 20. pont 
 3. cikk, h) pont || -- 
 3. cikk, i) pont || 2. cikk, 19. pont 
 3. cikk, j) pont || -- 
 3. cikk, k) pont || 2. cikk, 21. pont 
 3. cikk, l) pont || 2. cikk, 22. pont 
 3. cikk, m) pont || 2. cikk, 24. pont 
 3. cikk, n) pont || 2. cikk, 23. pont 
 3. cikk, o) pont || -- 
 -- || 2. cikk, 25. pont 
 -- || 2. cikk, 26. pont 
 -- || 2. cikk, 27. pont 
 4. cikk, (1) bekezdés || II. melléklet, f) pont első francia bekezdés 
 -- || 10. cikk, (1)–(9) bekezdés 
 4. cikk, (2) bekezdés || 10. cikk, (10) bekezdés, harmadik francia bekezdés 
 4. cikk, (3) bekezdés || -- 
 5. cikk || 10. cikk, (10) bekezdés, első és második francia bekezdés 
 6. cikk || -- 
 7. cikk, (1) bekezdés || 10. cikk, (11) bekezdés 
 7. cikk, (2) bekezdés || -- 
 7. cikk, (3) bekezdés || -- 
 8. cikk || 12. cikk, (5) bekezdés 
 -- || 12. cikk, (6) bekezdés 
 -- || 12. cikk, (7) bekezdés 
 9. cikk || -- 
 10. cikk, (1) és (2) bekezdés || -- 
 10. cikk, (3) bekezdés || 19. cikk, (6) bekezdés 
 11. cikk || -- 
 12. cikk || -- 
 13. cikk || 17. cikk, (2) bekezdés 
 14. cikk || -- 
 15. cikk || 22. cikk 
 16. cikk || -- 
 17. cikk || 23. cikk 
 18. cikk || 24. cikk 
 I. melléklet || I. melléklet, II. rész 
 II. melléklet || I. melléklet, I. rész 
 -- || I. melléklet, III. rész 
 III. melléklet || II. melléklet 
 IV: melléklet || -- 
PÉNZÜGYI
KIMUTATÁS JAVASLATOKHOZ
1.           A JAVASLAT/KEZDEMÉNYEZÉS FŐBB
ADATAI 
1.1.        A javaslat/kezdeményezés címe

Az
Európai Parlament és a Tanács irányelve az energiahatékonyságról, valamint a
2004/8/EK és a 2006/32/EK irányelv hatályon kívül helyezéséről
1.2.        A tevékenységalapú
irányítás/tevékenységalapú költségvetés-tervezés keretébe tartozó érintett
szakpolitikai terület(ek)[46]

ENERGIA
[32]
1.3.        A javaslat/kezdeményezés
típusa 
¨ A
javaslat/kezdeményezés új intézkedésre irányul. 
¨  A
javaslat/kezdeményezés kísérleti projektet/előkészítő intézkedést
követő új intézkedésre irányul.[47]

¨ A
javaslat/kezdeményezés jelenlegi intézkedés meghosszabbítására irányul. 
x A javaslat/kezdeményezés új intézkedésnek
megfelelően módosított intézkedésre irányul. 
1.4.        Célkitűzések
1.4.1.     A javaslat/kezdeményezés által
érintett többéves bizottsági stratégiai célkitűzések 
A
javaslat az intelligens, fenntartható és inkluzív növekedést célzó Európa 2020
stratégiába illeszkedik. Közvetlenül hozzájárul a stratégia által kitűzött
öt kiemelt cél egyikének megvalósításához, nevezetesen a 2020. évre vonatkozó
20%-os energiahatékonysági cél teljesítéséhez. 
1.4.2.     Meghatározott célkitűzés(ek)
és a tevékenységalapú irányítás/tevékenységalapú költségvetés-tervezés keretébe
tartozó érintett tevékenység(ek) 
Meghatározott célkitűzés száma:
3.
számú: Az Európai Unió energiafogyasztásának 20%-os csökkentése 
4.
számú: A megújuló energiaforrások előmozdítása és az energiahatékonyság
növelése a közlekedés, a lakossági/szolgáltatási ágazat és az ipar területén a
nem technológiai jellegű gátak felszámolása által („Intelligens energia –
Európa” program)
A tevékenységalapú irányítás/tevékenységalapú költségvetés-tervezés
keretébe tartozó érintett tevékenységek:
3.
számú: 32 04 03.
4.
számú: 32 04 06.
1.4.3.     Várható eredmény(ek) és hatás
Tüntesse fel, milyen
hatásokat gyakorolhat a javaslat/kezdeményezés a kedvezményezettekre/az
érintett célcsoportokra.
A
javaslat kedvező hatással lesz az európai ellátásbiztonságra, hozzájárul
az éghajlatváltozás mérsékléséhez, továbbá kedvező hatást gyakorol a
gazdasági növekedés és a munkahelyteremtés vonatkozásában is. Az
energiamegtakarítás pénzügyi erőforrásokat szabadít fel, amelyeket a
gazdaság más területén lehet újra beruházni, és amelyek segíthetnek a nyomás
alatt lévő költségvetések helyzetének enyhítésében. Az egyes polgárok
szintjén az energiahatékonyság az energiaszámlák csökkenését vonja magával. A
javaslat olyan intézkedéseket is tartalmaz, amelyek megoldanák az
energiaszegénység problémáját. Végezetül a kevesebb energiával megvalósított
több termelés javítaná az uniós iparágak versenyképességét és vezető
helyzetbe hozná őket az energiahatékony technológiák globális piacain.
1.4.4.     Az eredmények és hatások
mutatói 
Tüntesse fel a
javaslat/kezdeményezés megvalósításának nyomon követését lehetővé
tevő mutatókat.
E
javaslat értelmében a tagállamoknak évente számos mutató alapján (például
primerenergia-fogyasztás, tevékenységmutatók több ágazatban is, pl. ipari,
lakossági és szolgáltatói, szállítási, energiaellátási ágazat, a közintézmények
tulajdonában lévő, illetve egy adott évben felújított összes épület
alapterülete) jelentést kell tenniük a Bizottságnak az irányelv végrehajtásában
elért előrehaladásukról. A tagállamok mindemellett kötelesek háromévente
különféle végrehajtási mutatók tekintetében jelentést benyújtani.
1.5.        A javaslat/kezdeményezés
indokolása 
1.5.1.     Rövid vagy hosszú távon
kielégítendő szükséglet(ek) 
A
javaslat rövid távú célja az, hogy jelentősen hozzájáruljon a 2020. évre
vonatkozó uniós energiahatékonysági célkitűzés eléréséhez és az Európa
2020 stratégia megvalósításához. Hosszú távú célkitűzése emellett az
energiahatékonyságot javító intézkedések végrehajtása az Unióban a 2020 utáni
időszakban.
1.5.2.     Az uniós részvételből
adódó többletérték
Az
Unió azt a célt tűzte ki maga elé, hogy 2020-ra 20%-os
primerenergia-megtakarítást ér el, és ezt a célkitűzést felvette az Európa
2020 stratégia öt kiemelt célja közé is. A jelenlegi szakpolitikai keret
[uniós] és tagállami szinten sem volt képes a meglévő energiamegtakarítási
potenciál kiaknázására. 
A
javaslat által tárgyalt energiaügyi kihívások (az energiaellátás biztonsága, a
fenntarthatóság és az éghajlatváltozás, valamint az Unió versenyképessége) az
Unió egészét aggasztják, ezért uniós szintű kollektív válaszra van szükség
annak biztosítása érdekében, hogy összehangolt fellépésre kerüljön sor és a
közös célkitűzések hatékonyabban valósuljanak meg.
1.5.3.     Hasonló korábbi tapasztalatok
tanulsága
A
jelenlegi energiahatékonysági keretek, azaz az energiaszolgáltatásokról szóló
irányelv és a kapcsolt energiatermelésről szóló irányelv, amelyeket ez a
javaslat hatályon kívül helyez, megengedő szövegezésük miatt nem voltak
képesek teljesen kiaknázni a meglévő energiamegtakarítási potenciált. E
javaslat célja, hogy a szöveg megerősítésével és érthetőségének
fokozásával, valamint egyértelmű célkitűzések kijelölésével orvosolja
a két irányelv hibáit és hiányosságait.
1.5.4.     Összhang és lehetséges
szinergia egyéb pénzügyi eszközökkel
A
javaslat szorosan kapcsolódik az Európa 2020 stratégiához és a stratégia
erőforrás-hatékony Európára irányuló kiemelt kezdeményezéséhez.
Összhangban áll a meglévő uniós éghajlati, energiaügyi és társadalmi
szakpolitikákkal és kiegészíti azokat.
1.6.        Az intézkedés és a pénzügyi
hatás időtartama 
¨ A javaslat/kezdeményezés határozott
időtartamra vonatkozik. 
–     
¨  A javaslat/kezdeményezés időtartama: ÉÉÉÉ [HH/NN]-tól/-től
ÉÉÉÉ [HH/NN]-ig. 
–     
¨  Pénzügyi hatás: ÉÉÉÉ-tól/-től ÉÉÉÉ-ig. 
x A javaslat/kezdeményezés határozatlan
időtartamra vonatkozik.
–     
A végrehajtás valószínűleg 2012-ben
kezdődik a jogalkotási folyamat előrehaladásának függvényében,
–     
azt követően: rendes ütem.
1.7.        Tervezett irányítási
módszer(ek)[48] 
x Centralizált irányítás közvetlenül a Bizottság által. 
¨ Centralizált irányítás közvetetten a következőknek történő hatáskör-átruházással:
–     
¨  végrehajtó ügynökségek 
–     
¨  a Közösségek által létrehozott szervek[49] 
–     
¨  tagállami közigazgatási/közfeladatot ellátó szervek 
–     
¨  az Európai Unióról szóló szerződés V. címe értelmében külön
intézkedések végrehajtásával megbízott, a költségvetési rendelet 49. cikke
szerinti vonatkozó jogalapot megteremtő jogi aktusban meghatározott
személyek 
¨ Megosztott irányítás
a tagállamokkal. 
¨ Decentralizált irányítás harmadik országokkal. 
¨ Nemzetközi szervezetekkel közös
irányítás (nevezze meg).
Egynél több irányítási
módszer feltüntetése esetén kérjük, adjon részletes felvilágosítást a
„Megjegyzések” rovatban.
Megjegyzések 
A javaslat
végrehajtása nagyrészt a tagállamokra hárul. A Bizottság számos vizsgálatot és
értékelést fog végezni, továbbá nyomon követi és (több együttműködési
kezdeményezés, így például az összehangolt fellépési projekt révén) segíti a javaslat
nemzeti szinten történő végrehajtását. 
2.           IRÁNYÍTÁSI INTÉZKEDÉSEK 
2.1.        A nyomon követésre és a
jelentéstételre vonatkozó rendelkezések 
Ismertesse a
rendelkezések gyakoriságát és feltételeit.
A
tagállamoknak a következő jelentéseket kell benyújtaniuk: i. a bizonyos
alapvető energiaügyi és végrehajtási mutatókra vonatkozó éves jelentés;
valamint ii. az irányelv végrehajtására és a nemzeti energiahatékonysági
intézkedésekre és stratégiákra vonatkozó szélesebb körű információkról
szóló hároméves jelentés.
2.2.        Irányító és
ellenőrző rendszer 
2.2.1.     Felismert kockázat(ok) 
Az
irányelv végrehajtásához kapcsolódó kockázatokat a javaslatot kísérő
végrehajtási tervben részletezik. A terv kitér mind az átültetési és a
végrehajtási szakaszban rejlő kockázatokra, mind a belső és
külső kockázatokra.
2.2.2.     Tervezett ellenőrzési
mód(ok) 
A
végrehajtási terv korrekciós intézkedéseket irányoz elő a felismert
kockázatok kezelésére. Ez magában foglalja többek között a tagállamokkal az
összehangolt fellépés keretében vagy kétoldalúan folytatott megerősített
párbeszédet és együttműködést, a megfelelési táblázatokra vonatkozó
követelményeket, a nem megfelelés miatti szankciók létrehozását. Rendelkezik
továbbá a nemzeti éves és hároméves jelentések Bizottság általi értékeléséről.
A Bizottság ajánlásokat is közzétehet.
2.3.        A csalások és a
szabálytalanságok megelőzésére vonatkozó intézkedések 
Tüntesse fel a
meglévő vagy tervezett megelőző és védintézkedéseket.
Ez
a javaslat nincs hatással az Unió költségvetésének működési részére. Nem
találtak kockázatot.
3.           A JAVASLAT/KEZDEMÉNYEZÉS BECSÜLT
PÉNZÜGYI HATÁSA 
3.1.        A kiadások a többéves
pénzügyi keret mely fejezetét/fejezeteit és a költségvetés mely kiadási
tételét/tételeit érintik? 
·      Jelenlegi költségvetési kiadási tételek 
A többéves pénzügyi keret fejezetei, azon belül
pedig a költségvetési tételek sorrendjében.
 A többéves pénzügyi keret fejezete || Költségvetési tétel || Kiadás típusa || Részvétel 
 Szám [Megnevezés…………………...……….] || diff./nem diff. előirányzat ([50]) || EFTA-országokból[51] || tagjelölt országokból[52] || harmadik országokból || a költségvetési rendelet 18. cikke (1) bekezdésének a) pontja értelmében 
 1A. || 32 04 03. [Az európai energiapolitikát és a belső energiapiacot támogató tevékenységek] || diff. || NEM || NEM || NEM || NEM 
 1A. || 32 04 06. [Versenyképességi és innovációs keretprogram – „Intelligens energia – Európa” program] || diff. || IGEN || IGEN || NEM || NEM 
·      Létrehozandó új költségvetési tételek – NEM 
A többéves pénzügyi
keret fejezetei, azon belül pedig a költségvetési tételek sorrendjében.
 A többéves pénzügyi keret fejezete || Költségvetési tétel || Kiadás típusa || Részvétel 
 Szám [Megnevezés...................................................] || diff./nem diff. előirányzat || EFTA-országokból || tagjelölt országokból || harmadik országokból || a költségvetési rendelet 18. cikke (1) bekezdésének a) pontja értelmében 
   || [XX.YY.YY.YY.]   ||   || IGEN/NEM || IGEN/NEM || IGEN/NEM || IGEN/NEM 
3.2.        A kiadásokra gyakorolt
becsült hatás 
3.2.1.     A kiadásokra gyakorolt becsült
hatás összegzése 
A JAVASLATOT A MEGLÉVŐ KÖLTSÉGVETÉS
ALAPJÁN HAJTJÁK VÉGRE ÉS NEM LESZ HATÁSSAL A TÖBBÉVES PÉNZÜGYI KERETRE.
millió EUR (három tizedesjegyig)
 A többéves pénzügyi keret fejezete: || Szám || [1A. fejezet] 
 Főigazgatóság: <ENER> ||   ||   || N. év[53] || N+1. év || N+2. év || N+3. év || A táblázat a hatás időtartamának megfelelően (vö. 1.6. pont) további évekkel bővíthető || ÖSSZESEN 
  Operatív előirányzatok ||   ||   ||   ||   ||   ||   ||   ||   
 Költségvetési tétel száma: 32 04 03. || Kötelezettségvállalási előirányzatok || (1) || 0,2 || 0,2 || 0,2 || 0,2 || 0,2 || 0,2 || 0,2 || 1,4 
 Kifizetési előirányzatok || (2) || 0,06 || 0,2 || 0,2 || 0,2 || 0,2 || 0,2 || 0,2 || 1,26 
 Költségvetési tétel száma: 32 04 06. || Kötelezettségvállalási előirányzatok || (1a) || 4,8 || 4,8 || 4,8 || 4,8 || 4,8 || 4,8 || 4,8 || 33,6 
 Kifizetési előirányzatok || (2a) || 1,44 || 3,36 || 4,8 || 4,8 || 4,8 || 4,8 || 4,8 || 28,8 
 Bizonyos egyedi programok keretéből finanszírozott igazgatási előirányzatok[54]   ||   ||   ||   ||   ||   ||   ||   ||   
 Költségvetési tétel száma: 32 01 04 06. ||   || (3) ||   ||   ||   ||   ||   ||   ||   ||   
 A DG <ENER> előirányzatai ÖSSZESEN || Kötelezettségvállalási előirányzatok || =1+1a +3 || 5 || 5 || 5 || 5 || 5 || 5 || 5 || 35,0 
 Kifizetési előirányzatok || =2+2a +3 || 1,5 || 3,56 || 5 || 5 || 5 || 5 || 5 || 30,06 
  Operatív előirányzatok ÖSSZESEN || Kötelezettségvállalási előirányzatok || (4) || 5 || 5 || 5 || 5 || 5 || 5 || 5 || 35,0 
 Kifizetési előirányzatok || (5) || 1,5 || 3,56 || 5 || 5 || 5 || 5 || 5 || 30,06 
  Bizonyos egyedi programok keretéből finanszírozott igazgatási előirányzatok ÖSSZESEN || (6) ||   ||   ||   ||   ||   ||   ||   ||   
 A többéves pénzügyi keret <1A.> FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || =4+ 6 || 5 || 5 || 5 || 5 || 5 || 5 || 5 || 35,0 
 Kifizetési előirányzatok || =5+ 6 || 1,5 || 3,56 || 5 || 5 || 5 || 5 || 5 || 30,06 
Amennyiben a javaslat/kezdeményezés több fejezetet is
érint:
  Operatív előirányzatok ÖSSZESEN || Kötelezettségvállalási előirányzatok || (4) ||   ||   ||   ||   ||   ||   ||   ||   
 Kifizetési előirányzatok || (5) ||   ||   ||   ||   ||   ||   ||   ||   
  Bizonyos egyedi programok keretéből finanszírozott igazgatási előirányzatok ÖSSZESEN || (6) ||   ||   ||   ||   ||   ||   ||   ||   
 A többéves pénzügyi keret 1–4. FEJEZETÉHEZ tartozó előirányzatok ÖSSZESEN (Referenciaösszeg) || Kötelezettségvállalási előirányzatok || =4+ 6 || 5 || 5 || 5 || 5 || 5 || 5 || 5 || 35,0 
 Kifizetési előirányzatok || =5+ 6 || 1,5 || 3,56 || 5 || 5 || 5 || 5 || 5 || 30,06 
 A többéves pénzügyi keret fejezete: || 5 || „Igazgatási kiadások” 
millió EUR (három tizedesjegyig)
   ||   ||   || N. év || N+1. év || N+2. év || N+3. év || A táblázat a hatás időtartamának megfelelően (vö. 1.6. pont) további évekkel bővíthető || ÖSSZESEN 
 Főigazgatóság: <ENER> || 
  Humánerőforrás || 0,727 || 0,727 || 0,727 || 0,727 || 0,727 || 0,727 || 0,727 || 5,089 
  Egyéb igazgatási kiadások || 0,086 || 0,086 || 0,086 || 0,086 || 0,086 || 0,086 || 0,086 || 0,602 
 <ENER> Főigazgatóság ÖSSZESEN || Előirányzatok || 0,813 || 0,813 || 0,813 || 0,813 || 0,813 || 0,813 || 0,813 || 5,691 
 A többéves pénzügyi keret <5.> FEJEZETÉHEZ tartozó előirányzatok ÖSSZESEN || (Összes kötelezettségvállalási előirányzat = Összes kifizetési előirányzat) || 0,813 || 0,813 || 0,813 || 0,813 || 0,813 || 0,813 || 0,813 || 5,691 
millió EUR (három tizedesjegyig)
   ||   ||   || N. év[55]   || N+1. év || N+2. év || N+3. év || A táblázat a hatás időtartamának megfelelően (vö. 1.6. pont) további évekkel bővíthető || ÖSSZESEN 
 A többéves pénzügyi keret 1–5. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || 5,813 || 5,813 || 5,813 || 5,813 || 5,813 || 5,813 || 5,813 || 40,691 
 Kifizetési előirányzatok || 2,313 || 4,373 || 5,813 || 5,813 || 5,813 || 5,813 || 5,813 || 35,751 
3.2.2.     Az operatív
előirányzatokra gyakorolt becsült hatás 
–     
x A javaslat/kezdeményezés nem vonja maga után új operatív
előirányzatok felhasználását (a kezdeményezés a jelenlegi pénzügyi keret
részét képezi).
–     
¨  A javaslat/kezdeményezés az alábbi operatív előirányzatok
felhasználását vonja maga után:
Kötelezettségvállalási előirányzatok, millió EUR
(három tizedesjegyig)
 Tüntesse fel a célkitűzéseket és a teljesítéseket   ò ||   ||   || N. év || N+1. év || N+2. év || N+3. év || A táblázat a hatás időtartamának megfelelően (vö. 1.6. pont) további évekkel bővíthető || ÖSSZESEN 
 TELJESÍTÉSEK 
 Teljesítések típusa[56]   || Teljesítés átlagos költsége || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma összesen || Összköltség 
 3. számú MEGHATÁROZOTT CÉLKITŰZÉS: Az Unió energiafogyasztásának 20%-os csökkentése a PRIMES 2007 2020-ra vonatkozó előrejelzéseihez képest 
 - Teljesítés || tanulmány || 1 || 1 || 0,2 || 1 || 0,2 || 1 || 0,2 || 1 || 0,2 || 1 || 0,2 || 1 || 0,2 || 1 || 0,2 || 7 || 1,4 
 A 2. meghatározott célkitűzés részösszege ||   || 0,2 ||   || 0,2 ||   || 0,2 ||   || 0,2 ||   || 0,2 ||   || 0,2 ||   || 0,2 || 7 || 1,4 
 4. számú MEGHATÁROZOTT CÉLKITŰZÉS: A megújuló energiaforrások előmozdítása és az energiahatékonyság növelése a közlekedés, a lakossági/szolgáltatási ágazat és az ipar területén a nem technológiai jellegű gátak felszámolásával („Intelligens energia – Európa” program) 
 - Teljesítés || tanulmány || 1,4 || 2 || 2,8 || 2 || 2,8 || 2 || 2,8 || 2 || 2,8 || 2 || 2,8 || 2 || 2,8 || 2 || 2,8 || 14 || 19,6 
 - Teljesítés || Összehangolt fellépés || 2 || 0,3 || 2 || 0,3 || 2 || 0,3 || 2 || 0,3 || 2 || 0,3 || 2 || 0,3 || 2 || 0,3 || 2 || 2,1 || 14 
 A 4. meghatározott célkitűzés részösszege || 2,3 || 4,8 || 2,3 || 4,8 || 2,3 || 4,8 || 2,3 || 4,8 || 2,3 || 4,8 || 2,3 || 4,8 || 2,3 || 4,8 || 16,1 || 33,6 
 ÖSSZKÖLTSÉG ||   || 5 ||   || 5 ||   || 5 ||   || 5 ||   || 5 ||   || 5 ||   || 5 ||   || 35 
3.2.3.     Az igazgatási
előirányzatokra gyakorolt becsült hatás
3.2.3.1.  Összefoglalás 
–     
¨  A javaslat/kezdeményezés nem vonja maga után igazgatási
előirányzatok felhasználását. 
–     
x A javaslat/kezdeményezés az alábbi igazgatási előirányzatok
felhasználását vonja maga után: (a kezdeményezés a jelenlegi pénzügyi keret
részét képezi).
Az igazgatási előirányzatokra irányuló
igényeket a fellépés irányítására már odaítélt keretösszegből kell fedezni
és/vagy a főigazgatóságon belül kell átcsoportosítani; ezt adott esetben
további keretösszeg egészítheti ki, amelyet az irányító főigazgatóságnak
az éves elosztási eljárás keretén belül a költségvetési megszorításokat
figyelembe véve ítélhetnek oda.
millió EUR (három
tizedesjegyig)
   || N. év [57] || N+1. év || N+2. év || N+3. év || A táblázat a hatás időtartamának megfelelően (vö. 1.6. pont) további évekkel bővíthető || ÖSSZESEN 
 A többéves pénzügyi keret 5. FEJEZETE ||   ||   ||   ||   ||   ||   ||   ||   
 Humánerőforrás || 0,727 || 0,727 || 0,727 || 0,727 || 0,727 || 0,727 || 0,727 || 5,089 
 Egyéb igazgatási kiadások || 0,086 || 0,086 || 0,086 || 0,086 || 0,086 || 0,086 || 0,086 || 0,602 
 A többéves pénzügyi keret 5. FEJEZETÉNEK részösszege || 0,813 || 0,813 || 0,813 || 0,813 || 0,813 || 0,813 || 0,813 || 5,691 
 A többéves pénzügyi keret 5. FEJEZETÉBE[58] bele nem tartozó előirányzatok ||   ||   ||   ||   ||   ||   ||   ||   
 Humánerőforrás ||   ||   ||   ||   ||   ||   ||   ||   
 Egyéb igazgatási kiadások ||   ||   ||   ||   ||   ||   ||   ||   
 A többéves pénzügyi keret 5. FEJEZETÉBE bele nem tartozó előirányzatok részösszege ||   ||   ||   ||   ||   ||   ||   ||   
 ÖSSZESEN || 0,813 || 0,813 || 0,813 || 0,813 || 0,813 || 0,813 || 0,813 || 5,691 
3.2.3.2.  Becsült
humánerőforrás-szükségletek 
–     
¨  A javaslat/kezdeményezés nem vonja maga után humánerőforrások
felhasználását. 
–     
x A javaslat/kezdeményezés az alábbi jelenleg hozzárendelt humánerőforrások
felhasználását vonja maga után:
   || N. év || N+1. év || N+2. év || N+3. év || A táblázat a hatás időtartamának megfelelően (vö. 1.6. pont) további évekkel bővíthető 
 ||  A létszámtervben szereplő álláshelyek (tisztviselői és ideiglenes alkalmazotti álláshelyek) || 
 XX 01 01 01. (a központban és a bizottsági képviseleteken) || 0,727 || 0,727 || 0,727 || 0,727 || 0,727 || 0,727 || 0,727 
 XX 01 01 02. (küldöttségeknél) ||   ||   ||   ||   ||   ||   ||   
 XX 01 05 01. (közvetett kutatás) ||   ||   ||   ||   ||   ||   ||   
 10 01 05 01. (közvetlen kutatás) ||   ||   ||   ||   ||   ||   ||   
 ||  Külső személyi állomány (teljes munkaidős egyenértékben kifejezve)[59]   || 
 XX 01 02 01. (AC, INT, END a teljes keretből) ||   ||   ||   ||   ||   ||   ||   
 XX 01 02 02. (AC, AL, END, INT és JED a küldöttségeknél) ||   ||   ||   ||   ||   ||   ||   
 XX 01 04 yy. [60]   || - a központban[61]   ||   ||   ||   ||   ||   ||   ||   
 - küldöttségeknél ||   ||   ||   ||   ||   ||   ||   
 XX 01 05 02. (AC, END, INT közvetett kutatásban) ||   ||   ||   ||   ||   ||   ||   
 10 01 05 02. (AC, END, INT közvetlen kutatásban) ||   ||   ||   ||   ||   ||   ||   
 Egyéb költségvetési tétel (kérjük megnevezni) ||   ||   ||   ||   ||   ||   ||   
 ÖSSZESEN || 0,727 || 0,727 || 0,727 || 0,727 || 0,727 || 0,727 || 0,727 
A becsléseket egész számmal (vagy legfeljebb
egy tizedesjeggyel) kell kifejezni
XX az érintett
szakpolitikai terület vagy költségvetési cím.
A
humánerőforrás-igényeknek az adott főigazgatóság rendelkezésére álló,
az intézkedés irányításához rendelt és/vagy az adott főigazgatóságon belül
átcsoportosított személyzettel kell eleget tenni. A források adott esetben a
meglévő költségvetési korlátok betartása mellett kiegészíthetők az
éves elosztási eljárás keretében az irányító főigazgatósághoz rendelt
további juttatásokkal.
Az elvégzendő
feladatok leírása:
 Tisztviselők és ideiglenes alkalmazottak || A Bizottságra vonatkozó különböző követelmények teljesítését célzó megfelelő lépések megtétele (például a tagállami jelentések felülvizsgálata, tanulmányok készítése és felügyelete, elemzések végzése, a végrehajtást támogató programok kidolgozása, a végrehajtás nyomon követése). 
 Külső személyzet ||   
3.2.4.     A jelenlegi többéves pénzügyi
kerettel való összeegyeztethetőség 
–     
x A javaslat/kezdeményezés összeegyeztethető a jelenlegi többéves
pénzügyi kerettel.
–     
¨  A javaslat/kezdeményezés miatt a többéves pénzügyi keret vonatkozó
fejezetének átdolgozása szükséges.
Fejtse ki, miként kell átdolgozni a pénzügyi keretet:
tüntesse fel az érintett költségvetési tételeket és a megfelelő
összegeket.
….
–     
¨  A javaslat/kezdeményezés miatt szükség van a rugalmassági eszköz
alkalmazására vagy a többéves pénzügyi keret felülvizsgálatára.[62]
Fejtse ki a szükségleteket: tüntesse fel az érintett
költségvetési tételeket és a megfelelő összegeket.
……..
3.2.5.     Harmadik felek részvétele a
finanszírozásban 
–     
x A javaslat/kezdeményezés nem irányoz elő harmadik felek általi
társfinanszírozást. 
–     
A javaslat/kezdeményezés az alábbi becsült
társfinanszírozást irányozza elő:
előirányzatok, millió EUR (három tizedesjegyig)
   || N. év || N+1. év || N+2. év || N+3. év || A táblázat a hatás időtartamának megfelelően (vö. 1.6. pont) további évekkel bővíthető || Összesen 
 Tüntesse fel a társfinanszírozó szervet ||   ||   ||   ||   ||   ||   ||   ||   
 Társfinanszírozott előirányzatok ÖSSZESEN ||   ||   ||   ||   ||   ||   ||   ||   
3.3.        A bevételre gyakorolt becsült
pénzügyi hatás 
–     
x A javaslatnak/kezdeményezésnek nincs pénzügyi hatása a bevételre.
–     
¨  A javaslatnak/kezdeményezésnek van pénzügyi hatása – a bevételre
gyakorolt hatása a következő:
–       
¨   a javaslat a saját forrásokra gyakorol hatást. 
–       
¨   a javaslat az egyéb bevételekre gyakorol hatást. 
millió EUR (három tizedesjegyig)
 Bevételi költségvetési tétel || Az aktuális költségvetési évben rendelkezésre álló előirányzatok || A javaslat/kezdeményezés hatása[63]   
 N. év || N+1. év || N+2. év || N+3. év || A táblázat a hatás időtartamának megfelelően (vö. 1.6. pont) további évekkel bővíthető 
 ..... jogcímcsoport ||   ||   ||   ||   ||   ||   ||   ||   
Az egyéb célhoz kötött
bevételek esetében tüntesse fel az érintett kiadáshoz tartozó költségvetési
tétel(eke)t.
….
Ismertesse a bevételre
gyakorolt hatás számításának módszerét.
….
[1]               7224/1/07 REV 1.
[2]               COM(2010) 2020.
[3]               SEC(2011) 277.
[4]               EUCO 2/1/11.
[5]               2010/2107(INI).
[6]               COM(2011) 21.
[7]               COM(2011) 112.
[8]               HL L 144., 2008.4.27.,
64. o.
[9]               HL L 153., 2010.6.18.,
1. o.
[10]             EUCO 13/10.
[11]             HL L 140., 2009.4.23.,
16. o.
[12]             További részletekért lásd a
dokumentumot kísérő hatásvizsgálat 1.2. szakaszát, valamint az I. és II.
mellékletet.
[13]             A jelentéstervezetek a következő oldalon olvashatók: http://ec.europa.eu/energy/efficiency/bucharest.
[14]             HL C , …, o.
[15]             HL C , …, o.
[16]             HL C , …, o.
[17]             A 2007-ben készített
előrejelzések 2020-ra 1842 Mtoe primerenergia-fogyasztást
prognosztizáltak. A 20 %-os
csökkentés 1474 Mtoe értéket eredményezne 2020-ban, ami az
előrejelzésekhez képest 368 Mtoe csökkenésnek felelne meg. 
[18]             COM/2010/0639 végleges.
[19]             2010/2107(INI).
[20]             COM(2011) 21.
[21]             COM (2011) 109 végleges.
[22]             COM (2011) 144 végleges.
[23]             COM(2011) 112 végleges.
[24]             HL L 140., 2009.6.5.,
136. o. 
[25]             HL L 52., 2004.2.21.,
50. o.
[26]             HL L 144., 2008.4.27.,
64. o.
[27]             HL L 153., 2010.6.18.,
13. o.
[28]             COM(2008)394 végleges.
[29]             HL L 334., 2010.12.17.,
17. o.
[30]             HL L 275., 2003.10.25.,
32. o.
[31]             HL L 32., 2007.2.6.,
183. o.
[32]             HL L 211., 2009.8.14.,
15. o.
[33]             HL L 309., 2009.11.24.,
87. o.
[34]             HL L 153., 2010.6.18.,
1. o.
[35]             HL L 304., 2008.11.14.,
1. o.
[36]             HL L 211., 2009.8.14.,
55. o.
[37]             HL L 211., 2009.8.14.,
94. o.
[38]             HL L 338., 2008.12.17.,
55. o.
[39]             HL L 381., 2006.12.28.,
24. o.
[40]             HL L 342., 2009.12.22.,
46. o.
[41]             A tagállamok indokolt esetben
alkalmazhatnak eltérő átváltási tényezőket.
[42]             General Lighting Service vagy tungsten izzó
[43]             General Lighting Service vagy tungsten izzó
[44]             Az
EN 834 szabvány: Fűtési költségelosztók a helyiségfűtő
radiátorok hőfogyasztásának meghatározásához. Villamos hálózatról táplált
készülékek.
[45]             Az energia-végfelhasználás hatékonyságáról és az
energetikai szolgáltatásokról szóló 2006/32/EK irányelv keretében a mérési és
hitelesítési módszertanokra vonatkozóan tett ajánlások.
[46]             Tevékenységalapú irányítás: ABM (Activity Based
Management); tevékenységalapú költségvetés-tervezés: ABB (Activity Based
Budgeting).
[47]             A költségvetési rendelet 49. cikke (6) bekezdésének a)
vagy b) pontja szerint.
[48]             Az
egyes irányítási módszerek ismertetése, valamint a költségvetési rendeletben
szereplő megfelelő hivatkozások megtalálhatók a Költségvetési
Főigazgatóság honlapján: http://www.cc.cec/budg/man/budgmanag/budgmanag_en.html
[49]             A költségvetési rendelet 185. cikkében előírt
szervek.
[50]             Differenciált/nem differenciált előirányzatok.
[51]             EFTA: Európai Szabadkereskedelmi Társulás. 
[52]             Tagjelölt országok és adott esetben a nyugat-balkáni
potenciális tagjelölt országok.
[53]             Az N. év a javaslat/kezdeményezés végrehajtásának
első éve.
[54]             Technikai és/vagy igazgatási segítségnyújtás, valamint
uniós programok és/vagy intézkedések végrehajtásához biztosított támogatási kiadások
(korábban: BA-tételek), közvetett kutatás, közvetlen kutatás.
[55]             Az N. év a javaslat/kezdeményezés végrehajtásának
első éve.
[56]             A teljesítés a nyújtandó termékekre és szolgáltatásokra
vonatkozik (pl. finanszírozott diákcserék száma, épített utak hossza
kilométerben stb.).
[57]             Az N. év a javaslat/kezdeményezés végrehajtásának
első éve.
[58]             Technikai és/vagy igazgatási segítségnyújtás, valamint
uniós programok és/vagy intézkedések végrehajtásához biztosított támogatási
kiadások (korábban: BA-tételek), közvetett kutatás, közvetlen kutatás.
[59]             AC = szerződéses alkalmazott; AL
= helyi alkalmazott; END = nemzeti szakértő; INT = átmeneti alkalmazott;
JED = küldöttségi pályakezdő szakértő. 
[60]             Az operatív előirányzatoknál a külső
személyzetre részleges felső határérték vonatkozik (korábban: „BA” sorok).
[61]             Elsősorban a strukturális alapok, az Európai
Mezőgazdasági Vidékfejlesztési Alap (EMVA) és az Európai Halászati Alap
(EHA) esetében.
[62]             Lásd az intézményközi megállapodás 19. és 24. pontját.
[63]             A hagyományos saját források (vámok, cukorilletékek)
tekintetében nettó összegeket, vagyis a 25 %-kal (beszedési költségek)
csökkentett bruttó összegeket kell megadni.